text:
10 DECEMBER 2013(TUE)
四字頭啦...小小豬40個月啦!
大肥豬買左兩套圖書俾佢,當係40個月&預早的聖誕禮物,睇吓佢有新圖書幾開心~
其實大肥豬都唔係專登買係今日買俾小小豬,只係佢今日LUNCH時行過書店見到先買俾小小豬~
丁丁當當圖書系列,第一輯嗰幾本我地之前都係圖書館借過返屋企俾小小豬睇,雖然都只係得幾頁,不過啲故事都好簡單易明,所以小小豬都好鐘意睇,有某幾本仲可以跟住故事內容講返俾我地聽.
就係因為小小豬有依個咁好表現,所以大肥豬就將兩套圖書都買晒俾小小豬,等佢可以慢慢咁聽多啲...講多啲,可以好好培養閱讀興趣之餘,亦都可以訓練小小豬說明能力~
睇吓個傻豬仔見到啲圖書幾開心~
已經急不及待要自己睇啦~
基本上每晚都一定要睇圖書聽故事之後先肯瞓.有時一早起身佢都會自動自覺坐埋去圖書櫃旁自己拎圖書睇,佢唔係玩玩吓咁睇,真係會好認真一頁頁咁邊講邊睇,有時仲會叫我坐定定,講個故事我聽添!
其實係大肥豬嘅努力培養下,由當初小小豬唔願意聽故事,我地有我地講,佢有佢周圍走,到左依家已經有閱讀嘅興趣同習慣.所以話小小豬有依一個有咁大改善,亦不得不讚賞大肥豬嘅功勞.
當然我地都仍然會KEEP住做,希望可以KEEP住小小豬依個良好閱讀興趣,因為有興趣閱讀,都佢小學時學習都一定有好大幫助呀.
雖然圖書館都可以外借,我地屋企都長期KEEP住有圖書館所借閱嘅圖書,因為大肥豬一有時間就會帶小小豬去圖書館睇圖書.
不過,總係覺得如果係自己擁有嘅,咁就會好似開心啲,所以如果有啱嘅圖書我地都會買返屋企,等小小豬可以隨時都有得睇嘛!
有時我會諗....如期送玩具俾小小豬玩,咁就不如送啲幼兒圖書俾佢,咁可以俾多啲鼓勵依隻愛閱讀嘅小小豬嘛!


c: text/html

text:
我鍾意吳宇森.我鍾意周潤發.我鍾意雙槍雄.我鍾意慢動作.我鍾意槍花血雨.我鍾意造作扮型.我鍾意hard rock同heavy metal.
「所以,我鍾意《Wanted》.」
其他原因,包括我鍾意超級英雄,我鍾意美國漫畫.《Wanted》係美國漫畫改編,作者係Mark Millar.
「請勿認錯.《Sin City》同《300》兩套戲原著漫畫,作者叫Frank Miller.」
Mark Millar係當代美國漫畫界最成功創作人之一,致勝之道係異色題材.一般美國漫畫因為政治正確關係,大多從英雄角度出發,結局亦往往邪不能勝正,同一貫美國作風一係民族主義一係頗為低能,又好難怪香港人睇日本漫畫而唔鍾意美國漫畫的,我睇開都撐唔落有d野.不過英雄漫畫經過左幾十年,大家開始追求寫實同黑暗,好多作者大膽嘗試,好似《Wanted》調轉奸角戰勝英雄,角色擁有異能唔係儆惡懲奸維護和平,而係無惡不作想做乜就做乜.故事講世界上所有壞人團結一致,殺晒全部英雄,再在幕後暗中主宰世界一切運作.主角本來係朝九晚十凡人一個,某日秘密組織搵上門,發現自細離開的老豆原來係世上最強殺手,不過剛剛俾人殺左,組織就搵佢繼承父業.除左劇情得,畫功好,更好睇在真實:平時睇漫畫各位正派文質彬彬打架都打得斯文過人,而家係奸角話事立即順眼順耳得多,人人爛口99%對白充滿粗口同助語詞,部份角色直頭用粗口或俗語改名,睇得非常爽快:做得壞人,打到飛頭爆肚,唔加多幾錢粗口,邊度似樣?你有冇見過唔講粗口的壞人?未睇故事齋睇對白,《Wanted》呢部漫畫已經唔可以錯過.
「咪住!《殺神特工》唔係講殺手咩?」
首先,《Wanted》電影的而且確係講殺手,但當中冇神,亦唔係咩特工(or特攻(?)),全個名只得「殺」有關係,我唔知邊個譯得出呢個名,同片商點解會批,譯《邊緣殺者》之類林嶺東槍戰片式娘名,可能都好過完全同戲中主題無關的《殺神特工》.
「但,well,老實講,其實本身漫畫,都冇乜『Wanted』的意思,又或表達唔出當中含意;套戲也是.」
可能要同漫畫一樣講超級英雄大戰成本加設計有排計,秘密組織由超能人變成殺手,聽到都知完全兩回事.過癮在連製作都偏離常規搵左俄羅斯導演Timur Bekmambetov,代表作有《守日神》&《守夜神》(正戲也).電影同metal一樣,東歐獨特在有一份其他地區搵唔到之神經質,反常規之瘋狂觸覺,既然原著都唔係範疇中常規,改成電影自不然同樣追求離經叛道.美版trailer典型荷里活格打到飛起加一睇立即俾錢入場(我嗟),但真正想感受套戲,應該睇俄羅斯版trailer,導演同地方文化唔同,連個感覺非一般,更接近原來想表達之感覺,氣氛.
「美國播?一槍爆頭冇可能出到街先啦,第一件事.」
trailer吸引(兩個版本都係),但上畫只算2B級,有點擔心.漫畫中血腥暴力同粗言穢語獲保留,但通通有所收歛,例如唔會出現漫畫中一槍射到個人分開兩截,成抽腸飛出黎呢類精彩場面,又對白勁爆粗字幕卻譯得頗為和善 - 話時話,好似同期上畫的《Superhero Movie》,都係2B級,字幕反而仲勁仲放!話冇咁過份,已經好過好多改編電影,如Marvel Studios出品i.e.變形俠醫,兩隻怪物拆左成個州,一個人都冇死到一滴血都冇?好睇一回事,有時寫實好緊要,就如近幾年漫畫發展.
故事方面,一開始已經係絕代殺手俾人佈局殺死,然後朝九晚十凡人主角出場,大名篋神衛斯理(沒錯,這是真的,漫畫都是這個名).直到呢個部份都同漫畫好相似,就連主角介紹自己段獨白,幾近完全引晒漫畫頭幾版所寫,不過冇睇過原著完全唔會有影響,因為套戲改到可以當另一個故事看待.電影版保留左秘密組織,但變成殺手公會,用織布機織出人名天機決定暗殺目標,已經係完全另一回事,而且所謂從布中取出人名之方法,十分敷衍了事同欠說服力.全套戲真正擁有超能力只得主角同「佢老豆」兩個,漫畫中篋神衛斯理絕技係直感殺人,可以任何場合用任何工具奪命,手上有槍更加係一擊必殺唔諗唔望自然會瞄準射中一發子彈死一件,電影入面用科學角度為大家解釋.不過直到最後大戰前大家可能唔多覺主角點堅料法,因為公會入面識親開槍,都必定識得拉西絕技,開槍開到好似打乒乓波殺波噉款,跟住粒子彈曉轉彎,換言之隨心所欲百發百中 - 聽落都幾武俠小說.但美國漫畫中的英雄歹角,又何嘗唔係中國武林俠士的西洋寫照丫?
劇本起承出人意表地強,動作場面更加近年難得可以再有新意,睇預告片都知重點係玩子彈,槍大家一樣(當然,主角的槍靚人一等啦),反而子彈多花款,似武俠片各有自己一套兵器,用子彈突出每人特色.鏡頭同慢動作同樣開左個新天地,好多戲預告片輯晒最正重點(甚至正過套戲,如《Superhero Movie》),《Wanted》相反預告片好睇,正場更精彩.後半一如傳統發現被組織出賣,跟住單人匹馬以一敵百,但老土還老土你未必咁快估到晒,因為前半步伐夠快,只係亦因前半咁穩當,發展完角色去到轉合差稍欠力度.故事新加主題宿命論,布中人名會影響將來,先下手殺左佢可以預防災禍發生,但此「殺一救千」之天意主題除左最後方便全個公會順理成章地斬草除根,未有完善發揮得到,而且相比下漫畫版無限制作奸犯科之題材更吸引,更黑暗,更多野講,惜現在世界觀大改動,這是先天不足.不過漫畫中仲有兩樣電影版用番,全個故事係主角旁白型式講番出黎(十分《Fight Club》),而去到最尾,主角同面對螢光幕的你贈番幾句串爆你,但本來漫畫作者係透過全個故事同入面主角說話,串爆睇緊本漫畫的你,串晒全世界所有人,串埋整個漫畫工業,串死被消費主義蒙蔽的各位(十分《Fight Club》),相比下電影版想串又串得唔多夠應.講得有點負面,但後半覺得差少少,只係同前半比較之下,整體仍然相當出色,最少你唔會覺得又係普通荷里活電影先,因為就算幾高級數幾大預算的製作,睇得多會覺得套套都係果款格調,《Wanted》成功在擺脫得到呢種典型美式商業片格調.多謝原作者同導演啦.
睇之外,聽又係一流.前半主角仲係渾渾噩噩時,用大量rock & metal歌造氣氛,包括NIN《Year Zero》single《Every Day is Exactly the Same》.NINE INCH NAILS曲同詞根本就係《Wanted》想表達的灰暗,歌名同歌詞完全為主角度身訂造.去到後半醒覺同大戰轉用交響樂,從插曲到配樂全部極度貼題,唔止通順,好多時畫龍點晴.動作設計,攝影同音響製作全部達高水平,《Wanted》係近年見過製作質素最高最專業電影.簡單總結:唔用腦睇的話,《Wanted》絕對有90分以上,就算用腦睇,套戲都唔算差合格有餘.如與漫畫版相比,仲能唔能夠稱為改編都頗具爭議,因為似借用漫畫中主角背景,公會組織同敘事手法三個元素,再自行創作一個全新故事,多過嘗試將漫畫故事同世界電影化,而獨立作評,電影版絕對足夠自成一格.所以話冇睇過原著入場完全唔會有影響,分分鐘冇睇仲好;睇完漫畫見到套戲完全另一樣野,小硬.(我冇,因為拍出黎真係好睇嘛)
假如你睇完《Wanted》發現自己超鍾意,除左吳宇森同林嶺東全線,仲有兩條線務必追埋.首先係亞視cult片《槍神》,我小學時期即係九幾頭的「劃時代電視劇」,堪稱香港電視史上首套大幅使用CG劇集,那時候電腦特技仍是非常專業的專業名詞,可以用黎做乜香港人都未知,而且果時的CG唔係多邊形砌,而係軟件手繪,樣衰程度你唔會想像得到,而最抵死係主角呂頌賢(唔好問我點解身為無線人的佢會拍亞視劇)用槍但唔裝子彈,唔使多講已經知又一套笑片啦.唔好理劇情,唔好理「特技」,玩子彈玩彈道,武俠式槍戰場面,同十幾年以後至《Wanted》如是一轍.
「成日叫你睇亞視架啦.其實亞視比好多人特別無線行先左十幾年.或者就係太前所以大家理解唔到,搞到冇人接受.」
同埋《無名火》,英文名《Shoot'em Up》,2007年尾出品,出左都唔知就收左皮的吳宇森tribute,標到走火入魔果隻.
「如果你鍾意《Wanted》,或者如我開親槍扮晒型John Woo Style就必睇,法例規定,你一定要睇埋《無名火》.」

robotstxt: allowed

filter: keep


text:
文,攝:李子楹
「土瓜灣?即係邊度?唔識喎」「好隔涉喎,唔識搭車」「土瓜灣好多舊樓,好多好嘢食嫁喎」
以上三句總結咗身邊朋友對土瓜灣嘅印象,呢個地方好似披上面紗咁,外界嘅人會覺得好神秘.近年,隨住舊區重建,小店舊樓慢慢消失,開始有唔少區內區外嘅團體舉辦導賞團,分享每個角落嘅歷史同故事,提供機會比人重新認識土瓜灣.
當初知道要做關於社區嘅功課,我揀咗自己生活廿四年嘅街道-北帝街.近年發生嘅事太多,大腦好似無咁多位裝好所有回憶,所以喺佢哋消失前,喺記得嘅人離開前,我想好好記錄自己同呢個地方嘅關聯.呢啲回憶對其他人而言,或者係微不足道嘅事,但佢哋仍然係我個人歷史嘅重要碎片.我希望,呢啲小故事可以喚起其他街坊嘅回憶,亦留低北帝街曾經嘅面貌.
「大概呢啲就係人情味.」
同媽媽傾起有關北帝街店舖嘅回憶,她淡然地用呢句作結.
「一杯奶茶,一碗牛肚河,咁就一餐㗎啦.」
講起重口味嘅前身,媽媽就諗起輝香園茶餐廳.右邊係一個麵包檔,每日都會有即製麵包出爐;左邊就係裝有透明玻璃嘅麵檔,街上嘅行人都可以見到師傅煮麵的情況.
喺我讀小學嘅時候,爸爸都會揸的士送我同媽媽過海返學,返工.經過輝香園,一個腸仔包,一個雞尾包,一杯奶茶,就係我哋每日必揀嘅早餐.直到星期六,日,媽媽先會有時間喺輝香園坐定定食一餐.問起有咩嘢食,佢話到依家都記得會嗌一杯奶茶,一碗牛肚河.
「一個電話,就會有罐石油氣送到.」
以前嘅我,覺得土瓜灣好似一個時光倒流嘅地帶,完全無想像過會有好多大型連鎖店座落喺呢區.譚仔嘅出現令我又驚喜又失落,對上幾手舖頭嘅印象越嚟越模糊,直到媽媽提起有關石油氣舖嘅回憶.嫲嫲最鍾意喺過年前整蘿蔔糕派比親朋好友,由刨絲到蒸糕都會一手包辦.媽媽話好記得有一年,嫲嫲蒸糕嘅時候突然無晒石油氣,打一個電話落樓下石油氣舖,轉眼間就會有職員抬一罐石油氣上嚟.「如果係大公司嘅話,都唔知要等幾耐先有.」
呢個時候,媽媽突然望向後方嘅月曆,原來都有一段關於石油氣舖嘅故事.每一年,石油氣舖嘅老闆都會送月曆比我哋.我問,因為我哋係熟客?佢稍稍搖頭,並講起月曆上面會印石油氣舖嘅電話號碼,最主要都係希望留住一班街坊客.雖然係一件好微不足道嘅事,但大概就係呢啲小事,令媽媽感受到難以解釋嘅人情味.不過,屋企嘅牆上已經好耐無掛石油氣舖嘅月曆,廚房都換咗電磁爐,呢段回憶大概會再次塵封一段時間.
講起北帝街嘅故事,我即時諗起陳伯.陳伯係我哋大廈嘅管理員,亦係收到唔少消息,傳聞嘅天文台,喺呢度已經做咗九個年頭.每次見到陳伯,佢都係同街坊,附近店鋪嘅伙計老闆傾計,或者企喺街上觀察附近發生嘅一切.所以,我就同陳伯傾起北帝街嘅回憶.
我哋講起大廈樓梯舖嘅點滴.以前,28號嘅樓梯底有一間「三星窗簾」做生意,我屋企每一塊窗簾曾經都係喺呢度揀,由老闆一手一腳車好,上門掛起.每一日,老闆都會喺樓梯嘅兩旁放上木板,展示唔同款式嘅布料,然後喺牆上掛起一個個袋仔.樓梯底有一個空間,無客人嘅時候,老闆就會喺裏面默默工作,上樓嘅時候不時會聽到衣車聲.陳伯仲講起,老闆除咗車窗簾,仲會用淨低嘅布料整枕頭套同袋.佢仲係好記得,老闆係一個好和善嘅人,兩個人不時會傾計.
咁點解窗簾舖會突然唔做?陳伯回憶返,當時收到屋宇署嘅通知,樓梯舖屬於僭建,一定要拆除.老闆就將「三星窗簾」搬到附近嘅街道,但我從此都無撞到老闆.樓梯舖亦從此鎖上,變成一個陰暗空間.
陳伯仲同我傾起旁邊嘅地舖.當我問起有關石油氣舖嘅事,陳伯就話佢唔清楚,因為佢本身唔係住呢條街,嚟呢度做嘢嘅時候已經無咗石油氣舖.反而,佢就記得金怡燒臘茶餐廳,我哋就傾起大家嘅回憶.
金怡嘅老闆姓何,係一個身形肥胖嘅男人.爸爸因為中風而退休,不時會落金怡食飯吹水,慢慢就同何生熟絡.陳伯話,自己不時都會去金怡飲杯奶茶,成日會遇到爸爸.後來,爸爸就會去金怡打吓衛生麻雀,有動力每日落吓街行.有時候,何生會請爸爸留喺餐廳一齊食個飯,不時會邀請埋我同媽媽.多親戚嚟屋企食飯嘅日子,我哋就會喺金怡嗌定幾個小菜外賣,乳鴿,鯪魚球,冰梅骨等等.諗返起,嗰段日子大概係爸爸中風後最精神奕奕嘅日子.
我住嘅呢條街,對我而言就係一個重要嘅社區.樓上樓下嘅街坊,附近舖頭嘅伙計老闆,大廈嘅看更,大家互相認識,間中會坐低傾計食飯,行一段路要不斷打招呼,你會喺一個人口中聽到鄰里嘅近況或者呢區嘅消息.
北帝街,係一個我好鍾意嘅社區.
北帝街26號嘅樓梯底,曾經有個報紙檔.我一直都唔知老闆叫咩名,只係以「報紙伯伯」相稱.搭「私家的士」嘅日子,除咗買輝香園嘅早餐,報紙係爸爸每日必買嘅嘢.每一日,報紙伯伯都會將一份成報摺起,放入膠袋,送多包紙巾,然後掛起.當爸爸行近報紙檔,佢就會打招呼,然後隨手拎起個份準備好嘅報紙,遞比爸爸,收錢,好似一個永無完結嘅輪迴咁.啊,爸爸間中仲會買一包萬寶路,然後默默放入胸口嘅衫袋.
而星期四就係我最期待嘅日子.喺呢一日,膠袋入面除咗成報,仲會多咗份兒童快報.坐「私家的士」過海嘅途中,我就會一頁一頁細味今期內容,完全唔記得自己要補眠返學;落車就要留喺的士,放學嘅時候佢就會同膠袋一齊出現喺屋企客廳.「報紙伯伯」同爸爸個種默契,共識,就係我一直認定嘅鄰里關係.
過咗一段時間,報紙檔嘅枱面被白色發泡膠盒同一樽樽橙汁,仲有甘蔗榨汁機佔據大部分面積,報紙雜誌就瑟縮喺角落同架上面;再過一段時間,報紙伯伯唔見咗,換成一個四十出頭嘅女人看舖;過多一排,報紙檔就消失咗.
時至今日,北帝街同我回憶中嘅樣貌已經好唔同.附近嘅唐樓被收購重建,留低嘅舊樓慢慢被高牆包圍;街口嘅上海菜館變成菜檔,街上佈滿水漬同爛葉,街道變得越嚟越窄;石油氣舖變成金怡燒臘茶餐廳,然後變成明寶石餐廳,奧爾餐廳,依家由譚仔雲南米線呢間大型連鎖餐廳進駐;輝香園換過招牌,裝修過,但都喺2015年7月換成四川重口味;報紙伯伯嘅檔口曾經做過雜貨舖,但依家就被鐵閘封住,唔知會永遠封閉定變成另一間舖.廿幾年來無離開過嘅,只有遊戲機中心GAME,金加利冰室,同埋7-11.
隨住港鐵土瓜灣站開放,大家都議論紛紛,搭開嘅小巴,巴士路線會慢慢被取締,小店因為舖租上升而無辦法生存.過多幾年,呢個地方會唔會變得更陌生,更冷冰冰呢?
呢排返屋企嘅過程,間中見到賣麵粉公仔嘅伯伯,拎住一個箱坐喺三星窗簾嘅舊舖位靜靜擺賣.我覺得呢種先係土瓜灣嘅味道.唔知道呢度嘅人事物可以留住幾耐,幾時會通通變成回憶.惟有用呢種方式記錄,即使實物消失,但起碼可以用另一種方式長存.或者,你都可以嘗試記錄屬於你嘅社區回憶.


text:
迪士尼樂園除咗係一個浪漫嘅國度,亦係一個大家追尋夢想嘅地方,為延續香港迪士尼樂園15周年嘅慶祝活動,喺城堡外嘅大舞台上演全新戶外音樂派對:迪士尼尋夢奇緣!除咗米奇同米妮等迪士尼朋友之外,仲有首次喺香港迪士尼樂園登場嘅《玩轉極樂園》主角米哥,同大家載歌載舞,所以今個假期同A姐入去迪士尼打卡enjoy尋夢假期啦!
提前預約
提提大家,所有賓客 (包括樂園門票持有人,「奇妙處處通」會員同免費門票持有人) 都要喺到訪樂園前,先喺香港迪士尼入園預約網站預約到訪日期.「奇妙處處通」會員就可以優先喺到訪前8日內預約,而其他賓客就可以喺到訪前 7 日內預約.喺預約過程中,賓客要作出健康聲明.如果有出現發燒或呼吸道感染病徵,於過去 14 日到訪香港以外嘅地方或者密切接觸過新型冠狀病毒病感染確診者,正接受強制檢疫嘅人都唔可以進入樂園.如果預約成功,你將會收到短訊或者電郵確認,去到樂園記住要出示返已經登記嘅門票或者會員卡,就可以入場啦!
迪士尼尋夢奇緣
香港迪士尼樂園15周年嘅壓軸活動,推出全新戶外音樂派對:迪士尼尋夢奇緣!由一班歌手現場演繹原創主題曲「Follow Your Dreams」揭開序幕,並演唱九首迪士尼動畫嘅歌曲,讓我哋陶醉20分鐘嘅音樂世界.


text:
剛剛星期日港島西延線正式通車,原來又關數碼港事,因為有新方法返工啦!其實我等佢通車等到頸都長啦,點解咁期待?搭開巴士入數碼港的朋友就知啦,朝早九龍搭970,飛站,仲要飛 3 架先上到,上到又冇咁快有位坐,又塞車,又要兜落華富先入數碼港,熬到嘔都未到… 如果搭 30X,脫班,嚴重程度係試過朝早等 9 個字先等到一班車,如果唔係交易廣場上,下一站中環站的朋友,拜拜你條尾~又飛站.
仲有最大一個問題係咩呀?係要同啲薄大的學生哥逼丫嘛,佢地明明好多選擇,4,4X,970X,971,973,仲有小巴,偏偏要同我爭巴士.有一次我八卦問下一齊等左好耐車的同學仔,點解唔搭其他交通工具,佢竟然答:「快啲丫嘛~」吓,你都等左半個鐘架啦喎,車都走左好幾架,乜都到左啦…所以我好期待地鐵快啲通車,學生搭地鐵有半價,分薄人流,唔好同我爭巴士,等我舒舒服服訓坐到總站.黎緊一月開 SEM,到時就知成效啦!
不過咁,人總是貪新鮮的,我就趁大學仲放緊 SEM Break,係佢通車第二日就即刻試搭返工,因為我除左知道架地鐵去遠左之外,仲俾我收到風,開左架新小巴58M由堅尼地城站入數碼港,我梗係要試下咁樣搭抵唔抵同快唔快啦.
▲我好認真架,由屋企出門口個刻開始計時,如果唔使影相,個日咁順利,唔使一個鐘就返到公司!
作為一個時刻與時間競賽的典型香港人,識搭一定係咁搭地鐵:
上環站:左邊車門開
西營盤站:右邊車門
暫時唔開
香港大學站:右邊車門開
堅尼地城站:左邊車門開
堅尼地城站月台扶手電梯位置:2, 3 車廂交界及 6, 7 車廂交界
堅尼地城站月台樓梯位置:5, 6 車廂交界
唔明?咁你一定唔係成日搭地鐵嘞,問下啲成日搭個啲就知上面嘅資訊有幾重要啦~
上返大堂之後,如果有需要,可以去廁所或者係個部
好似太陽能電筒的新型購票機增值,冇需要就去 A 出口:士美菲路
▲指示牌上面有的士同小巴的公仔,但其實係A出口先啱
▲上呢條電梯就係啦,冇咁多 A12345 出口嘅,上到去已經係地面
▲地面冇鋪頭架啦,對面就係街市,轉右就係小巴站
▲本來想試搭58M的,但總站見到有 58 號小巴車等人,都殺啦,上左先講.
小巴車程 15 分鐘左右,上滿開車,58 同 58M 一樣都係 $6.5,仲有五毛雙向轉乘優惠,減左即係 $6.
總結:都係搭巴士好,可以訓到落車
其實如果順順利利,冇壞車冇故障冇塞車,好似呢日咁真係好快,同埋都唔算貴
反正都係廿幾蚊,而且係中環上就一定有位坐,因為八成人已落車,到堅尼地城站只剩 1% 人.而中環去堅尼地城站都只係 7 分鐘到,堅係快.不過由於我屋企咁樣轉過黎就要轉成3條線,再轉小巴的時候人已經醒晒,想訓覺的話,好似我咁都係搭巴士啦.


text:
終於睇咗.以睇過吓部書嘅人嚟出發:
好:畫面攝影靚到痺,Han Zimmer 嘅配樂都掂,做 Paul 同 Jessica 嘅都出式.故仔有時慢咗啲但都通順,未睇過書嘅都跟到;肉搏戰都打得好睇.
唔係噉好:前面長咗啲,搞到後面好多主角側不爆鑊之前啲不安猜忌唔夠張力,所以爆邊個係二五仔嗰陣唔係幾夠震撼,連帶奸嗰邊又無乜機會發揮Baron 同個侄仔 Dave Bautista 佔戲太少,書多好多;而配角,兩個「人形電腦」戲份太少,奸嗰個,84年片嗰仲出過呢個,嘥晒.Jessia 獨自喊嗰場完全離咗格.主要嗰個大場面太黑,可以做得刺激啲.
關於「白人救世主」呢個問題
唔好話原著入面 Paul 描述到佢唔係白人.再者,嚮帳幕嗰場,Paul 預視到要復仇,事成之後未來會引發大量死亡,向佢阿媽灶糟咗句:都係你唔好,搞到我變偽人!跟住同個環境博士講,如果佢真係 Fremen 傳說中嘅 Lisan al-Gaib (外來嘅聲音),傳說中一個外來嘅 Bene Gesserit 會帶住個仔嚟到 Dune 星,到時會引領Fremen 往天堂嘅先知嚟.
其實呢個所謂傳說,完全係 Bene Gesserit 好多好多年之前安插落去班 Fremen 度,根本係人為嘅;其實佢哋嚮好多其他唔同嘅星球,對嘅無噉開化嘅族群都做咗類似嘅嘢,叫 Missionaria Protectiva,等時機一到 Bene Gesserit 可以「咁啱」應驗呢啲傳說嚟操控嘅當地人.而 Paul 有樣學樣,用呢味嘢去利用 Fremen 復仇.
至於個盒
個 Reverend Mother 講「動物」同「人」嘅分別,「野獸」會咬斷隻腳逃脫,而「人」會留嚮個陷阱度,等仇家嚟到伺機報復,同戲入面 Paul 決定留低,好呼應.


text:
光合作用
光合作用(粵拼:gwong1 hap6 zok3 jung6,英文:Photosynthesis)係指植物以光作為能源,將二氧化碳同水,轉化成為葡萄糖(Glucose)同氧氣嘅過程.植物會利用大氣中嘅二氧化碳,泥土中吸返嚟嘅水,加埋自己本身有嘅葉綠素,利用太陽光供給嘅能量,製造成糖分.好多粒糖聚埋一齊就會變成澱粉,植物會以澱粉嘅形式嚟儲存過多嘅萄葡糖.除咗糖粉之外,氧氣係光合作用嘅副產品(亦有佢係新陳代謝廢物嘅講法),呢啲氧氣會被釋放出大氣,維持大氣中氧氣嘅含量.光合作用除咗係自養生物嘅食物來源,重係呢個世界上其中一個非常重要嘅生物化學作用,因為全地球嘅生物都依賴佢所製造出嚟嘅氧氣同糖份嚟生存.好多綠色嘅生物,好似藻類,高級植物,某啲細菌,都會做光合作用.
總結改
成個光合作用好複雜,最簡單而又最多人知嘅講法,就係用水加二氧化碳變成糖加氧氣:
6CO2 + 6H2O + 光 → C6H12O6 + 6O2
6個二氧化碳分子 + 6個水分子 + 光 → 葡萄糖 + 6個氧分子
詳細啲嚟講,光合作用係分兩個階段,第一個叫光反應或者光化反應,呢個反應係指葉綠素或者其他葉片中嘅色素收集太陽光入面嘅能量,將呢啲能量暫時存放係一啲粒子令佢變成為高能量粒子.呢啲高能量粒子(即係NADPH 同埋ATP)會用喺第二個階段度,呢個階段叫暗反應或者固碳作用,並涉及卡爾文循環.呢個循環會用二氧化碳同埋先前嗰啲高能量粒子嚟造3-碳化合物,氧氣同埋將還原咗嘅NADPH2氧化返做NADP.
由卡爾文循環造出嚟嘅三碳化合物(3-磷酸甘油醛,Glyceraldehyde 3-phosphate),就會離開卡爾文循環,用嚟造糖.
植物改
大部份嘅植物都係光能自養生物,即係話佢哋都可以依賴光能嚟將無機物變成有機食物.光能除咗嚟自太陽光之外,重可以係其他光源.佢哋唔使食其他生物嚟攝取佢哋嘅養份都可以維持生命,所以佢哋又叫做生產者.而自養生物重有另一種,稱為化能自養生物,佢哋用化學能嚟代替光能做「光合作用」,稱為化合作用,用同樣原理製造到食物,呢啲化學能嚟自氧化還原反應.
光合作用所需要嘅能源,完全嚟自光中嘅光子.呢啲光子打中咗葉入面嘅還原劑,即係水,然後將水打散(稱為光解),得出高能量電子同埋氧.呢啲高能量嘅電子會經過一連串嘅電子鏈,釋放出能量,製造ATP同埋NADPH,提供能量進行化合反應.呢啲化合反應簡單啲嚟講就係將二氧化碳入面個碳還原返做碳水化合物(其中一種係糖),所以又叫固碳作用.
n CO2 + 2n H2O + ATP + NADPH → (CH2O)n + n H2O + n O2,
n 係根據最終合成出嚟嘅碳水化合物嘅構造嚟定義
暗反應造出嚟嘅三碳,除咗可以用嚟做糖之外,重可以用嚟做其他有機化合物,好似纖維素,其他脂類同胺基酸嘅生物合成中嘅基礎化合物,或者用嚟做細胞呼吸作用嘅燃料.其實除咗做纖維素呢個用途之外,當其他動物食咗植物之後,呢啲三碳俾動物吸收咗之後,喺動物身體入面都會用做到呢啲用途,呢啲靠食自養生物嚟維生嘅動物稱為異養生物.就結果嚟講,細胞呼吸作用可以作為光合作用嘅相反,呼吸作用就將食物同氧氧化為二氧化碳同埋能量,而光合作用就將二氧化碳同埋能量還原為食物同氧氣.不過,佢哋係用完全唔同嘅過程同機制做呢個轉化,所以絕對唔可以混為一談.
植物利用葉綠素嚟吸光做光合作用,所以大部份嘅植物睇起上嚟都好似綠色咁.不過,好多時葉綠素重會有其他輔助色素幫手吸光,好似胡蘿蔔素同埋葉黃素咁.佢哋同葉綠素一樣存在係葉綠體入面.雖然植物綠色嘅部份都有葉綠素,但主要都係樹葉負責吸光.而葉肉細胞每平方微米中,就擁有大約五十萬個葉綠體.
藻類以及細菌改
藻類雖然比起陸上植物嚟講,構造比較簡單,但佢哋做光合作用嘅過程同陸上植物毫無分別,而且佢哋重比陸上植物擁有更多嘅輔助色素,所以佢哋又紅又綠,有好多種顏色.佢哋全部都會製造氧氣,而且大部份都係自養生物.佢哋有部份嘅異養生物,因為佢哋靠吸收由其他生物製造嘅物料.
而能夠進行光合作用嘅細菌,由於佢哋無細胞膜包住嘅細胞器,故此佢哋唔會有葉綠體.所以佢哋嘅光合作用會喺細胞入面進行.好似藍藻咁,佢哋有同葉綠體非常相似嘅細胞膜,並且係唯一可以進行有氧氣製造到出嚟嘅光合作用嘅原核生物.所以葉綠體除咗被認為係由細菌同另一啲生物演化而成,重被認為係藍藻嘅祖先.其他可以進行光合作用嘅細菌,佢哋會好多唔同種類嘅色素,稱為菌綠素,但係就唔會製造氧氣.咁有某部份嘅細菌,喺光解中,會用硫化氫代替水作為還原劑,並製造硫而唔係氧作為廢物.
過程改
光合作用分為兩大步,第一步係將光能轉為化學能嘅光化作用,第二步就係利用轉化咗嘅化學能嚟做固碳嘅固碳作用,其中包括卡爾文循環.
光化作用改
光化作用(英文:photochemical reactions,light-dependent stage),又稱光作用,發生喺擁有葉綠素同埋葉綠體(或者擁有類葉綠體細胞膜)嘅細胞度.呢個作用並唔涉及任何酶.步驟:
電子激發改
喺光合作用,可見光中嘅光子係一個能量供給者.當光子打中葉綠素,其中一啲電子就會被激發.一般嚟講,當電子被激發,會被視為唔穩定,咁就會發生幾個情況,放返啲能量出嚟穩定返自己,第一個係變螢光,第二個就係發熱,第三個就係將啲多咗嘅能量畀隔離嗰啲粒子做反應,呢個情況又叫做共震轉送或者電能傳送,而第四個情況就會將嗰粒好高能量嘅電子掉畀隔離嗰粒粒子,但呢個情況會令粒電子所帶住嘅能量變少,呢個情況叫做電子傳遞.第三個同第四個情況就會引致光合作用.
一般嚟講,大部份嘅植物都有幾種唔同嘅葉綠素,而佢哋絕大部份都有葉綠素a 同埋b,再加多幾種唔同嘅色素,嚟將可吸收嘅光系增多,作為一個互補機制,令佢哋可以吸收多啲嘅能量做反應.呢啲都可以算係某啲自養生物嘅適應性,好似一啲生得比較矮嘅植物,或者生於較深海域嘅生物咁,佢哋未必夠人搶光,或者啲光根本入唔到去咁深嘅海域,所以佢哋就要有好多種唔同嘅色素去幫佢哋收集足夠嘅能量.咁成個負責吸光嘅系統就叫做光化系統.
一塊葉入面可以有好多個光化系統,不過喺入面就只得幾粒葉綠素會連到去光化反應中心,而幾粒葉綠素先會專係用嚟將啲光能轉做化學能.加埋先前提到嘅色素,佢哋會將吸收到返嚟嘅光能傳到去光化反應中心進行作用.
當塊葉俾光打中,其中有啲收光粒子嘅電子被激發,就會將激發能量過畀隔離嘅收光粒子,一路直到過到畀光化反應中心嘅葉綠素.呢粒葉綠素會被激發,然後會由電子捐獻者度升級一粒激發咗嘅電子去電子接受者,令到原本嘅電子捐獻者少咁粒電子,而電子接收者就多咗粒電子,於是就形成「+」同「-」二極.呢個光激發最後引致電子極差並誘發後嚟嘅氧化還原反應鏈.


text:
「演唱」
雖然疫情好似有所緩和,社會亦慢慢有啲生氣,但係仲有好多人仍然因為疫情嘅影響,經濟依然受到影響.當然郭富城決定係疫症期間舉辦一場網上慈善演唱會,聯同接近100名舞蹈員演出,為專業舞蹈員及電影幕後基層工作者籌募抗疫經費以作支援.咁日嘅天氣十分之炎熱,莫講話一路唱一路跳,就算你係街到行一行都已經全身濕晒!真係好佩服佢!
「鼓舞」
今次係疫情以來係海港城舉辦嘅演唱會,當然我哋唔可以將郭富城同許冠傑比較.但係最起碼今次無俾人騎劫!所以重點係大家都想為社會出分力,而相信如果你今日有睇「鼓舞.動起來網上慈善演唱會」嘅朋友都應該感受到郭富城對跳舞嘅熱誠.點解佢叫舞台王者唔係無原因!著住一條西褲,一對皮鞋,不停又唱又跳一個鐘,重要係炎熱嘅室外舉行,真係唔佩服佢都唔得!平時就話有冷氣啫,但係今日應該連風都唔多滴!
「強人」
對於我哋嚟講,樂壇四大天王都係陪住我哋成長,當然郭富城亦都唔例外!有可能年輕嘅一輩唔認識佢嘅歌,但係每一首都好經典!當然最後用『強』作為結尾真係好好!「強人是你,能飛天遁地,其實你了不起,假使你永不說不能做到!強人是你,能頂天立地,如敗倒,再掙起,永沒言死,才是活著的真理!曾垂頭萬次,仍抬頭又次,再戰再創這生意義,無忘慈父那,從前留下句子!」


text:
一代文壇泰斗驟然離世,一眾金迷都有唔同嘅悼念方式,大師留畀我哋嘅除咗有14部經典小說,更加重要嘅係一個又一個完整而遼闊嘅武俠世界.金庸嘅作品曾被無數次改編,除咗製作成各式各樣嘅影視作品,其實亦為遊戲世界帶嚟咗數之不盡嘅題材,我哋將分成上,中,下三集,同大家介紹一下幾部燴炙人口嘅經典金庸遊戲.
PlayStation首部「全中文遊戲」
去到2018年,支援中文嘅家用機遊戲並唔係一件咩特別事,甚至對某啲玩家嚟講係基本嘢,但我哋時光倒流去返90年代尾,21世紀初,家用機市場畀初代PlayStation壟斷緊嘅時候,「家用機中文遊戲」可以話係一件非常之遙不可及,玩家們諗都唔敢諗嘅事,但就喺呢個時候,一部由日本SONY牽頭,金庸參與監製工作,香港人都有份製作嘅「全中文遊戲」居然喺PS1上出現咗.
相信呢部喺初代PS上登場嘅《射鵰英雄傳》係好多人第一次喺PS1,甚至全家用機上接觸過嘅中文遊戲,呢部喺2000年發行嘅RPG作品,佢嘅中文化非常徹底,唔單只全遊戲界面改晒做中文,加上全中文字幕(居然有得揀簡體或者繁體!),重要有埋全程中文配音,呢種中文化規格就算係今時今日嘅遊戲都未必追得上,喺當時嘅華文遊戲世界更加係劃時代嘅製作,被奉為經典中嘅經典.大家試諗吓,係2000年嘅時候啵,當年喺日本,金庸嘅作品重未係好Hit,甚至乎有部分作品都重未被翻譯成日文,金庸嘅影視作品亦冇咩點引進過日本,一間日本遊戲廠商,居然願意為呢部故事推出中文遊戲,重要有埋高水準中文配音(玩過就知真係好高質,絕對唔係Hea讀),簡直係匪夷所思.
遊戲史上第一次
另一方面,呢隻Game亦係SONY首次喺日本以外嘅亞洲地點發布嘅全新遊戲,當年遊戲界基本上有個不成文規定,如果要出新Game,又要喺亞洲發布嘅話,發布地點一定係日本,而呢隻《射鵰英雄傳》嘅首發發布會,居然係喺台灣,由此可見呢隻Game可以話係SONY嘗試開發華文市場嘅第一步,而當年翻版當道,特別係喺華文社會,打得PS1嘅,十個有八個都係玩老翻,中文遊戲老外又唔會買帳,選擇進入華文市場,SONY其實都好博.從某個程度嚟講,我哋今日有咁多中文Game打,可能都要多謝呢部先驅者遊戲--《射鵰英雄傳》!
三大屬性相剋 獨特嘅戰鬥系統
講返隻Game,《射鵰英雄傳》係一款回合制RPG遊戲,都算係一部「王道式RPG」,雖然由日廠製作,但「日系味」並唔濃烈,相反極之有中國武俠風格(有啲似當年台灣廠製作嘅PC武俠Game),遊戲採用咗一個頗為特別嘅戰鬥系統,主角會隨住劇情推移而學到唔同武功,而唔同武功又會被歸類成「內功」,「輕功」,「外功」三大類(喺呢隻Game入邊,輕功都係可以拎嚟打人),三類武功有相剋屬性,外功剋輕功,輕功剋內功,內功剋外功,就好似包剪揼咁,概念簡單,但玩法非常多變,「估對方出咩招」成為咗戰鬥取勝嘅關鍵,只要「捉到路」基本上都唔會點卡關,戰鬥時嘅動作亦都幾流暢,喺當年標準嚟睇算係上乘作品.
「江南七怪」變「江南一怪」
劇情方面,早期劇情都叫做忠於原著,但遊戲中後段就開始多咗好多「個人幻想」,結局亦有作修改,但相比起部分「爛尾作品」,呢隻《射鵰英雄傳》都叫做完滿地畀咗一個結局大家,大體亦同原著差不多,少少改篇可以接受.遊戲中亦有一啲比較好笑嘅小修改,例如「江南七怪」變「江南一怪」由七個人變咗得返柯鎮惡一個,歐陽鋒打打下變咗怪獸,完顏紅烈又會化身「魔鬼」等等,頗具「創意」.
香港參與製作 金庸有份監修
雖然《射鵰英雄傳》本體部份喺由SONY旗下日本工作室牽頭製作,但隻Game嘅配音部分則起用咗唔少香港人,例如遊戲主角郭靖嘅配音就係由TVB配音員葉清所配(曾任TVB配音組,曾為黃日華版嘅《天龍八部》,電影《無間道》配音),而遊戲中嘅動畫製作,則全部交由香港公司「先濤數碼」製作(曾參與《風雲》,《滿城盡帶黃金甲》,《少林足球》等電影製作).當年官方進行宣傳嘅時候,更表明本遊戲曾邀請金庸幫手監修,當然所謂「監修」可能只係幫手望兩望,但已足以令到本遊戲進一步獲得一眾金迷重視.
PS1上第一隻 亦係最後一隻真‧中文遊戲
《射鵰英雄傳》喺2000年推出,作為SONY打入華文市場嘅第一步,本作亦係PS1上最後一隻「全中文遊戲」,事關隻Game推出完冇耐,PS2就喺同年正式發售,《射鵰英雄傳》可以話係PS1主機上嘅末代原創大作,從某個角度去睇,呢隻Game喺亦係日系Game廠嘗試走入華文市場嘅第一步,作為家用機中文遊戲嘅先驅者,喺遊戲史上絕對值得佔有一個特別嘅地位,唯一可惜嘅係,本作之後並無續作,亦未曾以其他形式推出復刻版,想重溫舊夢嘅朋友,一係就去二手市場搵返隻PS1碟(重要有部機),再唔係就只好向模擬器埋手啦.(當然最希望SONY可以重推復刻版啦,就算係只得網上下載版,相信都有大把Fans肯買!)


text:
問心講,香港唔少人鍾意貪小便宜,呢啲人本身唔係冇錢,但下下都要攞着數.小編自問面皮唔夠厚,真係好難做出呢啲要求.
其實有幾個行業,成日都被人搵着數,一知你做呢啲職業,就扮晒老友話:「幫幫手啦,唔係唔俾面啩?」推又推唔到,做又得雞碎咁多錢,甚至冇錢收,所以最好方法就係避開唔好做呢啲職業.究竟邊啲行業最易被搵老襯呢?閒閒哋都數到以下6個:
1. 攝影師
呢個行業真係十分高危,單睇樓上的例子都知啦.更多時候係,好多人結婚,都係拍下膊頭,叫朋友幫手影婚紗相,最後係咁易封番一百幾十蚊利是作報酬,但就搞足你成日,呢啲老友真係要認清楚喇.
老老實實,攝影師唔係剩係按個快門就搞掂;先唔講技術,攝影器材全部私伙,又鬼死咁重,出去外影孭住喺身,好多時都搞到腰骨痛,仲有執相嘅時間同心力呢?攝影師絕對唔係個輕鬆嘅行業.影video的攝影師,仲要講求sense,剪片要的時間更多,收你嗰幾千蚊真係唔係白收.
2. I.T. 人
作為I.T.人,最怕被親戚知你識電腦,大至砌機,寫program,小至賣電腦,安裝寬頻等等.因為當佢部電腦一有少少問題,就會即刻搵你幫佢修理. 無論係上唔到網,中咗毒,run得慢定係條線鬆咗,全部都關你事.
你唔好以為唔聽佢哋電話就得,因為佢哋轉個頭就會WhatsApp send張圖俾你,話你知有乜問題.已讀不回?哈,藍tick後10分鐘你就會收到你阿媽電話,問你做乜唔應阿姨媽,再加多句:「親戚一場,放工得閒咪去幫下手囉!我會留飯俾你喇!」
收工冇嘢做就要幫你整機?仲要整完一句唔該都冇,加多句你整得咁慢,咁唔pro呀!除咗爆粗之外,實在俾唔到其他任何反應……人哋外面整機佬上門檢查發現冇乜問題都收你幾舊啦,更何況I.T.人唔係整機佬.
你識寫網頁就仲大鑊,得閒就會有朋友懶friend咁,問你可唔可以幫佢哋手平平哋整個公司網頁.簡單整當然冇問題,不過做落就多多意見,又話張圖唔夠靚,仲話要加購物車等特別function.最後計完,朋友價8折咗都要幾萬元,但最後有人夠膽講,佢「畢直」其實預2,3千元,當堂O嘴.
3. 化妝師
化妝師同攝影師一樣咁高危,而且一樣係親戚結婚最易出事.首先話呢啲喜事,一世人1次叫你「收順啲」,跟手多多要求,要你半夜三更到達新娘屋企唔在講,仲要1日換5,6個妝,唔難嘅妝都唔叫你化.
但化妝品又唔自己出,話自己嗰啲唔啱化新娘妝,最後仲要加多句俾個機會你練習下咋!真係正式使人唔使本呀!
4. 空姐
大家講起空姐,可能只會諗起佢哋可以周圍飛周圍玩好開心,但其實有苦自己知.近排歐元,日yen,澳紙都跌到好鬼平,突然就好多三姑六婆,唔熟的朋友會打電話,叫你幫個手買名牌袋,化妝品,生果,蜜糖……乜乜物物,應有盡有.
空姐喺飛機企咗成十幾個鐘,都攰都爆,想返酒店休息下都唔得,仲要幫人做埋代購走水貨.仲要回程時一抽二抽,搬啲唔係屬於自己嘅嘢返屋企,有時太攰截的士,真係連的士錢都蝕埋呀!最慘仲係返到屋企要逐個打電話,三催四請問佢哋幾時要番啲物品,有時仲要送貨上門俾佢哋,最後只係換來一句唔該.淘寶用順豐速遞由深圳嚟香港都要加幾廿蚊啦,依家老遠由歐洲,日本,澳洲運嘢返來,但就連餐飯仔都冇,都咪話唔陰功.
5. 司機(的士/小巴/貨van)
如果你做司機,最怕啲住附近嘅親戚.平日返工放工會WhatsApp問你開工未,會唔會有時間「順路」兜一兜佢返工放工.而「順路」嘅範圍又好闊,只要唔過海就係順路.有時shopping買嘢買多咗,又會問你有冇時間車佢返屋企,當然啦,到埗之後,又要你幫手擔擔抬抬,搬啲嘢返屋企.而小編聽過最過分嘅係叫個揸小巴嘅親戚,車成家人去沙灘BBQ,而一家人係包埋狗仔!
其實喺香港做司機真係好慘,養架車連油錢,停車場都好貴,尤其是貨van司機,睇GO GO VAN的收費,由觀塘入元朗都係150蚊左右,扣埋油錢真係唔賺得幾多,仲要得閒兜埋你啲親戚朋友,搵返來的錢隨時白做.
6. Sales
Sales同空姐都有同樣的煩惱,小編有個朋友喺某C字頭賣袋嘅名牌店做sales,佢同小編呻每年一到清倉減價,啲三姑六婆就會叫佢買袋,用盡佢個員工quota.仲要唔會去舖頭攞,係都要揀啲佢哋自己方便嘅時間叫你做埋阿四攞俾佢.最嬲嘅喺佢哋啲袋唔係全部自用,有幾個係幫朋友買,真係1打膠唔使找.


text:
(體路專欄)今日講嘅呢個話題我真係覺得長講長有…….
依家好多朋友(尤其係女性)一見到我都離不開問點減肥,跟住我都係一如以往咁答需要做返啲帶氧運動同做返啲exercise咁啦…我都未講完佢地就會好大反應……
而大部份嘅答案都係:
1)嘩!跑步小腿會粗架,我之前跑過一排(其實係幾日)隻小腿就咁粗喇…
2)而有一部份一聽到話做gym就會同我講:咦~我唔想練到啲肌肉一舊舊呀!!
以上兩個可以話係大部份人嘅標準答案,其實有好多人都係對「做gym」呢個字有誤解
如果你話跑步做gym會令到有一舊舊肌肉嘅話,不如我地從另一個角度睇吓,假如我同你講有肌肉可以令你睇落去個人firm啲,線條好睇啲,皮膚滑啲,減肥快見效啲,你又會唔會想要啲肌肉呢?定係你仲係要果啲鬆泡泡嘅肉呢??
好多人一聽到做gym就會諗起大大舊嘅肌肉,但係係做訓練裡都分好幾個範疇,例如有訓練肌力,肌耐力,肌肉生長等.
人人訓練目標唔同,唔係個個都想練大舊嘅呢,之前都有提及過女性嘅荷爾蒙所限,無咁容易有肌肉,除非你打咗荷爾蒙,又或者星期一至六每日舉好重嘅嘢舉足大半日啦,如果你哋嘅身體構造係舉幾吓啞鈴就有一舊舊嘅肌肉又好耐好耐都唔鬆嘅話,我真係要恭喜你,因為好多男仔做gym都係想大隻,但練來練去飲埋奶粉都練唔到大隻,你舉幾吓啞鈴就話有老鼠仔,真係羨慕死佢地,我地嘅肌肉每日不停流失,跑幾次就話小腿變粗咗嘅話就真係要去check check佢先得.
如果仲係驚有肌肉唔好睇嘅話,大家不如上網睇吓好多外國嘅”female fitness model”,佢地都有做帶氧同重訓,細心欣賞一吓佢地身體嘅線條,如果大家都仲係覺得跑步變象腿的話有可以上網search吓台灣靚女”歐陽靖”,人地10k,10k咁跑架.
減肥一定離不開做運動,只要訓練得宜一定可以令你地嘅身形比起節食來得好睇呢!!


text:
東京迪士尼樂園
東京迪士尼樂園(英文Tokyo Disneyland;日文東京ディズニーランド,拼音Tōkyō Dizunīrando)喺日本千葉縣,就近東京.佢係東京迪士尼渡假區裏面,兩個主題樂園之一.樂園響1983年4月15號開幕,係美國以外,第一個迪士尼樂園.樂園分做七個主題園區,風格各有不同,分別係世界市集,探險樂園,西部樂園,明日樂園,卡通城,動物天地同埋夢幻樂園.東京迪士尼曾經係全世界遊客最多嘅主題樂園.
佢雖然以東京命名,但實際響隔籬嘅千葉縣.東京迪士尼樂園並唔屬於Walt Disney,係由東京政府自己起.
開放時間[編輯]
東京迪士尼樂園營業時間唔固定,會跟季節同禮拜幾而唔同,去之前都要睇官方網站行事曆.之不過,大部分時間,都係朝早九點開,若果撞啱假期或者旺季,會開早啲到八點半,甚至八點開.而閂門時間,九成九都都響夜晚十點,但特殊節日,好似西曆大除夕同聖誕夜咁,就會延長.
園區休息日都係唔定,要睇官方網站.
門票[編輯]
東京迪士尼有好多種飛,若果單去一個樂園,通常買一日票,單日票券只限玩一個樂園.若果重要去海洋迪士尼,多數買兩日或多日飛(護照)比較化算.另外,樂園亦有星光票,比一般票券平約莫1100日圓,但一定要響下晝三點後先可以入場,若果要玩晒成個樂園,時間好緊迫.重有隻假日唔玩得嘅夜間票券,要俟晚6點後入場,同埋冬季夜間護照,要俟晚五點後入場,有特定日子先用得.東京迪士尼,四歲以下係免費嘅.
出面網頁[編輯]
- 東京迪士尼樂園(英文)


text:
分享(靈嬰)處理方法 ,真的要超渡嗎?2020年修訂版本
法師唸經後送靈嬰離開母親
咁我哋一般呢好多時都會搵一啲師傅或者搵啲法師啦去超度佢嘅,比佢聽經咁等佢怨氣冇咁重啦等,佢哋怨氣冇咁重嘅時間,投胎嘅是日子就可以短好多,送佢走唔係話真係送到佢去投胎咁厲害,因為我哋就冇能力係可以將佢送去投胎,投胎的決定權其實就唔喺我可以決定,但係如果佢怨氣少了,投胎日子會短些,苦纏陽人的機率會大大縮細,這些師傅都係有功德的.
飲飲食食及物質少不了
咁就好多時我哋除左超度佢,念經佢聽之外,我們都會有啲物質上的東西會會佢的,舉例:可能會幫佢預備飲飲食食,燒往生咒比佢啦,會有啲金銀比佢啦,有溪錢比佢啦,咁等嬰靈起碼喺佢哋嘅世界當中,呢物質都唔會太缺少.
另外我哋都會利用法事送佢走,等佢唔好成日喺佢阿媽身邊黐住阿媽,始終陰陽有別,如果靈嬰太過近人其實都會對人嘅運氣有損害嘅.
再置靈位等佢安心等待投胎
有啲師傅除咗送佢走之外,在佢等待投胎咁前都設一個靈位比,等佢乖乖地等待投胎,唔好再次再苦纏住佢屋企人,等佢投胎之前可以遠離陽人,咁就喺度接受香火啦,有啲個靈位就有得飲飲食食啦,咁等嬰靈安心投胎,咁咪唔會再搞住人啦!
之後陽人運氣便會慢慢好番起上來的了!


text:
呢排TVB深宵時段重新播放《律政新人王》呢部經典劇集,每一個單元都有唔少綠葉演員演出,「TVB御用師奶」曾慧云喺其中飾演一位商店職員.
曾慧云喺1984年出道到而家,飾演過無數小人物角色,尤其以師奶,鄰居同多管閒事嘅八婆形象深入人心.
曾慧云喺1984年參加TVB第二期藝員訓練班,同期同學仲有劉德華,劉嘉玲,邵美琪等人,佢憶述當時大部分同學都仲未成年,都要由家長陪同簽約.
因為曾慧云爸爸鐘意外國星慧云李,所以佢嘅個名叫慧云,英文名Vivien.中學畢業嗰陣,啱啱電視播出由劉嘉玲,劉青云拍攝嘅招收藝員訓練班學院宣傳片,爸爸就叫曾慧云去投考.
曾慧云啱出道就被安排喺劇集《皇上保重》飾演皇后,對手係劉德華,對於一個新人嚟講算係一個好高嘅起點.
之後曾慧云好快就被安排飾演師奶呢類角色,當時佢內心好掙扎諗過不如轉行.好彩,喺事業低谷時期,男朋友一直喺身邊不離不棄,并經常安慰同鼓勵佢話:「只要你鐘意做戲,就唔好去介意演乜角色.」
雖然曾慧云擅長飾演師奶角色,不過現實生活中到而家佢仲都未結婚,佢同圈外男友拍拖到而家超過三十年,兩個人感情一直都好好,更認為一紙婚書唔重要.
同時,曾慧云喺現實生活中仲係一個孝順女,佢一直同阿媽住埋一齊,而家中所有嘅家務事都由佢一個人包辦.
除咗拍劇,曾慧云同男朋友曾經開咗一間寵物美容店,經營咗20幾年,舊年有感體力大不如前,先將業務結束.
早年,曾慧云攞過TVB綜藝節目《Sunday好戲王》頒發「另類好戲王」殊榮,雖然并非正式獎項,但已經足以證明佢嘅演技備受肯定.
最後,都係希望曾慧云之後嘅事業上可以有所成就,期待佢嘅表演!
Like MisshkNews Facebook!不出门也能知天下事~


text:
124
65
53
港鐵宋皇臺站B3出口, 步行約4分鐘 繼續閱讀
電話號碼
23820383
營業時間
今日營業
06:00 - 22:00
星期一至日
06:00 - 22:00
付款方式
其他資料
餐廳運作模式 - B類
加一服務費
招牌菜
食家推介
相關文章
FeivouriteFood 等級4 2021-08-09
215 瀏覽
蛋撻源自英國既Custard Tart,係一種以蛋漿做成餡料既西式餡餅,加入本地元素,變成中西合璧,好有香港特色既蛋撻.蛋撻不嬲都係香港人下午茶嘅美食,因為一件熱辣辣新鮮出爐既蛋撻,酥皮鬆脆,蛋漿滑溜,加上一杯熱奶茶,就可以抵銷港人半日嘅辛酸,但一件普通嘅蛋撻,點可以滿足到嘴刁嘅香港人.而鬆香既酥皮同香脆既曲奇皮,更加一直都係一班蛋撻迷既世紀大戰,各有所好.上次介紹咗長沙灣一間人氣高企嘅酥皮蛋撻,今次介紹嘅係人氣長龍老字號麵包店出品既蛋撻,好多明星都係佢哋嘅熟客.豪華餅店係一間喺九龍城衙前圍道同福佬村道交界既著名西餅麵包店,由1970年代開業,開業四十幾年,係九龍城區老字號,一講蛋撻係人都知呢間小店,長期人氣旺盛,高峰期每日可賣3000多個蛋撻.屹立接近半個世紀,大部分客人都係熟客,明星名人客唔小,周潤發,蔡瀾同蘇施黃都係熟客.要數香港最據歷史嘅麵包店,呢間絕對係其中之一,身為香港人嘅你,有冇去過幫襯過?麵包西餅品種非常之多,有多仲要係懷舊款式,好似有海綿蛋糕,花卷,三角朱古力,如果想重拾幾十年前嘅味道,呢度就啱哂.依度嘅招牌係酥皮蛋撻,每次小量製作,烘好即賣,酥皮薄而酥脆,蛋漿又滑又多,抵食夾大件.除左酥皮,同時提供曲奇皮蛋撻,葡撻,人人一買就買1-2打.老闆兼糕餅師博有超過40年做餅經驗,對做西餅,蛋撻有堅持,着重用料,用料多年不變,好似發哥必吃既合桃蛋糕,用上美國合桃,口感同比較平價既中國合桃完全不同,食落爽脆;而提子包用既提子係澳洲貨,食落甜而不膩;仲有招牌蛋撻會用上澳洲麵粉做,非常講究.小店前舖後工場,大紅招牌相當醒目.呢度除左出名酥皮蛋撻,最廣為人知既就係發哥係呢度既常客,老闆娘話發哥係餅舖開業既第二年,即1979年已經開始黎,幫襯左足足40年,非常長情,除非去外地拍戲,如果唔係一星期黎一至兩次,通常都係朝早八,九時,呢家仲會經常出現.當日係星期六晏晝去,大概二點半到,雖然未到人流如鯽,但每隔兩分鐘,就會見到有人行入去買麵包或者蛋撻.店舖係傳統舊式老餅店,餅店突出,因為佢好搶眼既紅磚牆身,高掛既大紅招牌,1977年開業至今都無改變過.店面細,基本上只係可以比一個人入去落單玻璃櫃入邊係幾十款唔同款式既麵包蛋糕,一眼睇晒,好似瑞士卷,忌廉蛋糕,提子蛋糕,合桃蛋糕,班蘭卷,朱古力,曲奇,蝴蝶酥,雀巢蛋糕,合桃酥,豆沙酥,花卷,花生等,店內仲有啲小蛋糕,曲奇等.店面既上方貼有名星食家係報紙,期刊推介豪華餅家既文章,好似有蔡瀾,蘇施黃等,傳媒包括有英文南華早報,蘋果日報等. 店面積雖然不過100平方呎,但廚房有12位師傅同時工作,麻雀雖小五藏俱全.去到店舖得一個店員,我買完蛋撻發覺暖暖地,問店員平時係幾點出爐,佢話由朝早6:30出爐,就嚟賣晒就再出爐,佢話佢都少唔得唔知,證明根本唔需要等蛋撻出爐時間,因為turnover率好高.-1⃣ 酥皮蛋撻 💰9(👅: 9/10)呢度蛋撻係用澳洲麵粉,法國忌廉,而且夠企身既本地雞蛋,每日親手搓麵糰再加入豬油令佢更酥香,高峰時日賣千個蛋撻.一個好食既酥皮蛋撻,我覺得首先皮要酥香鬆化,厚度要適中,酥皮與蛋漿的比例要恰到好處,食起黎先有層次感,因為酥皮太厚無層次,太薄又好易變實,承受唔到蛋漿重量,未係焗爐裏發起就已經比蛋漿壓扁.而蛋漿口感要滑,唔可以離邊,如果唔係有虛位既蛋漿食落會韌.蛋漿比例要適中,入口先夠滑同帶蛋香,如果蛋分量太少,蛋漿會過稀唔夠蛋香.蛋撻味道又唔可以太甜,如果唔係會搶左酥皮既油香.酥皮蛋撻大細差唔多掌心咁大,睇落脤卜卜,個個都係色澤金黃色,酥皮比一般麵包舖厚好多,不過比起金園好似無咁多層,聞落好香牛油香味,羅上手足秤重料,價錢上來講$9一個,算係中高價,比喺金園茶餐廳貴一蚊. 一個蛋撻點好食法,凍都唔會係好食,而呢度嘅蛋撻會keep住出爐,而且買嘅人唔小,所以可以買到新鮮出爐嘅蛋撻,而且蛋撻會放喺焗盤上,保持溫度,就算唔係熱辣辣都一定係暖身,如果唔係即場食,一定要返屋企翻焗,因為凍咗嘅蛋撻,酥皮一定係腍身.蛋撻皮好脆,酥皮睇落有好多層,入口鬆化,連個底都鬆化,層次豐富,有啲人覺得佢好油,我自己就覺得唔油膩,但會食到牛油香,要挑剔嘅係酥皮厚薄程度唔算平均,而且算焗得偏燶.中間蛋心部份金黃色,聞落有蛋香,食落甜度岩岩好,帶小小蛋香,入口輕巧滑溜,蛋夠晒滑,因為店主不惜工本用貴價既法國忌廉,但唔會太薄身,同時間咬落有韌性,唔會入口即散,質地一流,食落唔油膩.成個蛋漿有厚度,同酥皮嘅比例恰如其分.-2⃣ 曲奇皮蛋撻 💰9(👅: 8.5/10)雖然呢度最出名係酥皮蛋撻,但同時有賣曲奇皮蛋撻.曲奇皮食落牛油味充足,咬落酥香脆口,蛋漿豐盈,唔會有多餘既氣泡,蛋漿份量控制得啱啱好,而且烘焗時間都拿捏準確,蛋味食落香濃,但唔會過甜,即使係曲奇皮蛋撻都發揮得唔錯.-3⃣⃣ 花卷 💰15(👅: 8.5/10)本身淨係諗住買蛋撻,不過見呢度有唔常見既花卷,雖然唔係我嘅童年回憶,但見幾特別,就買黎左試.花卷羅上手幾重同大舊,係一款用唔同既材料整成既懷舊小食,以牛油蛋糕質感為主,集唔同既蛋糕組成,好似朱古力蛋糕,斑斕蛋糕,牛油蛋糕,咖啡蛋糕,合桃蛋糕,提子蛋糕同忌廉.蛋糕咬落質感濕潤,合桃令口感更加豐富,食落去牛油味比較突出,但同時其他蛋糕既味都食得出,係幾特別,而忌廉係鹹忌廉,所以食落係鹹鹹甜甜,忌廉會比較油膩,勝在份量唔算多,不過一件花卷唔細,一個人食哂會有小小濟.-🌟九龍城一直都唔係大家常去既地方,因為交通唔方便,呢度無大型商場,以前要特登過黎買蛋撻確實要好有恆心,不過而家屯馬線開通左,去九龍城唔再嘅夢想,呢家既九龍城除左係泰國菜,越南菜林立既地區,仲開左唔小適合輕鬆一下既CAFE,唔再係一個舊區.酥皮同曲奇皮蛋撻我同樣鍾意,如果你係蛋撻迷,但無黎過呢間40幾年歷史既老餅店,確實枉為蛋撻迷.值唔值得特登黎一試,甚至買一打蛋撻迷返去,就視乎你對蛋撻既熱愛程度.店主同佢老婆都已經踏入70,80歲,二人鎮守餅店40幾年,由後生做到老,仔女都已經長大成業,雖然已經白髮蒼蒼,長年站立做餅令到雙腳唔好,但佢地都堅持唔退休,為左保住豪華餅店既40幾年金漆招牌.唔知幾時可能無機會再食到呢間歷史悠久既老餅店,如果你鍾情於懷舊西餅,咁呢間可以令你重恰舊時既味道,如果你想跟隨發哥既足跡,可以黎呢度一嚐發哥最鍾意食既蛋撻同合桃蛋糕,會買返去比發嫂既菠蘿包同雞尾包.-👅味道: 9/10🍴環境: 6.5/10💰消費: $33 (服務費: NA) 繼續閱讀
最近有個新加坡朋友同我講佢地開左間叫歡樂冰室既店,問我香港有無,但我真係無聽過.咁我就查左下,就direct左我去豪華餅店.呢個月咁岩行過九龍城,就慕名過去八卦下.發現佢地最出名既蛋撻都已經成$10個了,我就各買左酥皮同曲奇皮各一個.蛋撻既味道我真係食唔出有咩驚天動地,就係正常蛋撻咁,可能我係一條牛脷,牛嚼牡丹😆😆以下係updates 一下佢地既近照. 繼續閱讀
katheline 等級4 2021-09-05
61 瀏覽
朋友上嚟我哋屋企玩呀😁咁我梗係要有嘢招呼人😍買咗我屋企附近嘅加多娜餅店蛋撻👍估唔到我朋友都係買蛋撻😅佢就買咗九龍城嗰間豪華蛋撻😂🤣我哋兩個媽媽忽發奇想不如泥個蛋撻大比拼睇下邊間好食啦 九龍城嗰間豪華賣十蚊一個蛋撻好貴呀😍係酥皮好多層酥皮👏而家多娜蛋撻就賣六蚊一個都係酥皮同埋曲奇皮👍🤩我哋小朋友食先,畀兩個不同餅店嘅蛋撻畀佢哋試下,睇邊個好食d,🤣小朋友不約而同話👍九龍城嗰間好食好多喎💖因為好多酥皮一層層好鬆脆👍啲蛋呢好有蛋味喎💯佢哋仲話加多娜嗰間呢啲蛋甜甜地😅冇咁好味啲皮唔係好酥脆😅😅到我哋大人試下小朋友係咪真㗎啦🤭🤭首先食加多娜蛋撻咬落去啲酥皮都好酥脆嘅😋咁啲蛋呢係甜甜地有陣蛋白味😋跟住就食九龍城豪華嘅展撻woo分別原來好大🤩真係好酥脆同埋啲蛋味好好味呀💯💯加多啲蛋有嗰啲雞蛋蛋白嗰種味🤔同豪華嗰隻差好遠😅所以好話十蚊一個都真係超級抵食👍👍 今次嘅比拼豪華勝出咗🎊 繼續閱讀
leungmeikwan 等級4 2021-08-25
73 瀏覽
宋王臺站開咗啦,來九龍城而家真係方便咗好多😍😍一於周圍去行行行吓就發現咗一間好傳統嘅西餅店店舖雖小但五臟俱全有好多古舊嘅西餅忍唔住買咗五件返去兩個雀巢一個花卷同埋朱古力蛋糕仲有朱古力三角 全部都係傳統嘅味道不過價錢有啲貴每件都要$15😂😂試過一次就好啦 繼續閱讀
在九龍城的一家以蛋撻著名的老店,大家也猜到門口一定少不了發哥的照片吧,發哥試過在這裡捧著一大盤蛋撻請街坊吃.很迷你的一隻小蛋撻.以為是我手氣不好?看看盤中每一隻大小都差不多,甚至有些比我這隻更小的都有.都不用說有幾多層皮了,就連最基本的酥皮的模樣也沒有,不相信大家就自己研究一下相片吧,鬆化也還算的,但實在做的太難看了.蛋漿的甜度適中,蛋香也足,也夠滑的,但未嘗真味道已經吃完了,賣相也實在太難看.其它東西都比別的餅店貴了一大截,但領教過這迷李撻皮之後什麼胃口也再沒有. 繼續閱讀


text:
無錯,一次不忠,百次不容,但愛情同姊妹情係兩碼子嘅事,佢出軌並唔代表佢同你嘅友情會就此破產.如果你覺得佢既然做得出出軌嘅行為,亦即代表佢為人不負責任,無道德觀.其實有此等想法只係代表你為人偏激,愛情同義氣實為兩件事,即使其行為會令你覺得佢誠信破產,但一單還一單,對男友不忠,亦唔代表佢對友情唔專一,所以切記唔好用呢件事去判定兩個人之間嘅友情!
「你點可以咁對你男朋友?」,「如果你男朋友有第三者你會點?」無錯,打者愛也,因為你緊張佢,所以你會緊張埋佢所有嘢,但問題係,第一時間判官上身係咪可以解決問題先?所以無論你係從咩途徑得知閨密出軌時,第一時間都要冷靜諗諗,點解佢唔第一時間直接話你知?明顯就係怕會受到你嘅批評同責罵,未聽先判係最錯又最令人反感嘅行為.嘗試靜心聆聽,俾佢覺得你係一個樂於同佢分享心情嘅聆聽者,而唔係一個只係識得批判人嘅愛情專家.話唔定喺真情對話中,你可以搵到幫佢解決問題嘅方法.
就算做一世閨密,都唔代表你要盲撐對方.只係你更加要先了解成件事嘅來龍去脈,可能對方經歷緊無言喻嘅心酸同掙扎,始終出軌並唔係一件樂事,會做出呢種行為,可能背後有不為人知嘅動機.所以身為好朋友嘅你,更加要第一時間關心對方嘅心理狀況同情緒.所以未了解成件事之前,最好都係保持中立,始終友誼嘅價值,唔係以「隱瞞事實」同「支持」維繫.
出軌行為未必人人可以接受,呢點可以理解,所以你可能會因為難以接受而希望暫時無辦法同佢繼續好友關係.但正所謂家醜不外傳,雖然唔再係朋友,但都唔可以將人家嘅感情事周圍同人講,將出軌之事作為友儕間嘅gossip topic或分化武器.感情之事各人有各人嘅處事態度同想法,都係果句,就算感情唔專一,亦唔足以判斷佢人格有問題.搞分化,只會再一次證明你不問情由就妄下判斷,此行為不見得比出軌更有道德同負責任!


text:
材料:
椰子油150g
棕櫚油150g
橄欖油100g
甜杏油 50g
乳木果脂 50g
NaOH 氫氧化鈉 76g
台灣黑糖(from Felix)60g
蒸餾水 160g
新疆薰衣草籽 (from 花花)大量
Cinnamon 玉桂精油 5ml
Ginger 薑精油 5ml
成品INS值計為164
well,自用嘅嘢最好forget成本. ;p
磅好油,乳本果脂於室溫下為固體,全部油品一併加熱至液體.
黑糖加水未必溶,但加上NaOH會自行發熱溶曬.
雞髀仔出世前最後一次整番梘,今次嘅梘應該係軟硬度最適中時候入模,不過禽日先入,我今日又心急起模喇,略軟,但如果有皂章就啱曬.曾經自己用玻璃膠意圖整皂章,但失敗作就費事post出嚟喇,失敗原因不外乎懶,因為我用fimo clay / 軟陶 / 樹脂粘土做咗個模,但居然意圖唔焗佢就用AB膠 / 水晶膠直接倒落去,封口又封得唔好漏曬,結果梗係一pet嘢失敗ed.唔知我講乜please skip.
據整開梘網友教路,坊間話薑同玉桂精油對皮膚有刺激成份係錯誤嘅講法,佢話精油入面並無刺激成份.咁今次可以試吓啦,薑同玉桂都啱坐月子用,不過等得熟成嚟可能都坐完.anyway亞媽教落坐月坐足100日,唔係30日,咁即係之後用亦冇壞啦.今次浸味係我咁多次最like嘅,好香甜令人想食嘢嘅味.
做法參考第一件;
今次材料:
椰子油125g
棕櫚油125g
橄欖油200g
蓖麻油 50g
NaOH 氫氧化鈉80g
北海道3.6牛乳160g
薰衣草精油 10ml
今次加咗一樽銀色金蔥粉約5g,所以d梘近睇會閃閃令
薯話咁折墮用3.6牛奶嚟整番梘,其實係我咳咗好耐唔飲得奶,佢又唔飲奶,為免少少奶過期先咁慳儉咋.另,上次加220g水似乎d梘好快軟曬,今次又用返少d奶睇吓點.
結果因為又係加咗蓖麻油,基本上唔洗點樣用力已經好快trace,d梘又實淨,於是矽膠模出嚟呢d梘形狀都近乎完美.
但係我另外放落500ml大模果舊,一切就碎曬,所以下次要記住,凡親用蓖麻油,直接落細皂模出嚟效果會最靚,而且又唔多洗搞.如果用大模兼想切皂最好加多d液體等佢軟少少易切.
同埋裝完落模,記住要dun(3)曬d氣泡出嚟,唔係就好似上面呢舊咁崩崩哋.另,今次同樣唔用香精用精油,牛奶凍溶氫氧化鈉,加落油時都唔加熱,終於做倒白雪雪牛奶皂.(氫氧化鈉加落奶時一定會變黃,但入模放一日後就會變白.)而用硬膠模即圓形星月果塊同鴨仔冰格出嚟都會略黃,係矽膠最白,唔知點解呢.
薰衣草精油冇茶樹浸味咁搶(兩隻都對孕婦安全),10ml都好似唔多夠喉咁,其實買咗肉桂精油同薑精油,不過驚大肚婆唔用得住,下轉先.網友話其實用得,不過唔敢試住.
前排試用自己整番梘幫拉茜沖涼,感覺ok,又平過街買果d狗用o既洗毛水,唔知點解竉物用品貴過人.其次,拉茜自從俾我剪咗d頸毛後一直未出返厚,雖然醫生話佢d皮膚冇事,但紅紅o地,所以一於整返件拉茜牌梘俾佢用吓,不過一batch通常都10件8件,淨係佢有排用,所以整到人都用得就啱喇.上次用香精整,浸味對人ok,用落狗度好怪,所以今次都係用精油算.
材料:
椰子油 125g
棕櫚油 125g
橄欖油 150g
蓖麻油 50g
苦楝油 50g
薰衣草精油 10ml
茶樹精油 10ml
氫氧化納 80g
水 220g
做法可以睇返第一次.
蓖麻油,貪佢潤滑皮膚對毛髮好,最好d毛生快d.加苦楝係貪佢消炎,止癢,殺菌驅蚤,蟲,當然佢會繼續用frontline plus,唔會單靠苦楝.注意苦楝油千祈唔好買花墟殺蟲果d,冷壓榨取俾人用呢d浸味唔重o架.薰衣草精油係平衡皮脂分泌,防濕疹,殺菌驅蟲,鎮靜,好味咁啦.茶樹消炎對皮膚好殺菌驅蟲.本來仲想加多d,如雪松香茅之類,不過用大量精油太貴喇,而且到熟成時精油都揮發曬,睇吓今次成效點先啦.最後發現唔記得買蒸餾水,咁就用凍滾水算數.
由於加咗苦楝,d油好深色.今次懶醒以為唔落香精要有排攪,o係yahoo拍賣買咗個電動coffee creamer.點知,一加鹼水,皂化速度同加香精冇乜分別,甚至更唔均勻,因為coffee creamer範圍太細,亦可能因為加咗蓖麻油,會加速trace.不過,唔均勻得嚟,整體較上次軟,勉強可以入倒模.今次o係天麗買矽膠模,大部份貨品都偏貴,冇法,鬼叫佢有舖面,同都有幾多現貨模.不過,佢d模唔夠J’s Land o既硬淨,我指係用較多矽膠令外圍冇咁易變型,而唔係矽膠本身硬度.不過講真,再整多d都唔會吓吓用模咁煩啦,送人除外.模軟其實使用上冇問題,問題係我衰在將d矽膠模叠高,所以個底有少少變型.而精油就o係兆成行買,各款精油10ml的話唔算平,但50ml百二蚊,唔知仲有冇地方平過佢呢?
成品核核突突,所以雖然天麗話影幅相俾佢下次有85折,但都係留返下轉先.又要等兩三個星期先可以俾拉茜試吓lu.另,個coffee creamer留返嚟打奶,效果唔錯.


text:
一個星期前,港女嘅好友突然同我講:「喂!我有飛呀」,港女以為佢搶到五月天演唱會嘅飛(誤),然後下一句佢就話:「佛誕一齊去慈山寺開放日囉!」
大家唔好誤會先!自從慈山寺兩年前起好,港女有幾次經過見到觀音像都講話想入去參觀下㗎喇,誠哥用咗 15 億起出嚟㗎喎,造價咁高,港女體內嘅好奇寶寶因子就自動啟動㗎嘛(講笑).於是乎港女當然應承好友,去開放日睇下啦!
▲入寺有嚴格服裝規定㗎,上衣一定要有袖,下身嘅褲或裙長度就要去到小腿中間.
搭車入去嘅途中,好友問我有無下載個 App 一陣入去用.港女第一個反應係:吓!慈山寺有個私伙求籤裝香 App?佛門清靜地唔係黃大仙喎…
原來港女誤會咗,慈山寺個 App -「音聲聞法」係作導賞用途為主,似係博物館嗰啲 App 多啲.個 App 用藍牙偵測位置,去到就近嘅導賞點,就可以選擇睇文字介紹或者聽聲音導航.除咗介紹寺廟內嘅藏品,例如觀音像,佛像,壁畫等,另外仲有「心之導航」,帶領善信用心體會佛法.
▲寺內仲有免費 WiFi,用嚟即刻下載個 App 亦得.
唔試由自可,俾港女知道咗,又好奇寶寶上身.原來「音聲聞法」 App 入面嘅中英文語音導航係由顧紀筠同 Desmond So 錄製,配樂仲搵到趙增熹義務編曲,個個大有來頭.個 App 仲參加過 Marketing Magazine 舉辦嘅「Mob-Ex Awards 2017」 ,啱啱喺三月得到最佳手機應用程式(旅遊及款待類別)嘅銀獎.
▲ 自己去參觀可以自助導賞都幾方便.
講真,個 App 就唔係好特別,但就夠晒簡潔易用,非常配合慈山寺嘅風格.雖然慈山寺嘅定位唔係旅遊景點,而係教育用途,要入去參觀要早幾個星期預約,仲嚴格控制人流,但就因為咁先保持到優質體驗.港女喺開放日入去都完全唔覺得擠逼,行得舒服之餘,寺內嘅義工又十分熱心.加上慈山寺地理位置稍為偏僻,建築嘅設計及風格喺香港較少見,港女當日去到覺得自己尤如置身日本,都係多得好友有飛預埋我咋!
▲當日,有慈山寺嘅職員同我地講,寺廟設計有參考過日本.例如上圖呢個鐘樓咁,係咪好有日本 feel?


text:
1 APRIL 2015(WED)今日約左朋友係旺角拎啲小禮物,行過朗豪坊地庫見到有之前好多朋友仔都食過嘅雪糕玫瑰花,所以就同小小豬一人買一支嚟試下啦~
其實之前見好多朋友仔係FACEBOOK洗版式咁POST依個雪糕玫瑰花,我都已經勁想加入依個洗版行列.不過一直搵唔到機會出旺角,今日無意中路過,緊係要試下啦~
一嚟到雪糕店,就俾個玫瑰花櫃吸引住啦~
記得之前有朋友仔介紹過,雪糕玫瑰花有九款唔同味道.不過今日嚟到就只有藍莓,士多啤梨,綠茶,朱古力,牛奶~
小小豬話: 依啲係花花嚟哦...真係可以食~
最後經我一輪講解,小小豬終於知道係雪糕嚟,仲揀左佢愛嘅味道添~
小小豬嘅士多啤梨味,我試食左幾啖,士多啤梨味都幾重,而且帶有少少酸,味道唔錯~
我嘅綠茶味玫瑰花,其實我原本係打算試食朱古力味,點知小小豬極度建議我買綠色,佢話綠色係第二靚哦(當然佢係唔知依個味就係綠茶啦)!
見隻豬仔極度建議,就順下佢意思一次咁多.我一向唔太好綠茶,因為好怕嗰一種苦澀味.不過依款食落又唔會覺得有那一種苦澀,帶有一陣淡淡綠茶味啦!不過如果極度愛好綠茶者應該會覺得味唔夠濃呀~
小小豬正在滋味地辣手摧花中~
味道係可以接受,不過我覺得整個玫瑰花雪糕都係比較結實,同埋雪味重左少少(我地剛剛拎上手時仲見到啲小冰粒粒呀),唔多唔少影響左個口感.
不過咁靚靚又特別嘅雪糕玫瑰花,平時都真係好少見,所以都可以試下,用嚟呃LIKE都唔錯呀....哈哈哈哈!


text:
放復活節假期緊係又要去玩,今日就約埋SY哥哥齊齊嚟睇動物玩餐飽啦~
2017年4月17日星期一
( 親親動物月)海洋公園一天遊
16 APRIL 2017(SUN)
放復活節假期緊係又要去玩,今日就約埋SY哥哥齊齊嚟睇動物玩餐飽啦~
其實海洋公園為係4月14日至5月14日就舉行「親親動物月」活動,我地平日都成日入嚟睇動物,不過依個月就有啲唔同,因為可以同動物近距離接觸,同埋會有好多職員哥哥姐姐同我地講解各動物嘅特性呀!
原本小小豬想去探樂樂同盈盈,點知因為佢地準備生BB所以封左館,之後我地就轉戰睇金魚啦~
放復活節假期緊係又要去玩,今日就約埋SY哥哥齊齊嚟睇動物玩餐飽啦~
職員哥哥見到小小豬咁留心睇魚,所以就嚟同小小豬慢慢講解,我地眼睇就好似每一條魚都係差唔多,不過係哥哥心目中原來每一條都有特式,而且每一條仲有名添,真係唔聽講解都唔知呀~
之後我地就去睇天上王者~
大半年前小小豬都睇過,不過當時佢點到唔肯去同鸚鹉影相,今次終於大個仔勇去影相,而且仲好想摸佢地添(當然大會係唔容許啦)~
之後我地就匯合SY哥哥,齊齊去睇企鵝~
仲有去睇北極狐,去到剛剛有職員哥哥餵食,隔住玻璃睇佢地餵北極狐同埋表演玩蒸餾水樽..哈哈哈~
接住就當然係去北極之旅睇海豹~
行到最後又見到一位職員姐姐為我地詳細講解海豹特性~
終於等到兩位小朋友期待好耐嘅環節(重點係完全免費),可以同水獺玩遊戲啦~
首先就由職員哥哥同水獺熱身先~
之後主角就出嚟同大家見面啦~
職員哥哥先同我地講解水獺嘅習慣,然後就可以挑選一位現場人仕同水獺握握手.原本我係想幫小小豬爭取依個機會,不過因為怕小朋友或會傷害了小動物,所以只有成人先可以同水獺真接觸.所以機會就俾左我啦,水獺滑滑嘅手仔真係好得意呀~
我就極度興奮完之後,終於又嚟到兩小朋友嘅興奮時刻,因為兒童天地入面嘅新兒童遊戲部分已經開左,兩個小朋友就當然要去放電啦~
玩完遊樂場就再睇埋威威海洋SHOW~
正當我地一行六人玩到攰準備走嘅時候,驚喜又嚟啦,因為見到有貓頭鷹同二趾樹懶呀~
正當我地準備9秒9衝上前合照之際,職員哥哥就話為免嚇親兩隻動物,所以要保持距離影相呀~ 不過都啱嘅,咁個人如果個個都近距離接解,小動物生命都唔長久,所以同佢地保持距離都正確呀~
今次都係第一次近距離見到貓頭鷹同二趾樹懶,所以都幾興奮呀~
開開心心又玩左一日,其實小小豬都有啲未夠喉(但我地都玩左六個鐘哦),唔緊要....下次再約過SY哥哥嚟玩過啦!
訂閱: 發佈留言 (Atom)


text:
濕地公園算係我哋去過最多次既地方, 因為離我們家不遠, 去又方便! 所以假日一唔知去邊我哋就會考慮嚟呢度! 今日我哋嚟咗濕地公園, 都唔記得係第幾次嚟lu! 首先要講咗上面呢張相係喺濕地公園大魚缸前面影, 因為食蕉會過嚟同你講呢度唔準坐, 所以你如果想係度影既話就要快快手手!
呢一段遊記係集合2次濕地公園既記錄,
所以你見到Hysan好似去濕哋公園玩玩吓換咗衫又大個咗!
講到要去濕地公園你一定諗住搭輕鐵去到濕地公園站落係最好,
其實你搭706線早一個站天秀站落車, 係最方便! 只要穿過一個行人隧道就到!
我哋去到門口的大草地玩咗一陣先, 睇到個水池度有2隻青蛙曳曳!
我哋買咗M記係度食埋先入去玩! 小朋友就繼續去睇2隻青蛙曳曳!
入到場內首先有厠所,精品店個D嘢啦, 跟住右手邊入口就開始睇吓假動物,蛇,鱷魚等動物
唔駛15分鐘其實都行完,跟住條路上到1樓,就有D小朋友話既動物配對板,印章及有陣時有D班,工作坊等!
再行過去就好科學館有D機俾你睇吓動物及濕地知識
之後落番地下,就可以去到室外有個兒童遊樂場(要按時段排隊)同埋睇貝貝,
跟住就行出去就係一望無際既大濕地睇雀仔咁!
不過行出去如果你行得太遠就預咗行番嚟好攰!
番到去可以去大家樂食番隻燒春雞嘆吓既!(不過得2個阿姐係度執嘢,
我諗你就算等到位,你要等好耐先有人幫你清張枱)阿姐都同我講佢因為住係隔離先至係度做咋...
Photo by CANON 5D Mark III, Len | EF 35mm f/1.4L USM
呀劍評語: 其實呢D地方就好似海洋公園, 山頂咁, 好唔好都要去吓, 怕辛苦就去濕地, 唔怕辛苦就去米埔, 咁大家都明個分別喇, 咁呢度對新界朋友嚟講又易去又唔太多人! 所以我都嚟過幾次, 如果住港島九龍就真係方便先嚟, 唔駛急住嚟! 如果同米埔相比, 我鍾意米埔多D
呀劍貼士: 1/ 記住搭706線天秀站落車2/ 可以帶定麵包俾小朋友肚餓食3/ 如果行出去觀鳥區及濕地之前, 記住同小朋友去咗厠所先
濕地公園簡介
提供香港濕地公園的生態旅遊及加強市民對濕地生態系統認識的資料.講完
網址
www.wetlandpark.gov.hk
電話
3152 2666
港鐵西鐵天水圍站轉輕鐵. 輕鐵路線706天水圍循環線,於天秀站下車


text:
新‧地面最強小三 《Pokémon Go》
近兩日行出街,男男女女,有老有幼,全民手執一部智能手機,化身小精靈訓練員.當然,我男朋友都唔例外.以前啲人話最強小三係LOL,今時今日恐怕係呢隻仆X mon Go,平時約佢出街會左推右推嘅男朋友,今日突然轉性好想出去同陽光玩遊戲,因為 ─ 佢想出去捉小精靈.呢隻game令佢隨時隨地,行街食飯去邊玩,只要佢部電話仲有電,佢就會完全無視你,殺傷力大過LOL好幾倍,起碼佢唔會搬部電腦出街打LOL.
而佢屋企附近有四個人人求之不得嘅Poke stop,所以無論係屋企定係街,佢雙手同部電話難離難捨想抱緊些咁,仲親密過同我,過左無數個被冷落嘅鐘頭,以為可以手牽手咁落街散步拍下拖,點知都係難逃小精靈訓練員嘅命運,個情況就好似當小智佢地好開心咁去緊下一個道館嘅時候,火箭兵團總係會走出黎過下場,而啲小精靈都好活潑咁走出黎想你捉佢返屋企.
小智頭上一頂紅色Cap帽,拎住部電話好似拎住精靈球咁周圍轉,唔會錯失任何一個poke stop同小精靈,就算係波音幅都唔會放過.
企係身旁嘅我心入面諗,我估兩個人一齊捉小精靈應該都幾幸福,你怪我捉左你隻小火馬,我話你搶左我隻小呆獸,打打鬧鬧都幾開心.但其實,我只係想有十五分鐘,有十五分鐘淨係屬於你同我 ─ 兩個人,放低訓練員嘅身份,放低部電話,唔需要有目的地,只係拖住手散下步,或者依偎係一齊睇下卡通片,就已經好足夠.


text:
009 澳門人講飲講食:全城出名雞蛋仔(街頭小吃)
今日同大家講埋大堂斜巷一檔同阿爸傳到去個女既流動小販檔,又係好耐歷史ga啦,我細細個食到而家,每逢放工放學,星期六日,公眾假期佢都係非常多人買ga,而且平常都有好多市民都專登駕車來買.
上圖中你地都見到你幾個人買緊or等緊.今日影相既時候,見到阿爸同阿女都一齊係度,大家認住佢地個嘜頭啦!只此一家呀!位置就係之前007,008所講的同一位置,只不過係金滿堂,暹邏對面時代停車場入口處.
佢算係澳門最出名的街販雞蛋仔夾餅檔,佢只有三樣野賣:
1.雞蛋仔
2.香蕉糕
3.夾餅
點解咁好食?因為佢地d蛋漿係自己每日調配,日日新鮮,賣哂就收檔ga啦!
我都有係澳門其他地方吃過,一係就顏色唔靚,味道又淡,一係就整得太難食.
香港都有食過旺角灣仔d檔口,當然就更…..難吃啦(我絕冇踩香港雞蛋仔的意思,各位唔好誤會,而不過我覺得香港d雞蛋仔一早整定哂,食既時候凍冰冰又硬卜卜,雖然味多,但此終原味及熱呼呼時食最好!)
而我最鍾意食佢既夾餅,唔係雞蛋仔,因為佢既夾餅唔知點解會咁好食,自己都整唔到佢個味,其他檔又學唔到,而且都有好多人去買夾餅為主tim.有次我買緊既時候,有個阿叔走埋黎話要買10份夾餅tim,其實一d都唔出奇,因為成日有人都係咁賣返屋企食,當下午茶.
價格方面好係4蚊澳門幣一份夾餅,雞蛋仔好似係6蚊一排,香蕉糕就唔記得啦!
下圖就是大堂斜巷,見唔見有個禁止符號既牌呀!沿住呢條行人道一直行落下,你就立即見到啦!
如果都係唔識去的話就問下人啦!
(下一回我地返去議事亭前地同賣草地! 010:澳門人講飲講食 )
編/攝:阿乃


text:
唔知大家有冇咁嘅經驗:你約人睇港產片,結果對方回應話:港產片有咩好睇?
我通常喺呢個時候都想答佢哋,港產片真係好好睇!
誠然,你以啲咩荷里活標準去睇,港產片十之八九都係爛片,甚至如果電影都有普世價值,港產片真係電影界嘅北韓都未定.
我哋都唔好講咩特效呀大製作,純以劇本嘅合理性,一致性同埋劇情嘅節奏,巧妙同心思,恐怕就連英美嘅電視劇都遠勝港產片.
但係,我覺得以西方標準評論港產片真係唔係咁公平.打個譬喻,好多人認為新詩係垃圾,係因為佢哋仲以古詩嘅標準去點評新詩,但事實上新詩係自成體系嘅,你應該以新詩嘅標準去讀新詩,否則自然會得出新詩都係鄺俊宇體嘅結論.
又例如如果你以傳統歌劇嘅標準去聽流行樂,咁陳奕迅都會係垃圾,而以一般流行樂嘅標準去睇rap,咁Eminem 都會係九流音樂人.
咁睇港產片要以咩標準去睇呢?要以爛片嘅標準去睇.咩為之以爛片嘅標準去睇?即係唔用腦,唔思考劇情,只要集中於當下嘅感受,甚至嘗試去欣賞佢嘅爛,咁佢帶畀嚟你嘅快樂絕對唔會遜於荷里活大片.
你要接受一句說話:「爛片都可以好好睇.」
然後你就可以嘗試跟足以下嘅步驟去欣賞一套港產片:
1)放空嘅你腦袋,唔好去思考,唔好去問劇情嘅因果.
2)要記住,你睇緊嘅係一套港產片,而唔係啲咩歌劇或者劇情片,所以唔好因爲誇張嘅演技同埋表達手法而感到尷尬,因為呢啲嘢正係你想要嘅.
3)喺劇情有唔合理嘅時候,你要嘗試以谷阿莫嘅心態去睇,咁你唔單只會覺得一切都變到可接受,你仲會覺得有少少幽默.
4)遇到低俗嘅笑點嘅時候,唔會懶清高,要放下身段,盡情去笑,盡情去感受歡樂嘅氣氛.
5)啲人成日話就算睇港產片都唔使去戲院睇,戲院係睇大場面嘅,科幻片,動作片先要去戲院睇,其實唔係,港產片先係最需要去戲院睇,仲要揀多人嘅場去睇,因為咁嘅話,你真係欣賞唔到劇情,都可以觀賞觀眾嘅反應,而且人多自然有弱智光環,當大家都笑嘅時候,你自然會收起腦入面嘅防火牆,畀位腦殘病毒入,對於港產片嘅各種缺點都一一免疫.
6)最後,如果你真係頂唔順,你就當魚樂無窮咁睇啦.
7)最後嘅最後,唔好以歧視嘅眼光睇港產片.好多人一聽港產片嘅名就避之則吉,好似自己係幾咁有美學水平,審美眼光獨到咁.但係其實,大家只係偏食一嚿屎,而拒絕食一嚿上一輩食開嘅屎(如果你覺得港產片係屎嘅話).其實誇張到令人尷尬嘅表演手法,又或者疆屍咁嘅演技,乃至食完大麻嘅人先寫得出嘅劇本(又或者嗰啲令你開始覺得電影業為咗壓榨員工而開始將劇本外判畀庇護工場嘅劇情)喺好多大家鍾意睇嘅嘢入面都存在.無論係韓劇,定YouTube 片都充斥住呢啲垃圾元素,但係大家仍然可以樂在其中.
究竟,係大家對港產片嘅要求太高,定對佢嘅偏見太深呢?
如果大家當港產片就係加長咗嘅YouTube 短片,一定會有唔少驚喜,入面大把寶藏呀.


text:
今晚深夜就係全個地球嘅球迷都熱切期待嘅歐聯總決賽,由紅魔鬼曼聯對號稱地上最強嘅巴塞隆拿,睇嚟呢場波一定幕幕精彩喇.當然,唔少球迷會一邊睇波一邊投注以增加氣氛,不過兩隊波都係世界首屈一指嘅超級勁旅,到底支持邊一隊好呢?就聽一聽澳門至×桑拿嘅靚女技師分析一下先啦.
近幾日,小弟同班朋友最常討論嘅話題,就係即將上演嘅歐聯總決賽.呢場波絕對係今個球季最為人所關注嘅戲碼,所以唔少朋友都忙於分析兩支對賽球隊所處形勢,睇吓能唔能夠搵到贏錢方程式.不過,個個朋友都有其獨特見解,我都唔知聽邊個嘅意見好,而澳門至×桑拿嘅技師婷婷就自稱為球壇明燈,又睇吓阿妹佢有咩意見先.婷婷話:「邊一隊最後會贏我都估唔到,因為兩隊波都咁勁,不過,我就估場波嘅入球會係大喇.兩隊波嘅入波能力都好強,各自嘅入球數字都係所屬聯賽嘅No.1,絕對係入球保證.另一方面,巴塞本身攻力咁強,要爭取入球真係冇難度,而曼聯嘅領隊費Sir亦應該知道,死守只會畀巴塞睇住嚟食,所以相信會採取進攻為最佳防守策略,放膽叫班球員進攻.其實,我哋男女交歡都係一樣,雙方都唔好死守,一定要互相進攻,好似我咁,當男人錫緊我嘅時候,我雙手就會偷襲其命根,咁樣互相交纏至有滋味架!」
雖然知道婷婷冇預知能力,話呢場總決賽會開大都只係斷估,但係作為球迷,我就梗係希望婷婷估中啦,因為場波入球多至夠精彩嘛.不過,多口問句婷婷,入球於上半場比較多,定係下半場比較多呢?婷婷就話:「我估下半場末段會比較多.」咁肯定?婷婷繼續話:「根據分析,今個球季巴塞隆拿嘅入球,上下半場都咁平均,不過曼聯就唔同喇,佢下半場嘅入球數字較多,而且好多時都係臨完場至入波贏對手.另外,呢場波嘅溫布萊球場場地較大,我認為雙方於末段一定踢到冇晒氣,而雙方嘅後備球員俱有質素,所以末段被換落場之後,應該可以用體力壓贏對手爭取入球,好似曼聯嘅新貴,有小豆之稱嘅查維亞靴南迪斯咁,佢近幾場就成日做曼聯福將,於末段為球隊踢入致勝一球,甚至梅開二度喇,而我同佢都有少少相似,亦好鍾意於末段發力,事關臨尾發力猛扭,對方爆發嘅時候特別覺得快感澎湃,感覺特別爽特別High架.」
年齡:22歲
三圍:33-23-34
興趣:睇波
撰文:賢
攝影:德


text:
友情链接,当前时间:2021-10-28
石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司 石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司-石新轴承公司


text:
你對上一次扭開收音機係幾時呢?考 DSE / 會考 / A-Level 中英文 Listening 個陣?上季嘅賽馬日?定係揸車個陣?又或者可能耐到你都唔記得左.收音機呢啲咸豐年前的產物,對於大家來說可能太遙遠了,想聽電台節目大可以上網或用 Apps,使乜用收音機?
剛過去的星期日,當大家在看 CCTVB 假普選選港姐的時候,我電視都冇開,連明珠 930 都懶得睇,係屋企聽左一晚收音機(事實係我晚晚都聽).個晚電台播左兩次羅生門,我不禁慨歎:「乜冇其他歌喇咩,使唔使一首歌一晚播兩次呀?」跟手將呢個「大發現」share 係 Facebook.
朋友見到我個 post 有部收音機,就問:「乜你咁 old school 嘅,時光倒流呀?聽電台唔用 Apps 咁倒米架你!」我才發覺,一.原來我係少數人仲會聽電台節目;二.原來收音機已絕跡於家庭;
三.原來唔用 Apps 係倒米的行為 .
自從 CCTVB 的節目愈來愈劣質,我屋企已經慣性唔開電視(有時會睇下 HKTV),只會聽收音機.一早未起身已經聽到媽媽係度聽緊 881 的《晴朗》,對於一起身就趕頭趕命要出門口的我來說,朝朝都有陳志雲,陳聰同郭志仁幫我 brief 每日重點消息,仲成日都請到好有 soundbite 的嘉賓講野,呢短短的 30 分鐘好 fruitful.
隨後返工,我有時(其實好少可 XD)都會偷懶,上網聽下 BBC Radio 4,因為有時差,所以都係聽佢地早晨節目.最鍾意就係聽介紹書的節目,有時仲會請到作者講兩句.
放工返到屋企,繼續係聽緊收音機,好彩的話可以聽到陰謀人播歌,有時亦會聽雲妮播歌,再聽葉宇澄(雖然都係播歌,亦只係半個鐘,但晚晚都鬧佢個節目…),最後一路聽才子一路中眼瞓…
聽收音機最好的地方係唔使上網,冇 data 都聽到,仲可以一路做住其他野一路聽,唔使再望住個 mon,俾對眼休息下(實情係,我繼續㩒電話 XD).其實開收音機某程度上都係想屋企有啲聲,唔好太靜,
減低一個人食飯的孤獨感啫.係咪真係咁 old school 呢?有少少啦,不過總好過睇劣質電視節目浪費我寶貴的休息時間.


text:
42
4
5
港鐵宋皇臺站B3出口, 步行約2分鐘 繼續閱讀
營業時間
今日營業
12:00 - 02:00
星期一至二
12:00 - 02:00
星期三
全日休息
星期四至日
12:00 - 02:00
付款方式
其他資料
餐廳運作模式 - B類
食家推介
相關文章
foodlibrary 等級4 2021-10-08
0 瀏覽
嚟到九龍城食泰國菜就梗㗎啦次次食飯前經過呢間串燒都總係見到有人排隊見到啲串燒啲放晒出嚟勁吸引又聞到好香炭燒味有次忍唔住一試究竟見到個名唔好俾佢呃咗以為係賣沙冰其實佢係賣串燒🤣呢度嘅串燒好多款式雞牛豬都有平均都係10幾蚊串都算抵食而且即叫即燒所以要等得耐啲雞肉/雞腎有兩款醬汁可以揀食得辣嘅可以揀辣汁我就揀咗沙嗲汁 推介❣啱啱燒好嘅串燒熱辣辣當然係最好食!入口好香炭火味第一次食穩陣啲可以叫雞肉啖啖肉 好嫩滑 一啲都唔嚡唔會好膩 冇乜肥膏雞腎口感夠爽口唔會太韌 不過比較普通啲佢個醬汁係比較出色反而串燒本人就不過不失幾好食嘅!過口癮可以一試👅 繼續閱讀
nickyfai33 等級2 2021-10-07
28 瀏覽
今日去左金沙冰沙到食串燒,我地去個陣都要排下隊,因為姐姐佢即叫即燒.D串燒大約$14-15一串,禁我地就買左6串.我地叫左兩串雞全翼,一串牛肉,一串雞腎,一串腸仔,一串墨魚丸,佢有兩種醬可以點一種係沙爺醬另一種係泰式秘製辣醬,可以直接淋落去或者叫佢分開裝都得.雞翼,墨魚丸,都普普通通.而牛肉個樣好似好硬,但食落就好淋好嫩口,如果食得辣食佢個泰式秘製辣醬真係一流又辣又爽,不過如果唔食得辣嘅人,都可以試下佢的沙嗲汁好有花生味甜甜地,都係一個唔錯的選擇.而個雞腎都不錯,好爽口都好值得推介.最後個腸仔就好特別,腸仔中間會白飯,而條腸食落去又冇咩肉味,呢個係6串中最麻麻. 繼續閱讀
dobbbynim 等級3 2021-09-17
55 瀏覽
去得九龍城10次有10次都一定係食泰國嘢㗎啦由於喺繁忙時間拎咗籌等入座之際大家都好肚餓就決定要幫襯晚餐附近嘅泰式串燒店串燒係即叫即燒好多人一叫就叫10幾串如果趕時間就唔太推薦由於第一次食+一陣仲要食dinner所以都係小試牛刀就好了我自己就叫咗豬頸肉朋友就叫咗豬肉同雞肉食得辣嘅朋友建議揀辣汁程度其實都係微辣至小辣中間辣辣地更加惹味尤其襯係啱啱燒好又有啲熱氣嘅串燒度😂簡直係Perfect match 繼續閱讀
fifthfloorfoodies 等級4 2021-09-04
71 瀏覽
建議: 記得要哂兩個汁,mix 埋超夾👍 不過食唔到辣既記得要小小小辣🌶話說有一日周末路經衙前圍道,見到有間串燒店排哂隊 (差唔多有20個人排緊),見到咁誇張,就行過去睇下到底係食咩🤤 原來係間泰式串燒小店.難得平日去到,排龍既人少啲 (都有4,5個等緊🙈) .決定要一試依間人氣店😋 落單後,再等左差不多20分鐘,終於有得食🤤今次試左:▫雞腎 (HK$14@)▪雞軟骨 (HK$14@)▫酸豬肉 (HK$15@)本身都諗唔到試咩款好,不過見有人推介酸豬肉 🐽好似幾得意,就叫左2⃣串黎試下.食落唔係太特別,不過就啖啖肉🤭 似係一大舊豬肉免治食串燒除左肉之外,最吸引當然係個汁.汁有兩款:沙嗲汁🥜同泰式酸辣汁🌶. 兩者睇落好似好稀,不過食落味道都幾濃.由其係泰式酸辣汁,小辣既辣度已經好夠😋如果想要哂兩個汁,又想分開裝,就要叫夠6串.5串既話汁就放埋落袋,沙爹汁配串燒一流👍 繼續閱讀
StephLo7883 等級2 2021-08-20
114 瀏覽
外賣串燒為咗食, 排隊係必然嘅最正係個汁有沙嗲 同一個好辣嘅泰式辣汁2個都 好!好!味!沙嗲係勁多花生粒喺入面 好足料串燒款式唔算多雞翼係必食!每次每人都要食2-3隻😍 繼續閱讀


text:
PCR (生物學)
PCR(粵拼:pi1 si1 aau1;英語:polymerase chain reaction;普通話:聚合酶連鎖反應)係一種喺分子生物學入面常用嘅核酸合成技術(recombinant technology).PCR嘅功能就係可以喺短時間之內大量噉增加目的基因(target gene)嘅數量.
唔曾有PCR嗰陣呢,微生物複製呢樣嘢係一個好嘥錢嘥力嘅過程,需要以下嘅步驟先至可以大量複製到啲片段:
- 𢬿Restriction Enzyme嚟剪啲DNA
- 𢬿Ligase嚟將剪碎嘵嘅DNA片加入去個Vector入面
- 𢬿Electroporation或者Heat Shock嘅方式嚟送個Vector入去大腸桿菌個Competent Cell入面
- 將呢個菌喺個Petri Dish入面大量噉繁殖同培養
- 用差唔多一個禮拜嚟做繁複嘅分離同純化過程
所以呢,啱啱好夠一粒鐘嘅PCR就可以大大減低時間同繁複嘅操作.
用途[編輯]
PCR係醫學同生物學實驗室入面成日會用嘅技術.用途呢就勁多,就好似判斷biopsy入面會唔會出現某遺傳病嘅圖譜,傳染病嘅診斷,基因複製,同埋親子鑑定呢啲噉.


text:
住荔枝角或者喺荔枝角返工嘅有福喇,因為終於有戲院喇!
仲要係韓國嘅影院品牌 CGV Cinemas 第一次喺香港開嘅戲院,已經喺地鐵站附近嘅D2 Place 二期營業喇!
走入CGV Cinemas D2 Place ,已經覺得裝修好有懷舊得黎帶現代感嘅感覺,喺其他戲院絕對無見過.
電影院有 4 個主題影廳,各具特色.
K Star 韓星主題電影館「孔劉館」
CGV首次以韓國明星為主題命名其下嘅電影館.CGV 將影廳命名為「孔劉館」係想表揚孔劉喺提高韓國電影於全球嘅知名度同埋促進韓國電影業發展所作出嘅貢獻.館內設計加入不少與孔劉相關的素材,等觀眾可於館內各處發掘佢嘅「足跡」.聽講細心啲睇啲係低向上望哂全部灰色凳,會見到一個S 字,有Superstar 嘅意思,大家去到可以留意下.
CGV Cinemas 仲會捐出「孔劉館」部分票房收入,支持香港電影或培育新晉導演同演員等工作,為香港本土電影發展出一分力.
SweetBox
影廳嘅凳全部都成雙成對,將中間拉起就好似變咗張二人梳化咁,令情侶們可以溫馨甜蜜咁觀賞電影.
ScreenX
ScreenX係CGV自家研發,配備270度嘅投影技術,令電影擴展至影廳兩邊嘅牆壁實現三屏全景放映.


text:
對於好多不同年紀嘅人而言, 波鞋 已經唔係打波時先會著,而係日常出入必著嘅鞋類.部分人更加有收藏運動鞋嘅喜好,不時購買搜集特別版本嘅球鞋,甚至儲到一屋都係.之不過,好多人忽略波鞋嘅清潔同保養,又求求其其咁收納儲存,令到啲珍藏波鞋好快就舊化損壞,以至價值全失.等Boxful提點下大家關於波鞋嘅保養收納貼士啦!
波鞋之日常保養
想啲波鞋歷久如新,並唔係買佢哋返來一直收埋喺盒度唔著就可以.事實上,長期放喺鞋盒唔著嘅波鞋,喺香港嘅潮濕天氣之下,經歷若干日子之後仍然會舊化,或發霉或甩底,心愛之鞋頓成廢物.相反地,即使係經常著嘅波鞋,如果保養得宜,一樣可以日日如新,長著長有!以下幾點保養貼士,鞋迷必須留意.
1)波鞋需要「呼吸」
最簡單嘅事往往最易被人忽略.當大家著完一對波鞋,返家之後只要順手做一件簡單小事,就可以延長波鞋嘅夀命:除低雙鞋之後,將鞋帶全部鬆開,並將鞋舌盡量向前翻,讓波鞋可以「呼吸」,即係揮發波鞋內部嘅汗液.如果有鞋墊嘅話,最好亦將鞋墊攞出來散氣.因為我哋腳部分泌出嘅汗液會侵蝕波鞋,加速老化,所以讓波鞋唞唞氣,就係保養嘅第一基本步.
2)波鞋需要「做Spa」
清潔波鞋亦十分重要.好多人從來都唔會清潔腳上嘅一對波鞋,對鞋日日被街上塵土,泥濘及各種污漬侵蝕,好快殘舊,自然會縮短鞋齡.想對波鞋更襟著,就要適時進行清潔.最簡單做法,係用牙刷或抺布沾上清水,拭擦鞋面,可添上適量牙膏或經稀釋嘅白醋,之後再用清水抺拭乾淨.必要時亦可清潔埋鞋底.市面上有售各種專門清理波鞋嘅工具同清潔劑,使用起來亦相當方便.
3)波鞋需要定形及除臭
波鞋如果存放得唔好,受壓會好容易變形.如果存放之處空氣唔流通,亦會好快谷出異味.傳統方法係用報紙捲成球狀,塞入波鞋之內.而家市面上有售波鞋專用嘅除臭劑,有啲造成圓球狀,專門用來塞喺波鞋裏面,既可除臭又可防止變形.
波鞋之收納儲存
講到收納波鞋,好多人都係就咁一對對塞入鞋櫃,咁樣做當然唔係好方法.對於嗰啲屬於珍藏級數嘅波鞋,當然要有更妥善嘅收納儲存方式;即使係日常穿著嘅波鞋,都應該喺收納上多加注意,以保持佢哋在最佳狀態.以下係一啲收納貼士:
1)木質鞋櫃較理想:用來收納波鞋嘅鞋櫃,最好係木質,因為木造嘅傢俬較散氣通風.
2)波鞋專區:櫃內最好有放置波鞋嘅專區,將波鞋集中一齊存放,方便整理.
3)善用膠盒:透明膠箱或膠盒,係最理想放置波鞋嘅收納用品.有啲小膠箱大小剛好可以放一對鞋,好適合用來儲存珍藏嘅鞋款,而且盒身透明又方便搵鞋,一眼就望到.
4)除臭防潮:無論放喺鞋櫃或膠盒,波鞋嘅除臭防潮都要做到足.可以選用市面上售賣嘅各式防潮用品及除臭劑,亦可以DIY以天然物料自行製作.
5)透明收縮膜:某啲球鞋收藏家為咗想加強保護心愛波鞋,會用透明收縮膜將啲波鞋密封包到實.呢個毋疑係最好嘅儲存方法,因為波鞋被包實之後,不再接觸到空氣,水份,灰塵,又不會刮花,自然會保存到新嘅一樣.當然,包實嘅波鞋就真係唔會點攞出嚟著.
6)放入雪櫃?(未Fact Check):坊間盛傳,波鞋收納嘅終極方法係將佢哋放入雪櫃,以低溫保存.咁樣可以減慢波鞋老化嘅速度.呢個方法都相當有道理,如果你屋企可以放到多一個雪櫃,不妨試試!
最妥善波鞋代存
唔係個個人都會用雪櫃去放波鞋,因為大家屋企根本就冇位放多個雪櫃!不過,如果你屋企已經儲咗好多波鞋或其他潮流物品,有需要搵額外空間去妥善儲存,可以搵Boxful幫手喎!將啲珍藏波鞋好好儲存喺額外空間,又唔使再霸佔屋企空間.無論你只係需要一個箱嘅額外空間,抑或你需要多個儲物房,Boxful唔同嘅Plan總有一樣啱你用,即刻睇睇啦!
Boxful 上門儲存月費優惠
上門迷你箱及上門迷你倉服務可享首月免費 $500 儲存月費優惠!
——
延伸閱讀:嚴選 黑膠唱片 收納產品
延伸閱讀:(搬屋收納必用)各式 儲物膠箱 大比併
緊貼Boxful Blog同Facebook Page,獲取更多家居生活貼士!


text:
記得有一位前輩講過,我都係有啲堅離地type嘅人,去完大遊行之後都唔會起晒勢係咁同人講見到啲咩嘅.似乎我個人啲情緒hit zone都係比較同「有人犯規呀球證!!」同埋「屌你,我地真係有機會㗎!!」有關,今次只不過係求其當贖罪咁,幫下天后選區做監投票員,但係真係估唔到開票的時刻,真係會變成一啲永世難忘,見人就想追住嚟講嘅事情.
總之,見到區議會變天,其實我同好多人一樣都係興奮到完全瞓唔著,係咁喺度望住立場個page renew再renew,同埋碌facebook睇下啲最新笑鳩獻世派的posts.我好似終於進入到以前一個重要朋友面對著選舉的心境:a lot is at stake at the matter of a very few number of votes,而每一個選區都係一場好令人咬牙切齒嘅拉鋸戰,天后呢邊贏咗,有人感動到低頭大喊;我碌Facebook見到社區前進贏咗,而我知道佢地上一場補選幾無chance,用好相寓等等等等咁多的努力做咗咁多嘢,今次終於贏到四年嘅資源返嚟發大去做,見到果一下其實同天后出面果位新朋友仔一樣,都有啲想喊.之前無發生到嘅回購領展調查計劃前期會議上,我總算從領匯嘅版圖認識到全港九新界嘅一堆地區名,尤其區議會選舉分得細到「屯門三聖」,「油麗」,「富亨」,「大南」呢啲地方,最少都唔會覺得自己好似係度睇緊樓.加上本人有港島人優勢,基本上好多其他friend唔太熟的港島版圖成個都識,今次望住一個個我都知有啲建制老seafood坐咗好耐嘅地方,而facebook,whatsapp同tg group都有一班街坊係度笑鳩佢地嘅時候(由細睇banner睇到大嘅,有炮台山羅榮焜,城市花園假髮王子許清安,維園周潔冰等,真係睇banner睇咗十幾廿年都未見過真人),個感覺係真係吐一口烏氣,揚一揚眉!
另外,其實我都更加明白到今次反送中運動中,衍生出嚟嘅果種幾organic嘅「手足」情(even though I wouldn’t see anyone as 手足 -_- not even my fam or CU friends).我份人就真係幾鐘意一班人圍威喂吹水,而我7:30-14:00監完票,再22:00接左好短更之後,到監點票人入去,出到去同剛識的另一個監票人(古龍水味好重的捲髮男,但係我喺佢住棟嘢度學畫畫)加佢身邊嘅一班助選/撐場嘅後生朋友,大家一齊講下形勢點,睇下保民聯啲on9宣傳片,食薯片食朱古力,好似speed dating都無咁快識到一班啱咀形的新fd子(當然,對我來講今個星期日完左之後,我唔太打算繼續build果班friend啦,連人名都唔L知,雖然有個灣仔起動的義工睇得出幾有「執人」的senses, add了我入去灣仔tg group).所以我都明點解大家真係心甘命抵個個禮拜出嚟,同彼此so-called「共患難」.最正的是,我地點完票宣佈咗1號陳鈺琳贏之後,我見到有人有啤酒,即刻問邊度有得買,幾個勵德邨嘅地頭蟲即刻帶咗我去(住炮台山天后咁多年坐車跑步經過無數次,見到但係從來無入過嘅)podium上面間7仔,話請我飲:) 吹左一輪水先知,個灣仔起動義工有一個朋友就係後腦中催淚彈果個,而身邊一齊煲左支煙又請飲嘅兩位,好快就要上庭—油麻地人踩人果日被告暴動.(原來宵禁係要佢check到你身份證先有事,所以其實等於無,小知識.)啲嘢好似突然間由一個mediated by the screen的光年驟然縮短成為一個身位以外的距離,呢個感覺真係有啲disorienting,好似一個世界觀/座標被推一推郁一樣.
對於我來講,光復到天后炮台山區議會,係真係有一個實質嘅意義,而我真係會gladly use the word光復.個原因係,一個depoliticised的「屋企樓下」已經紮根咗喺我腦海超過二十年,而一場真正有意義有agency嘅選舉,好似喺一張安靜嘅畫布上面潑一把墨,將所有以往隱而不見的人臉與情感浮現出來:原來有一個都好憎李文龍嘅男仔住我屋企樓下5分鐘之外;原來勵德邨比起我對一個公屋邨嘅想像,多好多會落樓圍屌點票不公嘅街坊同後生仔,多到有人企高由圍版以外「莊」入嚟睇下咩事,仲要果度肥龍贏得幾十票(計埋垃圾選舉主住鳩判比佢的十幾張廢票),比我想像中近好多好多.我尋日行落天后食個靚飯,唔知點解,過馬路後見到同平時一模一樣嘅地鐵站,休憩處嘅我人潮,真係有一種呢度已經唔同咗,呢度真係可以屬於我in a new sense的感覺.(同埋發掘左一間好好味嘅日本餐廳!)
Anyways, that feels really blissful.
仲有好多野想講,不過依家要落去開會,ttyl 🙂
Anna


text:
男人的Fantasy (二八十)朋友
網上資料圖片
今日講吓朋友.
我相信友情,但我唔相信一帆風順嘅友情,自細我就有一個好古怪嘅觀念,無鬧過大交嘅友情,一般都唔可以走到尾.只不過友情唔同愛情,愛情好多時散聚都會有個記憶點,而友情呢,係隨時都可以無聲無息咁消失喺我哋生命入面,連我哋自己都可能會唔記得,佢曾經存在過.
我朋友好多,自細就係出名世界仔,如果我狀態夠好,基本上係可以同任何人拉朋結友.不過年紀大咗,能力亦都大咗,自然要好好處理自己朋友圈子,能力大咗呢句說話唔係驕傲,而係就算你同年經時有同樣嘅能力,因為你本身時間已經慢慢相對減少咗,按比例你係應該留返多啲時間俾身邊值得嘅人,咁樣先係最大嘅時間運用性價比.
做我朋友好簡單,真誠同唔好入侵我世界就得.我世界當中包括好多,可能係我處理事物手法,又可能係我情緒,一般普通朋友我都幾相敬如賓,但個別親到無得再親嘅朋友我又毫無底線,只要佢哋願意,係可以隨時走入嚟破壞我嘅情緒又或是世界.
呢一種朋友,多數都同我經歷過鬧交,而且係鬧大交.
愛情同友情一樣,成日保持住個客氣樣,一去到真實一面時好多人都會受唔到.鬧大交有咩用,作用就係俾你知道對方人性黑暗面可以去到邊一個位,大家易來易去,以後就好相處,就好似兩夫妻我連你抿屎同換M巾個樣都睇過,我仲有咩接受唔到妳?
友情都係歷練,過唔到就會自然淘汰,一世人流流長幾十年,人來人往,你永遠唔會知道眼前嘅人係咪真係真正嘅一位.
除咗呢幾樣之外,仲有一樣我亦好重視,就係唔好背叛.
我係接受到人性黑暗,如果我送一樣禮物俾你,你無錢使要將呢件禮物賣咗佢都好,只要你同我講一聲我就應該唔會嬲你,但如果你一句都唔講,最後我喺另一個途徑見到呢份禮物已經俾你賣走咗,呢條刺就會跟我一世,我哋嘅歷練亦都唔通過,最多都只會係普通朋友.
不過上面所講嘅都未算係背叛,真正嘅背叛係你喺其他人面前講我唔緊要,但唔可以用我去換所有嘅好處,就算係為咗存在感而拎我嚟講笑,我都係唔可以原諒.個世界咁大,你有咁多嘢可以講,如果你揀咗用我做話題,呢個其實已經係你一個選擇.
做我朋友唔難,我亦唔係一個好好嘅人,不過每個人對每一件事都要有線,如果無呢條線,任何人喺你眼中都係工具,所有嘅事物同關係都係基於利益,咁你只係一個唔配有朋友嘅契弟.
薛可正Facebook Page
http://www.facebook.com/sithoching
IG:sithoching


text:
相片及文字授權: Anthony Lulu
歡迎大家略盡綿力,將呢個訊息分享出去,一齊守護大嶼山!
尤其係年輕力量,真係好重要--
2016年的最後一日,我們原本專登上大東睇日出,點知食咗白果(太大霧),不過就有意外收穫!
我哋認識咗大東爛頭營嘅其中一個住客.
這間小屋現時係由一位外國女士幫手看管,我哋同佢傾咗一輪之後發現,好多行山友嘅行為破壞咗呢啲小屋同埋周圍嘅環境!佢試過貼標語但竟然被人撕走當冇件事,同時因為要保護間屋仔,所以又唔可以將啲標語釘喺屋嘅牆身.
石屋唔係觀景台,有人住,唔該唔好企上去!
好希望大家知道其實爛頭營嘅屋唔係廢屋,係會有人住同埋租畀人,或工作之用.唔該大家唔好為咗影相甚至為咗食風而企上去甚至破壞佢!呢度係私人地方嚟!仲有盡量唔好亂做人鄰居嘈住人瞓!!希望大家見到有人破壞嘅時候,可以幫手出句聲即使好簡單地叫人唔好企上去,解釋番其實屋仔好脆弱,其實已經幫咗一個大忙!另外最重要嘅係「自己垃圾自己帶走」啊!!
屋仔唔係大家想像中咁堅固,屋入面所有家具,都係由屋主從山下搬上來,即使玻璃窗裂咗,都唔容易修理.希望大家可以盡責保護爛頭營!唔好口講鍾意大自然,其實又做緊破壞佢嘅事.
(延伸閱讀)網友呼籲:「山屋唔係大台,請勿踩冧屋頂!」
更多營內照片:
歡迎大家略盡綿力,將呢個訊息分享出去,一齊守護大嶼山! 尤其係年輕力量,真係好重要.


text:
之前分享過帝京軒嘅蟹宴,今日轉條地鐵線嚟到荃灣嘅如心酒店,因為之前見朋友食過後推薦呢度嘅蟹宴,於是捉緊尾巴,食多餐大閘蟹.
雖然地方有點遠,但都值得過嚟,因為除咗大閘蟹,還有鵝掌,仲有冬天進補最適合嘅蛇羹,又有合時嘅糯米飯.
而呢個咁多元化嘅陣容,價錢都只係每位498,我又覺得真係超級化算,你自己喺屋企訂一隻蟹都要成百蚊,喺呢度仲要有其他正嘢食,我諗唔到有咩理由唔試吓.
先上場嘅菊花五蛇羹,非常足料又夠大碗,喺酒店食蛇羹同係出邊食蛇羹件事真係唔同好多,整體得體好多.
紫蘇葉大閘蟹,四两半,係細細隻,但都算幾好,啲蟹膏都非常高,同上次帝京質素差唔多.
朋友話覺得幾好食,於是我哋追加多咗一隻六两,當然都好正,蟹膏更澎湃,由於大隻好多,蟹腳都大隻好多,又粗又有味.
然後有BB柚皮扣北菇鵝掌,個汁扣得幾好,柚皮幾鮮甜,鵝掌入口個刻即刻骨肉分離,如果唔係有生炒糯米飯在後,唔叫個白飯都對唔住自己.
蛇湯灼時蔬,呢個的確幾特別,唔知係啲菜本身都係好甜定嘅關係定因為有蛇湯嘅影響,特別好食.
生炒糯米飯絕對非常出色,粒粒都有彈性,和灣仔最出名嗰間生炒糯米飯絕對有得揮.
朋友有做功課,加多一份蟹粉賽螃蟹同蟹粉小籠包,完美左成件事,前者啲蟹粉同賽螃蟹融為一體,後者小巧但內裡非常豐滿.
返屋企的確有點遙遠,最後都係選擇搭的士,當晚同吃飯的T先生,佢住樂富,之後亡命飛Van番屋企都話好快.
總結來講,雖然有啲遠,都值得嚟食.
如
荃灣楊屋道8號如心海景酒店暨會議中心7樓


text:
嚟到墨西哥已經接近半年,正好在香港WhatsApp群組有朋友話遲下相約打邊爐.隔着半個地球嘅我當然也想參與,但係而家疫情嘅關係唔知幾時先可以安全返到去.
所以開始在身處的托盧卡找尋火鍋的材料,諗住同班朋友線上打邊爐.
我身處嘅城市冇乜華人,只可以搵到搵到簡單的材料類似香腸同蟹柳,搵唔到肥牛冇辦法, 始終冇肥牛嘅邊爐始終唔可以叫做打邊爐.
再係一小時車程外嘅超級市場搵到李錦記海鮮醬同埋生抽,喺旅館房間搶咗一個電磁爐,向着托盧卡嘅山脈開始嘗試自己打邊爐.
旁邊嘅墨西哥朋友望住我點解可以明明一次過煮好嘅嘢,卻要一次一次放入鍋中,這麼複雜的過程為何不一次過煮熟就算.我差點兒一句「你識條金屬咩」沖口而出,不過諗起自己唔識得用西班牙語講呢句說話,所以就此作罷.
廉價嘅香腸同埋蟹柳足以令我回味在香港的時光,就係香港僅餘$100上下可以食到嘅自助廉價火鍋.不過始終缺乏了打邊爐最重要的東西—-就是一班兄弟和朋友.
打邊爐嘅精髓就係在於你見到朋友就嚟滾熟嘅食物,然後鬥快用筷子夾起佢搶着放入自己口中,再喺朋友起身去洗手間嘅時候偷偷將豉油倒入佢杯可樂度.無聊幼稚卻是和一班兄弟成長的回憶,最後要食到飽到就嚟嘔,然之後喺混亂嘈吵嘅火鍋店同朋友飲住啤酒或者可樂天南地北乜都吹一餐.
好多人都話想移民要移民,我當然明白.例如我喺墨西哥住得好食得好,生活壓力又細,好多時間陪朋友同埋佢哋嘅屋企人周圍去玩.呢啲唔係就係好多香港人辛苦努力一世想要嘅生活咩?
但到底有幾多人真係明白,當你喺其他地方居住嘅時候你心入邊會有多麼想念香港.
我曾經居住在國外不同地方,每次當快要習慣當地生活的時候都會諗起香港,我喺日本居住嘅時候可以成日食到超級好食嘅拉麵,但係有時我淨係想食一碗頹廢五香肉丁麵;我喺墨西哥可以品嚐到佢哋製作taco烤得非常香嘅烤肉,但係嗰一刻我淨係想食魚香茄子煲.
喺墨西哥我居住嘅環境過千尺,但係我淨係諗起香港好似豆腐潤咁細嘅屋企,至少唔會蕩失路.
香港真係好差嘅一個地方,
樓價高企物價貴—係墨西哥我身處嘅城市2000港幣一個月已經有過千尺嘅地方.
生活壓力又大—我呢邊啲人逢星期一至五工作,星期六日就係陪屋企人去玩,去飲酒,去開派對
年輕人沒有上游的空間—我依家淨係需要用喺香港1%嘅勤力,已經可以過住相當富裕的生活
好多食物又比唔上其他國家—尤其係一啲亂咁煮嘅茶餐廳,頹廢嘅自助火鍋等等.我喺呢邊食1公斤烤肉加薄餅,成班朋友加埋都只係50港幣,又平又好食.
試下問身邊嘅朋友有邊一個鍾意香港,佢哋大部份會同你講佢哋更加鍾意日本,更加鍾意台灣,邊有人會鍾意香港㗎?!
無可否認香港差根本唔適合人生活係事實,好多人都想逃離香港呢個地方,但係去到最後你會發現始終唔可以放低香港,有好多情感你冇得逃避同欺騙自己.呢個地方真係好垃圾但係你真係好愛佢.你嘅一切回憶一切情感都係出現喺呢個彈丸之地,你想知道自己有幾掛住呢個城市的話,好似我咁去其他地方居住半年你就會知道了.
香港一輩子都會係我嘅地方,永遠唔會改變.
我真係好掛住香港.


text:
英國留學/外國exchange必帶物品清單 | 咩嘢都可以唔帶但要帶XXX?| 超詳細checklist,包保你唔會帶漏!
出年打算去英國留學嘅你地唔知諗好帶咩過去未呢?我上年都有同樣嘅煩惱🤯😂 咁啱有follower dm我話想知,今日就同大家分享我當年嘅to-bring list俾大家參考吓~ 其實大部分嘅嘢喺英國都買到嘅,但由香港帶過去不外乎有幾個原因: 難啲喺當地買到/直頭買唔到 當地賣得好貴 自己用慣咗 自己帶定會方便啲 (大前提係嗰啲嘢唔算好重),因為通常你想買某啲嘢嘅時候就會買唔到🤣 日常用品 牙刷 浴帽 毛巾 梳,夾,橡筋 護膚用品 (尤其是保濕產品,因為英國好乾燥!) 化妝品 (必帶潤唇膏,原因如上!) (optional) 指甲鉗 帶定一套洗好嘅床單同枕頭套去 (英國一定有得買,但你一入去dorm嘅時候應該洗唔切) 衣物 衫褲鞋襪 (秋/冬天衫為主),外套 (最好係有帽同防水嘅,適合返嗰邊嘅天氣) Tips:9月開學嘅時候其實天氣已經開始轉涼,所以可以唔使帶咁多夏天短袖衫 內衣 (esp 保暖底衫) Formal場合可以著嘅一套衫同鞋 (鞋其實嗰度有得買,但我係嗰啲一著新鞋就會刮腳嘅人.如果你同我一樣,就自己帶對著慣嘅去啦) Tips:覺得啲衫好佔位嘅,可以放落壓縮袋到 (據我所知,aeon living plaza或者其他百貨公司都有得買) 電子用品 電腦, mouse, mouse pad (如果用Macbook嘅建議帶埋個USB-C hub去) iPad, apple pencil (如果你想用iPad jot notes嘅話) 差電線 (電話/電腦) Power bank USB (optional) 注意:以上好多都唔可以放落寄艙行李到! 煮食用具,食物 電飯煲 (強烈建議帶,因為英國唔係得好多地方有得賣,仲要好貴,model又少) 蒸嘢用嘅夾同架 筷子 即沖黑糖薑茶 (女仔必備!) 杯麵 (optional, 嗰邊有得賣但貴) 文儀用品 文具 (英國啲文具同日本嗰啲冇得比🤭) Cal機 幾個files 救命必備 自己食開嘅藥 (帶多好過帶少) 撒隆巴斯/休足貼/安美露嗰啲 其他物品 口罩 (就算之前冇疫情,我都帶咗去以備不時之需,更何況而家有疫情~) 整photo wall嘅材料 (e.g. polaroid) (homesick嘅時候睇~) Tips:如果想帶fairy lights過去,唔好帶啲要插電嘅,因為宿舍通常唔俾用,所以帶啲入電池嘅去) M巾 (可以帶定少少,但其實英國有個別牌子嘅m巾都好好用) 行李秤(好實用,可以俾你出trip前睇吓個行李有冇超重) 細/中喼 (for短途trips/field trips) Sim卡針 (換sim卡時需要) Tips:sim card我係喺嗰邊先買嘅,我用EE,買pay-as-you-go就可以,咁樣會flexible好多.嫌EE比較貴嘅,Vodafone都幾好.3好多人話比較慢,唔建議買. 關於sim card嘅一啲補充:我當時喺香港買咗少少data過去,所以到咗英國先再買sim card.你都可以喺香港買咗張歐洲電話卡先,等去到可以用十幾日數據先再買sim card.Pay-as-you-go嘅意思即係你每月需要用幾多data,就俾錢買幾多.個plan每個月會renew一次,有啲都可以俾你有data rollover (上個月用唔晒嘅data下個月繼續用)~ 我自己會比較prefer呢個,因為我通常有假期都會返香港,咁變相簽一年contract嗰啲就冇咁抵.我對EE,Vodafone同Three嘅評價只係綜合咗個人經驗同其他人嘅feedback~ 想知道揀邊間電訊商嘅訊號喺你嗰區嚟講係最強,可以事先上佢個網到check吓你嗰區嘅network status~ 雨傘 Tips:英國成日落雨,所以都需要用 (不過通常細雨就唔會有人開)~ 最好買啲擋到風嘅,因為嗰邊好大風🤣 長途機枕頭 (optional) ID card photo (optional) (方便你需要嘅時候唔使出去影) 希望個list幫到大家~~ 有更多英國留學疑問可以喺下面comment或者dm我🇬🇧❤


text:
我哋一路合作嘅客戶通常有三類型嘅人.
第一類係referral過嚟,所以就會比較容易明白,同埋一定睇到有效果,然後佢先來.
第二類就係通常佢就係做嘢嘅同事,佢就接收到指令,老細會話員工都係好重要嘅stakeholders ,你諗諗.然後佢就唔知點算好,佢哋就搵到我哋,所以佢地都會開放去聽嘅.
主持:如果佢都自動自覺嚟搵你,即係佢首先就覺得,咁樣係問題嚟㗎喎!例如我個員工唔敬業,係問題嚟㗎喎?
唔一定係去到咁嘅,可能係,近年有另外一樣嘢比較興起去講,係關於可持續發展.咁講可持續發展,就有好多人要照顧嘅,就唔好唔記得咗員工.自己未必係覺得,我地有問題,我哋要處理,未必係咁.單純係話,我哋公司一路發展落去,我哋都要照顧員工,咁要點做啊?咁負責做嘢嘅人就收到一個咁樣嘅指令,咁當然,佢就唔知發生咩事啦,佢都唔知道點處理啦,咁就過嚟搵我哋啦.通常佢哋都會比較開放,當然佢哋都充滿着各種嘅擔憂.拿我哋公司就咁嘅,咁樣就唔得個喎!但係唔緊要,起碼佢哋嘗試會開放去聽,咁呢個係第二類嘅客戶啦!
第三類呢就,佢哋嚟到搵我哋,佢哋就真係當我哋做活動嘅.我而家要做一個旅遊,我依家要去泰國開一個會議,我而家就要做一個周年晚宴,我而家呢就做一場team building ,咁佢就好單一地只係想做一件事嘅啫,咁佢哋就搵我哋啦.
市面上其實大部份嘅公司,上得三位數,講緊起碼幾百人,去做一個員工周年晚宴,或者有得百零人會去一個獎勵旅遊或區域會議,其實真係好多嘢要負責.一般來講,其實公司正常的後勤部門真係做唔晒所有嘢,所以其實佢哋大部份時候都會外判.只不過係今年會搵A公司,出年就搵B公司,咁就搵到黎我哋到.就會話,我哋呢今年又要做一年一度嘅周年晚宴啦.佢哋就會嚟brief我地,咁今年就咁咁咁,就同我訂個場,就諗住幾多百人喺邊邊邊,咁你就寫個計劃書嚟啦.咁我哋就通常會問佢哋好多問題嘅,甚至乎其實我哋一般習慣,交計劃書之前,我哋都會盡量希望約到一個會.
我哋一般會有四步曲嘅.第一步就係完全透徹了解佢嘅.所以一般,我哋真係會同佢傾,我哋閑閑哋都傾個零鐘,問到真係好仔細.可能係佢哋一般嘅日常工作係點呀,日常嘅關係係點啊,一般大概內部係點.我會問好多問題嘅.咁然後透過同我地理解晒之後呢,我哋喺第二部呢,我哋就會係諗proposal嘅過程入面,開始將員工敬業度嘅諗法就滲入去啦.咁去到第三步就當然去執行呢件事啦.然後第四步好多時候HR,或者負責做呢啲活動嘅同事,都會有一啲報告去做返survey,咁我哋都會去睇返成個嘅result係點.


text:
鳥巢投訴勞氣事件!
話說今日趁好天一次過走了幾個地方巡燕巢, 結果去到最後一個地方時,
發現一楝有十多個有燕子使用中的小白腰雨燕巢既大廈開始搭棚,
地上放有估計是用來工程時包裹大廈的綠色網!
因為現時是小白腰雨燕的繁殖期,而且小白腰雨燕晚上是需要回巢休息的
為希望大廈工程時可以留條生路俾d燕子出入鳥巢,
所以我先打俾鳥會, 同事都話可能要聯絡AFCD,
但他們都會睇下可唔可以幫手出封信俾楝大廈!
跟住我就打去1823, 希望AFCD也可以幫手出信及
提醒大廈業主大廈外牆有燕巢, 希望工程時多加留意!
點知個接線生就只係話大廈係私人地方,
佢地有權清理大廈外牆上既鳥巢!
我即時火到黎埋, 有無攪錯?
所有野生動物及鳥巢都是受保護架嘛!
個接線生就話都唔係所有雀都受保護架! 唔通白鴿又受保護咩?
我聽完佢黎叫句就仲火上加油!
我問佢你有無聽過幾年前元朗阜財街單CASE? 拆巢既工人係會俾人告架?
個接線生就答: 無喎! 我地人上無呢樣資料喎! 仲話佢地有指引唔係咩都關AFCD事!
痴線架! 呢個咩人黎架!
我跟住就發晒火話: OK! 你唔識唔緊要! 咁你可唔可以PASS 我個CASE俾AFCD, 搵個識既人同我講?
個接線生仲係想耍我收線, 我死都要佢搵AFCD既人覆我,
最後佢好唔服氣地先話咁幫你當ENQUIRY咁落啦! 態度當然好唔HELPFUL啦!
收線後, 我立即再打1823投訴之前個接線生!
大佬呀! 你唔識我唔怪你, 因為接線生無可能識晒所有野,
但你唔肯定時, 唔該你唔好淨係識耍人收線呀!
你可以幫我PASS 個CASE俾有關同事呀!
所以如果大家有機會遇到有鳥巢有被毀既危機時,
千萬唔好咁易俾D 接線生耍你收線! 一定要力爭到底!
真係好激氣!


text:
偷天情緣
《偷天情緣》(Groundhog Day)係美國哥倫比亞公司喺1993年出品嘅英語電影之一,屬於奇幻式嘅愛情喜劇.
電影資料[編輯]
制作[編輯]
出品機構:
- 哥倫比亞電影公司 (Columbia Pictures / Tristar Pictures)
導演:Harold Ramis
編劇:Danny Rubin
主演:標.梅利(Bill Murray),安迪.麥杜維(Andie Macdowell),基斯.伊利渥(Chris Elliott)……等.
簡介[編輯]
劇情講述一個乞人憎嘅電視天氣報導員,因一次去到第二個地方採訪時發生嘅奇遇,令到佢嘅人生觀點從此完全改變.
劇情大綱[編輯]
有一個叫做菲爾(Phil)嘅電視天氣報導員,佢為人自私自大,成日覺得自己懷才不遇,而且又口不擇言,所以佢身邊嘅人都覺得佢好乞人憎.
有一次佢被派去賓夕凡尼亞州(Pennsylvania)嘅一個小鎮普蘇塔尼(Punxsutawney)採訪土撥鼠節;呢個鎮有個習俗,就係每年二月二日冬天就嚟過嘅時候,鎮民都會喺呢日聚集埋一齊,睇吓一隻又係叫做菲爾(Phil)嘅土撥鼠會唔會出嚟「講嘢」,如果佢會叫,即係冬天好快過去,而春暖將會降臨,相反如果佢唔叫,即係冷天可能重會持續一段時間.報導員菲爾聯同美麗女導演麗塔(Rita)同埋攝影師拉利(Larry)三個人一齊嚟到呢個小鎮,喺菲爾下塌一間旅館之後,佢嘅奇幻旅程就正式開始.
第二日,即係二月二日土撥鼠節嘅正日.呢一朝早,菲爾床頭嘅收音機鬧鐘準時六點響起,輕鬆嘅民謠帶住菲爾去梳洗換衫,然後開始一日嘅工作;當菲爾同女導演三人做晒嘢之後就諗住走,點知因為天氣報告話外圍天氣開始變壞,離開普蘇塔尼嘅路已經俾大雪封咗,於是菲爾就被迫要留多一晚.到第二朝瞓醒,個鬧鐘搭正六點響起,而收音機裏面亦響起同一首民謠,菲爾發現電台主持講嘅嘢同前一日一樣,佢以為電台播返前一日嘅錄音帶,不過佢都覺得奇怪,於是伸個頭望出窗口,見到又有人流向住土撥鼠節嘅會場進發.佢出門口之後,所遇到嘅人同埋事都曾經發生過,土撥鼠節個會場又係有好多人;菲爾見到女導演同攝影師,點知佢哋又係講返同一樣嘅開場白,菲爾喺報導緊嘅時候越諗越亂,於是劈低支咪走咗……自此之後,菲爾週而復始咁過住同一日,一到六點就紥醒,一樣都係土撥鼠節,而佢跟本唔知點先可以脫離.有一個土撥鼠節,菲爾終於發咗癲,於是諗盡方法尋死,但係佢呢頭死,嗰頭紥醒又係朝頭早六點鬧鐘響起嘅時候,又係播住同一首民謠,又係土撥鼠節.
期間菲爾有啲鍾意美麗女導演麗塔,於是發奇想,想喺一日之內令女導演對自己改觀,搵機會同佢上床;喺每一日都係同一日嘅情形之下,菲爾利用無限嘅時間一啲啲咁去了解麗塔,但係始終都冇辦法取得麗塔嘅完全信任,就算有一次麗塔俾菲爾說服陪佢喺間房度等天光,到第二朝床上一樣剩返菲爾一個,一樣係回復返土撥鼠節.最後菲爾明白到,與其冇方法要人鍾意自己,不如令自己嘅每一個同一日都過得充實同埋有意義,等到萬一可以脫離框框會有個新嘅未來,於是佢利用無限嘅時間去學咗好多唔同嘅手藝同自己增值,同埋因為佢已經好熟咁知道每日喺邊度會有咩事發生,佢亦會積極咁週圍去幫嗰啲要人幫嘅人;不過當中都有個小遺憾,就係佢唔可以阻止其他人生命嘅終結.
喺某一個土撥鼠節,菲爾感動人心嘅現場報導,令到在場所有專注聽佢講嘢嘅人都大拍手掌;而喺呢日嘅夜晚,麗塔去到鎮上開早春慶祝會嘅社區會堂,只見到菲爾喺舞檯度彈住一手輕快兼且熟練嘅鋼琴,之後人人都爭住向佢打招呼,成為咗席上最閃耀嘅人;原來一日嚟佢幫過幾個女人架車換呔,所以幾個女人都走埋嚟多謝佢;佢幫過一個食嘢啃親嘅肥佬吐返粒核出嚟,於是兩公婆又走嚟多謝佢;佢鼓勵咗一對心大心細想結婚但又唔放心嘅情人,於是呢對準新人又嚟多謝佢…….到到慶祝會嘅壓軸環節,就係由鎮上面嘅女人出錢競投王老五共度良宵嘅慈善項目,菲爾一上檯就個個爭住開價要投佢,而麗塔唔知點解之下就傾盡成副身家競投,終於俾佢投到菲爾.
兩個人離開咗社區會堂,菲爾用好紳士嘅態度去對待麗塔,陪佢傾計,重喺條街度整咗個好靚嘅冰雕頭像送畀佢,令到麗塔大為感動,重接受咗菲爾嘅示愛,不過菲爾只係發乎情止乎禮,冇再進一步向麗塔要求;當晚麗塔去到菲爾嘅宿舍,兩個人喺張床度傾傾吓大家就瞓著咗……
六點鐘,收音機鬧鐘又再響起,菲爾慢慢掰開雙眼,心諗又要預備土撥鼠節嘅一日,點知一隻懶洋洋嘅手打橫撳熄咗個鬧鐘,菲爾唔敢相信自己眼睛,但係呢隻手已經暖暖咁抱住菲爾,手嘅主人就係麗塔;菲爾彈起身伸個頭望出窗,見到出面陽光襯住一片白濛濛嘅雪地,街上面亦靜英英咁冇晒湧去睇熱鬧嘅人……菲爾已經跳出時間嘅循環,土撥鼠節終於過去!
菲爾嘅人生觀完全改變,而有情人亦都終成眷屬.
主要出場人物同埋演出者[編輯]
- 菲爾:標.梅利(Bill Murray)
- 女導演麗塔:安迪.麥杜維(Andie Macdowell)
- 攝影師:基斯.伊利渥(Chris Elliott)


text:
2016年8月5日星期五
Oper im Steinbruch
呢度商業化好多,好多紀念品賣.
場地係由一個古代石礦場活化嘅.起Stephansdom大教堂嘅石都係喺呢度攞.
食檔個樣好高級.
富貴人家可以去佢個lounge幫襯佢個Gourmet Package/79歐 or Deluxe Package/ 107歐食個four course dinner.
甜品係中場休息時提供.可想而知個中場休息會好長(三十分鐘).
呢度有兩個舞台.
呢晚睇嘅係呢一邊.
個台設計成一個jukebox咁.
劇目係Gaetano Donizetti 1832年寫嘅L'elisir d'amore. 因為係唱義大利文,舞台頂有德文字幕.其他語言話可以手機上網睇....但係佢度嘅wifi唔work.自己手機個信號又好弱,上唔到網.
未開始時有人跳老舞娛賓.
中場休息.
Btw睇睇吓突然有蚊來襲.個個觀眾都拍蚊.
我呢啲窮人冇幫襯佢個package,呢三十分鐘休息時間都幾長.
相中係一個道具.
完場了...
演員有起碼七個係亞洲面孔.
24 則留言:
個舞台真係唔錯喎!回覆刪除
而啲套餐我諗多要預訂,否則咁貴,唔夠人幫襯咪盞蝕本?
喺郊外咁隔涉?咪要有車囉!回覆刪除
套劇聽幾耐?
仲以為有落雪嘅地方會冇蚊.
王子自己帶野食?回覆刪除
而家好多外國片集都有亞洲面孔架, 多元美化掛, 不過大家審美眼光未必一樣, e.g. Lucy Liu 佢地真係覺得佢好得
王老子依家搏命培養自己d藝術細菌及膿包喎XXD, 假以時日做定套3件頭入室內包廂睇啦.回覆刪除
劇,應該幾娛樂性!回覆刪除
我鍾意第二張相頂帽.回覆刪除
有時間可以上網睇返中文字幕版啦回覆刪除
一有蚊,我會無晒心機睇回覆刪除
夜晚應該有啲涼,可以著返件長袖衫防蚊,小心zika回覆刪除
活化得好有特色噃~回覆刪除
夏天真係幾多喱啲露天show睇喎回覆刪除


text:
「燒雞翼,我鍾意食!」但係喺香港,周圍唔係大廈就係山,就算係休憩公園都已經少之又少,又可以去邊燒雞翼呢?原來,喺一塊鮮為人熟悉嘅地區,竟然有一個簡直為燒烤而設嘅絕世寶地!
相信大家都試過去郊野公園燒烤,但搭公共交通工具嘅情況下,要自己帶齊燒烤用品同食物入去,難免會麻煩同不便.原來,屯門碼頭仲有一個叫蝴蝶灣嘅地方,唔單止可以燒烤,喺黃昏時分去嘅話,仲可以欣賞到超靚日落!
蝴蝶灣
蝴蝶灣主要有兩個入口,一個連接住海濱花園,而另一個就喺馬術學校對面.如果係想黃昏時分先到,欣賞完日落先燒烤嘅朋友,筆者就推薦大家由海濱花園入去喇!蝴蝶灣除咗有燒烤場同多個設施,包括排球場,緩跑徑之外,最吸引嘅就係可以睇到日落嘅沙灘!雖然燒烤場同沙灘之間嘅距離好近,食飽就可以直接落去玩水,影相,不過要睇到至靚嘅日落,筆者就推薦大家去另一個隱藏區域欣賞喇!
日落與沙灘
筆者所以推薦大家由海濱花園入蝴蝶灣,除咗可以沿路欣賞海景,另一個原因就係要到呢個隱藏區睇日落!沿路直行,喺涼亭嘅側邊會發現一條樓梯,原來呢度有一個觀音廟.落樓梯之後,會發現除左通往觀音廟嘅路,仲有一條沿海邊繞半周嘅小路,行前少少就會發現,同沙灘互相映襯嘅日落就喺眼前!睇住陽光映射落粼粼水波上,真係特別寫意!
燒烤場與燒烤用品
至於想要早啲嚟燒烤嘅朋友,就可以先去燒烤場燒烤同沙灘玩水,之後先再去影日落喇!雖然蝴蝶灣區內只有一間小店賣飲料同小食,但其實喺附近都有唔少嘅水上用品店同燒烤用品店,畀大家買到所需用品!沿散步徑行去美樂花園側邊嘅出入口,轉右就會見到販賣水上用品嘅店舖.再行過少少,就會見到燒烤用品店喇!如果想去其他地方買燒烤食品,都可以考慮去對面嘅蝴蝶街市或蝴蝶邨商場內嘅超市購買!
美樂花園
美樂花園對出街道除左用品店之外,仲有好多餐廳任君選擇!想淨係下午燒烤,夜晚食飯嘅朋友,不妨可以嚟呢度試下唔同國家,地區既料理!除左餐廳,呢度仲有兩間甜品店,分別主打港式同西式甜品,無論想食咩都絕對滿足到大家嘅願望!
屯門由於遠離市區,成日都會為住喺其他地區嘅市民帶嚟好多唔同嘅想像.屯門雖然已經比以往發達,好多新時代產物相繼出現,但都仍然保留住唔少原始風貌畀大家觀賞.但係,筆者去蝴蝶灣嘅時候,竟發現沙灘上有唔少遊客留低嘅垃圾,包括紙包飲品,塑膠等.自己嘅垃圾自己帶走,唔單止係我哋對大自然同居民嘅尊重,更係對個人道德嘅維護.
雖然大部分人同屯門都有地區上嘅差距,但咁唔代表我哋要對唔熟悉嘅地方嘅美好進行隔離.大家不妨趁假日,跟隨筆者嘅步伐,一齊深入探索屯門呢個不一樣嘅香港風貌!


text:
牙周炎系威脅牙齒生存嘅口腔疾病,因此越嚟越多嘅人對於牙周炎治療比較重視.如果提早治療可以更好嘅保持口腔健康,但系如果拖延治療可能對牙齒造成比較大嘅損害,因此提醒大家要注意預防及時治療.牙周炎治療人們對於具體費用比較關注,咁珠海牙周炎治療費用一般系幾多?
珠海牙科醫院專家介紹,牙周炎治療費用並唔系固定嘅,諸多方面嘅條件都可以直接影響到牙周炎治療費用,比如患者具體病因唔同嘅情況下,咁治療方案也就會有一定程度上嘅差異,咁喺唔同情況下,治療嘅費用自然就會有差異,但牙周炎手術一般嚟講都唔系很貴,系喺普通人群可以接受嘅范圍.一般嚟講牙周炎嘅費用影響因素有以下幾方面.
——病因嘅影響
首先講一下牙周炎嘅病因,大多數牙周炎都系由於牙齒表面粘附了一些微生物群,就系我哋常講嘅細菌病菌,尤其系牙齒上有牙結石嘅情況下,呢種情況更嚴重,而呢D微生物群又唔得夠通過漱口,水沖洗等去除.久而久之就引起咗發炎.
——病情分期嘅影響
中晚期嘅牙周炎治療就會復雜嘅多,呢個時候一般都有牙齒松動,治療方法也很多,包括基礎治療,松牙固定,牙周手術等.呢其中,基礎治療最為重要,包括潔治,根面平整,咬合調整,去除唔良修復體等.根據牙周炎唔同嘅程度考慮唔同嘅治療方式,所以費用也都系唔一樣嘅.
——治療材料嘅影響
對於比較嚴重嘅牙周炎,除咗選用唔同嘅治療方法以外,還要進行修復治療,呢就又產生一個問題,就系材料嘅費用唔同.補過牙齒嘅人都知,補牙嘅材料有好有次嘅,費用也都差別好大.牙周炎修復嘅材料也都系一樣嘅.
以上就系「珠海牙周炎治療費用」嘅具體介紹.專家提示,牙周炎治療費用系由多方面因素決定嘅,具體嘅費用需要通過牙醫進行檢查之後先能決定.但一般嚟講,喺珠海牙周炎治療費用要比港澳牙科診所平一至兩倍,所以到珠海進行牙周炎治療會成為越嚟越多港澳人嘅選擇.
相關推薦:


text:
OCEANGOGO LOVE海上證婚,提供81’ 呎純白豪華遊艇,隨風慢駛於維多利亞港上,讓360度無死角的誘人海景為重要時刻作點綴,無論是海天一色的白天美景,壯觀的城市景緻,或是黃昏金光粼粼的迷人海色,均讓您盡收眼簾.
頂層清新優雅的證婚花藝拱門,船頭夢幻花飾佈置,柚木色地板,伴隨柔和日照散落,微風輕拂,讓您仿如置身於法國清新小花園之中,營造出最完美的「輕婚禮」場景,加倍溫馨浪漫,簡約卻不失格調.
OCEANGOGO LOVE專業海上婚禮策劃團隊,會提供一站式貼心服務,佈置,精緻派對美食,證婚律師,至喜帖,照顧每個細節,讓新人輕鬆成為最閃耀主角,在大自然及賓客祝福下,訂立不變承諾,並隨心,無拘與來臨親友盡興聊天互動,拍照留念,享受專屬他們的溫馨婚禮派對時光.
我其實一開始就已經對係船上搞婚禮,證婚有興趣,覺得個諗法都幾創新,身邊都冇朋友試過,所以都係抱住躍躍欲試嘅心態.另外一方面係屋企稍微年長嘅人都未試過遊船河,係船上搞個party證婚就可以一舉三得啦!😁有咗依個idea之後就開始著手對比唔同公司嘅服務,開頭都搵過幾間嘅.但有啲呢就唔會出海,淨係岸邊做證婚,有違我當初嘅諗法;有啲就係要用大船,價錢偏貴.對比之下Oceangogo嘅service,價錢同環境都係最啱我心水.
係決定選擇Oceangogo之後就同佢哋嘅同事開始有接觸,而佢哋同事比我嘅感覺都係好盡責好友善嘅.😊Sara係最初serve我嘅同事,佢回覆問題係好快同詳盡.佢亦都會幫我分析我某啲request嘅優缺點,例如係我有諗過叫佢哋幫手安排水上活動等大家都可以盡興下.但係佢都好老實咁講由於package得6個鐘,時間上唔太充足,就算安排到水上活動都唔會玩到好耐,新郎哥要玩更加難上加難.成個過程係feel到佢哋好nice同helpful,所有嘢都務求令客人明白得清清楚楚.有啲明明係package上有寫低嘅,佢哋都會再解釋一次.而且都會盡量配合我嘅要求,好似上面水上活動咁,即使係玩唔到,佢哋都會積極安排其他活動比我.😚
去到證婚當日,所有事都係意料之內嘅順利,完全唔需要新郎新娘擔心.但係都有一個意料之外嘅驚喜位,係船度就唔同平時酒店,教堂依啲地方,佢哋竟然安排到一段路仔比我老婆嘅爸爸帶住我老婆行,然後將我老婆交比我,就好似一般嘅婚禮咁.船上嘅同事好幫得手,賓客嘅要求會即刻處理,甚至做埋兄弟姊妹嗰份,係我哋敬茶嘅時候幫手遞杯.而我哋敬茶嘅時候已經到咗目的地(西貢),所以絕對唔會搖.😂除左service周到,體貼之外,佢哋提供嘅食物水準係出奇地高.我開頭都對到會食物冇咩期望,點知個個都對佢哋嘅食物讚不絕口,特別係個西班牙海鮮炒飯真係好正.
不過我都有個小建議,就係希望其他菜式嘅份量可以多返少少,咁賓客就可以食得開懷啲,唔洗就住就住.😋我好多謝Oceangogo比咗一個簡單而隆重嘅婚禮我,佢哋幫我安排曬所有嘢,完完全全達到我心中預期,亦都帶比我唔少驚喜.
最後係一啲小tips for其他都想係船上搞婚禮嘅新人嘅,希望幫到大家! 😂
1/. 重要物品(例如戒指)最好跟身,我當日就係因為將戒指放咗係第二層,搞到我哋係甲板嗰層做緊儀式嘅時候要專登衝返落下一層去攞返戒指!😖
2/. 帶定暈浪丸比老人家(唔怕一萬!)
3/. 準備防曬嘅物資比女士們.
不用客氣啊, 謝謝你們對我哋嘅支持及鼓勵, 最緊要你地可以順利舉辦左一個簡單而隆重嘅婚禮,而當中完完全全岩你們心水,及係當天都得到唔少驚喜 🙇♀🙏🥰謝謝你們, 祝你們幸福美滿.
其實我哋最開頭計劃結婚係2019年,但年中都一路發生好多事,搞到大家都冇咩心情搞結婚...就係咁就一路拖住乜都無搞,拖拖吓結果又撞著疫情😞 Anyway,其實我哋一開始係想晏晝個搞露天派對,夜晚先book個地方食飯.但係疫情底下,好多政府措施都朝令夕改,令我哋開始思考婚禮係咪要拘泥於形式之上呢?🤔 與此同時可能因為search婚宴嘅嘢多,部電話就自動彈咗 Oceangogo 條廣告出嚟🤭... 咁我哋覺得都真係幾新鮮,戶外風景靚得嚟又無咁侷促,咁即管call 佢哋問吓期又真係就到個期.係度真係要讚佢個同事 Sara,佢好細心咁問我哋期望一個點樣嘅婚禮然後就用游艇嘅方式去解釋被我哋知會點樣呈現出嚟.初時都有諗過佢哋會唔會只有一兩隻船,但係原來佢哋係有好多船揀嘅!另外 Sara 回應我哋問題嘅時候都feel到佢好俾心機幫我哋諗,而唔會刻意引導或者推銷你做更多消費係咁 sell 嘢俾你,呢方面佢真係專業抵讚!
我哋都好守規則滿足限聚嘅安排,化妝師,證婚人,兄弟姊妹輪住流水式上船,搞到一直都係岸邊忙嚟忙去🙄係咁嘅情況之下都不得不讚 Oceangogo 嘅職員,佢哋全部都好sincere好盡責,好到唔知點講好,即係感覺大家客人同佢哋員工都係一齊搞呢個 event,大家都feel 到大家係好有熱誠嘅人,唔似一般酒店嗰D炒散staff,感覺到佢哋都想將嗰婚禮搞得順利同滿意.😙
另外, 因爲本身可以上船嘅兄弟姐妹真係好少😖,所以佢哋同事都會兼埋做兄弟姊妹嘅角色,例如幫你攞衫,而一影完就會即刻俾件衫你披住.而新娘子嗰邊都有個女職員好幫得手,嗰日我太太唔舒服,嗰位妹妹就立刻幫手俾杯茶佢休息吓,又會協助影相攞嘢,真係直頭做埋姐妹個角色!不過當日都有少少美中不足嘅地方,就係我自己本身係好唔中意藍色嘅嘢,😢咁我講明到時宣誓嘅時候唔好俾支藍色咪俾我.😢 好喇,咁當時我哋係有開 Facebook Live 做轉播,當時宣誓嘅時候我手頭支咪真係咁啱無聲,咁佢哋同事就臨急臨忙隊咗支藍色咪俾我!後來我睇返攝影師條片先知道我都真係無乜笑容🙁,不過點都好啦,就係因為佢地咁真誠為我哋做好個live,即使其他嘢可能有少少差池, 我都覺得完全可以接受,因為佢哋攞個心出來嚟幫我哋係完全feel 到嘅.
最後就係提醒各位想係海上搞婚禮嘅新人,係船上搞婚禮有一個超級好嘅好處就係光線角度可以任你哋調,當時記得有一個shot 本來背光,咁同船長單聲佢就立即將船身調轉頭,光綫就立刻正晒!😜另外就係敬茶嘅時候最好同我哋一樣去避風塘,因為真係風平浪靜到一個點!👍真係完全唔覺自己係海上面嘅.另外暈浪丸同外套都最好帶定,始終怕大風,所以如果有老人家同小朋友就最好準備埋俾佢哋.
好多謝你哋百分之百嘅信任, 對於我哋提供嘅整體服務都咁滿意同讚賞, 知道好多新人都希望可以舉行一個特別及難忘嘅婚禮, 海上嘅婚禮好希望可以令你哋有一種與別不同嘅感覺, 對於你哋部份服務嘅建議, 我哋真心多謝你地既意見, 可以令我哋更加進步, 真心感激你們, 最後祝你哋永遠幸福美滿🥰
- Victoria Harbour


text:
《 末世綠洲 》公式化與非公式化之間
「嘩,災難片120分鐘咁長?」呢個係我知道《 末世綠洲 》片長嘅即時反應.唔係唔畀災難片長過兩粒鐘,只不過,咁樣都幾考導演嘅功力.Gerard Butler 同導演 Ric Roman Waugh 上一次合作嘅《白宮淪陷3:天使淪陷》直頭可以做動作片嘅反面教材,而今次嘅《 末世綠洲 》,至少比《白宮淪陷3》有進步.
公式化與非公式化之間
假如你一心諗住追求連場爆炸同埋大規模破壞嘅緊張刺激,《 末世綠洲 》就完全唔會啱你. 《 末世綠洲 》偏離傳統災難片路線,刻劃災難發生/正要準備發生前人類種種嘅失控行為為主,真正嘅災難場面為次.貌似非主流,實際上有好多商業嘅計算,好多劇情都係照單執藥.主角一家三口一路上輪住咁遇到善良,絕望,趁火打劫,失心瘋,冷漠,看透世事等等嘅過客,一層一層推爆觀眾嘅情緒.你好難否定主角喺天災呢啲咁特殊嘅情況之下唔會遇到連串奇人怪事,加上劇本結構其實寫得唔差,而且都幾工整,即使《末世綠洲》只係「呢度加啲嗰度又加啲」嘅「大雜燴」都好,拍出嚟嘅感覺我又覺得唔算差喎.
災難片就係咁㗎啦
《 末世綠洲 》不斷強調男女主角(兩夫婦)有感情危機呢個 point 就顯得無無謂謂.想唱患難下破鏡重圓呢支歌仔,但係甚少講得出男女主角嘅感情問題對個故事有幾大衝擊.其實男女主角被設定為一對恩愛夫婦都照行得通,好多災難片都講主角失散後(特別係為咗仔女所以)好緊張要嚟個大團圓/為親情而犧牲,根本係災難片嘅基本元素,甚至乎係人之常情.《 末世綠洲 》仲有好多畫蛇添足不過又無傷大雅嘅地方,以上只係其中一個.
短啲會好睇啲
據聞最初劇本有多啲災難場面,可能拍嘅時候無乜 budget 所以畀人 cut 走晒?都好嘅,回歸基本步,叫演員認真做好啲戲.相反,其實導演都可以考慮 cut 短啲部戲,cut 走啲無乜意思嘅空鏡,某啲情節亦唔需要拍得太長.災難片嘛,步伐急少少都係應該嘅.
又嚟講講戰狼嘅演技
Gerard Butler 演技都仲係十年如一日,不過今次《末世綠洲》畀佢發揮內心戲嘅空間都幾大,可以畀佢爆發好多情緒,好過一直做《白宮淪陷》系列裡面完全無靈魂嘅總統保鏢角色,美中不足之處係劇本無深入講佢點樣面對佢嘅罪疚.Gerard Butler 亦都做得好過佢對上一部擔正嘅災難片《人造天劫》㗎啦⋯⋯咦?一年都唔係話有好多部災難片啫,而家係咪唔搵 The Rock 就會搵 Gerard Butler 做災難片男主角呢?
文:靈光


text:
第一城站(City One Station)為港鐵馬鞍山綫中途站,位於沙田區沙田新市鎮圓洲角,高架於欣廷軒對面之插桅杆街旁,佔地約3820平方米.
車站以附近大型屋苑沙田第一城命名.除此之外,亦主要服務來往愉翠苑及愉田苑等鄰近住宅區,學校區與威爾斯親王醫院及小瀝源工業區之乘客.
車站象徵
第一城站主要色調為橙黃色,主題植物為玫瑰,街景為置富第一城,小瀝源路遊樂場.
月台柱身及車站站牌皆採用橙黃色,大堂牆身及外牆則採用淺啡色及白色.
車站結構
樓層及設施分布
月台
第一城站共設兩個可以容納一列八卡列車之月台,以島式排列.行車方向與馬鞍山綫各站同為右上左落,異於大部分港鐵車站.
月台與大堂之間以兩條電梯,三條樓梯及一部升降機連接.
此站啟用時月台僅長五卡,足以容納馬鞍山綫通車初期所使用的四卡列車;月台兩端設預留結構,以便日後增加列車卡數時延長月台.擴建部分經已落成啟用,馬鞍山綫亦已換入八卡列車行走,並加裝月台閘門,以配合未來與西鐵綫及興建中之沙中綫合併為屯馬綫.
大堂
第一城站大堂位於月台下方地面,設有客務中心及售票設施.已入閘區佔大堂中央大部分,僅頭尾兩端各有一個分別連接A,B與C,D出口之非付費區,兩者並不於站體內相連.
出口
第一城站設四個出口,平均分布於大堂四角.A及C出口外,站體西側設一條露天行人路,可經其前往愉田苑及沙田第一城;該路於車站站體外一段屬《香港鐵路附例》適用之鐵路處所,但為出口外範圍,且設計大異於車站整體,難以辨識為車站部分.
內容最後更新:20161113
商店及自助服務
本站設有'間商店/自助商店/自動售賣機(截至2020年2月),最新商店資訊可瀏覽港鐵網站「商店搜尋器」.
列車服務
第一城站是馬鞍山綫的中途站,乘客可在此站乘搭大圍方向或烏溪沙方向的列車,往返城門河東部及馬鞍山新市鎮等地.
車站票務
上水—尖東全月通加強版及部分港鐵紀念車票皆適用於此站.
由此站前往各行車綫車站的車資:
接駁交通
此站街道圖顯示下列接駁交通服務:
其他鄰近巴士及專綫小巴站包括:
轉乘優惠
緊急接駁
倘此站列車服務中斷,港鐵或會提供免費接駁巴士服務.此站的接駁巴士上落客點設於,可用,或依職員指示前往.
港鐵免費接駁巴士只於鐵路事故期間提供服務,詳情可留意港鐵公布,或站內告示.如欲查閱此站附近前往各港鐵車站的公共交通工具資料,可參考「乘車應變錦囊」,或瀏覽運輸署網頁.
使用情況
第一城站四周被多條「居者有其屋」計劃屋苑及私人屋苑包圍,附近為車站的站名來源,大型發展項目沙田第一城,加上附近設有多所學校及工商業,故平日繁忙時間通勤,通學的人流甚多.
車站藝術
第一城站設一組車站藝術品,位於大堂.
車站歷史
車站命名
在馬鞍山鐵路規劃時期,此站曾被暫稱為「圓洲角站」(Yuen Chau Kok Station),後來九廣鐵路公司舉辦車站命名比賽,車站按照勝出名稱改稱「第一城站」.
車站興建及啟用
第一城站於2002年2月11日平頂,並於2004年12月21日隨著馬鞍山鐵路通車而啟用.
月台擴建
馬鞍山鐵路通車時,此站月台只建成五卡列車長度.因沙田至中環綫工程竣工後馬鞍山綫將與西鐵綫併合為屯馬綫,並統一以八卡列車營運,港鐵公司於2013年展開此站月台延長工程,新建部分已於2016年11月20日起開放使用,並於2017年1月16日起有八卡列車載客.
未來發展
沙田至中環綫工程完成後,馬鞍山綫將與西鐵綫合而為一,形成名為「屯馬綫」的策略性鐵路走廊,屆時列車會行走於烏溪沙與屯門之間,乘客可在此站乘車一程直達九龍南部和新界西.
外部連結
註釋及參考資料
- ↑ 商店數目以單一店鋪計算,並不包括銀行及自助服務,亦不包括空置鋪位


text:
終於有左自己屋企, 發覺好多o野可以做, 有好多一直都想整o既o野而家終於可以整得, 因為本人同17號都好鍾意入廚, 所以有左個廚房之後就不停用佢, 唔俾佢休息. 今次整o的乜o野??
就係梅酒喇!
多謝blog友仔神仙o既無私奉獻及引誘, 今我燃點起整梅酒o既慾望
因為青梅一年只有3至5月左右先有得賣, 所以浸梅酒o既最佳時候就係春天喇, 如果早少少開工, 浸到中秋就有得飲, 一面賞月一面飲梅酒食月餅, 咪話唔爽
其實浸梅酒我係上個月中開始, 不過呢排個人真係懶左, 所以一直都冇blog, 而家補返先! 多謝神仙o既教路, 用左佢個formula, 梅:酒:糖o既比例係 2:2:1, 我浸5L.
開工lu!
首先就係洗乾淨o的青梅
然後就用牙籤去左青梅o既蒂
因為o的青梅青bb,未熟, 為左加速佢o既成熟度, 快o的有香味, 所以就用左熱水燙佢1分鐘, 1分鐘就好喇, 太耐o的梅可能過份熟會爛
燙完之後我就用左冰用浸一浸o的梅, 過下冷河, 呢個時候o的梅已經有香味
之後就可以將o的梅攤晒係度吹乾佢
吹乾左o的梅幾靚, 仲好香添
然後我o地就用籤逐粒梅桔下佢o地, 等佢o地出味o的
之後就可以入樽, 然後就加冰糖, 再落酒
搞掂晒之後就用保鮮紙封口, 冚返個蓋就ok喇!
完呢樽唔好以為我就停左手, 真係浸開有條路.... 17號都忍唔住, 號抬左樽二鍋頭返o黎, 我再乖乖地再去買青梅, 今次o的梅仲靚o的, 只係$8磅, 平過之前買之餘, 老板娘仲俾我自己揀梅....
呢兩樽梅酒就係用左佢o地
今次我用左另一個方法, 原來自己好早之前已經好想整梅酒, 竟然係公司搵返我剪低左o既報紙, 係梅酒o既食譜喎....上面話如果一早落糖o的梅會皺皮唔好睇, 想o的梅粒粒好似choya梅酒o的梅咁圓碌碌, 就先唔會落糖, 浸佢3至5個月之後先拎出o黎落糖, 就會好靚仔...所以今次我就用呢個方法啦!
浸完呢樽之後拎返之前o個樽, o的梅真係皺晒皮, 好似人腦咁!
整完呢樽我真係收手喇, 因為第一次整唔好咁狼, 如果真係覺得好飲就下年再整, 而家期待6個月後開封!


text:
所謂「有人辭官歸故里 有人漏夜趕科場」照例離離合合,娛樂圈照例 唔少明星決定拉埋天窗,佢哋嘅婚訊都創造咗好多經典話題.前排Facebook都被蕭正楠同黃翠如仲喺頒獎典禮入面宣布已經娶咗黃翠如做蕭太洗版.今日DailyView網路溫度計透過網路大數據關鍵引擎調查,整理咗過去一年網友討論度超高嘅中港台藝人.
DV小教室:香港網路大數據觀測咗近萬個網站頻道(而且不斷增加ing),包括港澳地區的新聞頻道,FB,IG同埋各大討論區,Blog......透過強大嘅網文爬梳觀測,攞到巨大嘅資料樣本數,拎到上億嘅文章及留言訊息,以人工智慧的語意程式做分析.
唐嫣同羅晉合作多部電視劇,佢哋喺2016年開始公開戀情,仲成日會互相探班,喺公開場合曬恩愛,雖然有過分手傳言,但羅晉為唐嫣準備咗一個童話式嘅婚禮,公主同王子最終都步入教堂,總算喺有情人終成眷屬啊!
只要情投意合黃昏戀一樣可以好溫馨,但其實佢哋嘅拍拖嘅過程就好似學生時期嘅Puppy Love,除咗整蠱對方又會喺過馬路嘅時候借頭借路拖手仔.陳榮峻個仔亦都喺節目上提到一開始其實接受唔到,但後來其實好感謝有吳香倫陪住爸爸,最終可以得到家人嘅祝福!
馮紹峰同趙麗穎係喺2016年拍《西遊記女兒國》首次演出情侶角色,之後仲有喺《知否》再次合作,導演都話佢哋默契好好,仲話佢哋係「像過日子一樣在演戲」.不時兩人約會亦都多次俾記者影到,雖然佢哋一直都冇承認,但從來都冇避忌過.
「人生如戲,戲如人生」,呢對被大陸網民冠上「小三渣男」嘅新婚新人,事關因為佢哋兩個傳出緋聞嘅時間互相都有另一半,不過都喺國外舉行咗婚禮,喺雙方家人見證底下,展開咗佢哋嘅第二人生.宣布結婚後,大陸網民仲翻牆去IG鬧爆周勵淇!
喺12月江若琳終於下嫁「生煎包王子」蕭潤邦(Oscar),Oscar用咗7位數為江若琳打造一個世紀婚禮.江若琳仲好幸福咁表示嫁俾Oscar,係人生中最無悔同最正確嘅選擇.除咗已經安排好婚後嘅蜜月旅行,Elanne亦都希望可以趕到豬仔或豬女.
苟芸慧同陸漢洋因為賽車而認識,苟芸慧曾經講過佢個姓係9,對方係6,剛好可以互補.苟芸慧2月亦喺Instagram上載同男友合照,相中見到富二代男友陸漢洋拎住個TIFFANY & CO嘅戒指盒,苟姑娘對眼俾布蒙住,下一張相見到佢無名指已經戴上閃令令嘅戒指,幸福洋溢就係咁一剎那湧現,你話幾咁suprice~
最近嘅全城熱話一定非佢哋莫屬,蕭正楠喺年底嘅《萬千星輝頒獎典禮》嘅時候講出「多謝我太太黃翠如」成為當晚焦點.其實,佢哋今年喺新西蘭登記註冊,雖然好簡單咁只係用咗當地嘅餐具製作出結婚戒指,但黃翠如話「我們什麼也沒有,但我們擁有了對方.」真係甜死人啊!
年紀嘅差距加上人氣差異,大家對佢哋嘅戀情都係抱住一個唔睇好嘅心態,除此之外亦因為公開戀情嘅時候剛好係男方同胡定欣拍《城寨英雄盛》盛傳佢哋戲假情真,大量網民都鬧單文柔係第三者,不過佢哋無懼風雨,今年仲去英國影婚紗相,攞正牌大派狗糧啊!
你話愛情幾咁偉大,一開始因為鄭嘉穎花花公子嘅形象令戀情未獲得女方家長嘅認同,但為咗陳凱琳,鄭嘉穎改盡所有壞習慣,仲同埋陳凱琳一齊返教會,用行動去證明佢嘅誠意同決心,終於今年結婚娶得美人歸,年底仲宣布埋已經火速做人成功升呢做埋爸爸媽媽㖭!
「好傻好天真」嘅阿嬌搵到真命天子喇!無庸置疑討論度最高嘅CP係佢哋真係一d都唔意外啊!喺2017年阿嬌去台灣拍《動物系戀人啊》,透過朋友介紹而認識到賴國弘.今年佢哋仲一齊上大陸嘅真人騷節目《爸媽學前班》,佢哋嘅互動令人都想即刻去買返副黑超擋一下呢道強光啊!
分析說明:
本研究資料分析時間範圍為2018年1月1日至2018年12月25日,約一年.
網路大數據系統觀測港澳地區上萬個網站頻道,包括新聞頻道,Facebook,Instagram,Twitter及各大討論區,部落格等,針對討論『2018 中港台十大新婚夫妻』相關文本進行分析,並根據網友就該議題之討論,作為本分析依據.
本文所調查之結果,非參考投票,民調,網路問卷等資料,名次僅代表網路討論聲量大小,不代表網友正負評價.
DailyView曰:
買返副黑超嚟戴先得😎


text:
每年唔少莘莘學子都為咗文憑試而努力,都係為咗入到自己心儀嘅大學同埋科目,當中亦包括左海外嘅大學!唔少人都有誤解,以為去外國留學係好困難嘅,事實又係咪咁呢?
好多人以為DSE成績唔受國際認可,但其實唔係㗎,而家唔少一流名牌大學都承認DSE文憑試,佢哋嘅網站仲有列明收生要求,例如DSE分數同埋ielts成績等等.只要你達到佢哋所列明嘅要求,你就可以嘗試報讀呢啲大學啦!除此之外,亦都有唔少人以為海外升學嘅分數要求非常高,所以好難入到呢啲大學.其實海外大學師資質素良好,又提供到一個優良嘅學習環境,與此同時,收生分數唔一定比本地學校高!以The University of Adelaide為例,佢嘅物理治療系嘅收生要求係成績最佳五科22分(當中必須包含一個科學科目),比起香港更加容易入讀!但其實The University of Adelaide係澳洲最具聲望嘅大學之一,學習環境唔會比香港差!所以,DSE考生絕對可以考慮海外升學!
除咗以上嘅問題之外,好多同學仔都想知道更加多關於海外留學嘅詳情,就例如「喺外國讀書可以點樣申請獎學金?」,「報咗海外大學有咩文件需要準備?」,「點樣解決當地住宿問題?」等等,AAS博華海外升學中心都可以為你提供諮詢,同埋專業意見,等你唔使再為咗海外升學而煩惱!


text:
(專題)私授大日子選酒秘技─ 入門
呢個疫情,令到好多準備拉埋天窗,打算共諧連理嘅朋友們都大失預算,先前預訂嘅酒席,檔期都要一推再推.唔緊要,睇下小編今次呢個關於婚宴葡萄酒嘅專題,做足功課,到時就唔會因為一大堆瑣事令到一對新人心煩氣燥啦!
一生人一次嘅大日子,應該揀咩酒好?
好多朋友都問小編,我唔識飲酒架,我可以點揀啲酒好?唔使咁擔心,好籠統咁講,你仲意飲,覺得唔反感個啲,其實就可以架喇!婚宴最高難度在於同一款酒,點可以啱曬所有人?所以對於比較少接觸葡萄酒嘅朋友,可以相信自己嘅直覺,過得到自己個關,其實就可以.
如果你平時有飲下酒,想真係搵啲比較高質素嘅酒招呼朋友,小編建議搵啲中酒體嘅酒就會好穩陣.例如,Merlot同Cabernet Franc.Merlot會比較多紅色水果香,車厘子,紅莓,梅子等,單寧圓滑,如絲絨般嘅質感.Cabernet Franc 單寧會比Merlot 多少少,不過都唔似Cabernet Sauvignon 咁重單寧.佢比到你例如覆盆子,黑醋栗,紫羅蘭等香氣,一般會同Merlot或者Cabernet Saivignon混釀.就好似我地嘅Chateau Monplaisir 2016咁,佢由40% Merlot, 40% Cabernet Sauvignon, 20% Cabernet Franc 混製而成,所以佢帶有豐富嘅果香味,口感圓滑易入口,單寧適中.
不過當然如果你已經好清楚個餐牌係有咩野食,當然會同餐牌上配搭到就更好.看似係無關痛養嘅一環,但見微知著,少少心思就可以令整場宴會綿上添花,賓至如歸.舉個例子,好多新人依家都會擺西式婚宴.基本上係由頭盤,餐湯,主菜,沙律,甜品呢五大元素組成.
每圍可按排一紅一白,白酒可以選擇配襯到頭盤同餐湯嘅酒.如果頭盤係常見嘅鵝肝,焗蝸牛,加上各式嘅奶油湯,你就可以選擇一啲酒體比較圓潤嘅白酒,例如有浸過橡木桶嘅Chardonnay.因為浸過橡木桶,除咗酒體比較full-body 之外,oak嘅味道都可以配搭到鵝肝個種厚重感.
至於紅酒方面,你可以大膽起用比較有辛辣,香草味濃烈嘅酒款配搭較濃味嘅主菜.例如用西班牙的陳釀Tempranillo 係一個不錯嘅選擇.首先,它係西班牙非常普遍,基本上有種葡萄嘅地方就有種Tempranillo,所以唔難搵.另外,陳年嘅Tempranillo會有一種朱古力,煙草,香料,皮革等嘅味道, 配上濃味醬汁型嘅主菜相信會大放異彩.
希望上面可以帶到少少概念比你.接下嚟小編會分享下係邊度會搵到適合你地嘅葡萄酒.敬請期待!


text:
如何揀一件岩自己按摩棒/震蛋
上次就講過男士點樣揀飛機杯啦,今次就講下女士既玩具啦.女士既玩具呢,基本上分為三大類: G點震動棒 / 震蛋(乳陰剌激) / 按摩棒
1:震蛋(乳陰剌激)
第一樣講既就係最入門級最輕便既震蛋類,相信唔少女士第一次買既時候都係會買震蛋,最基本原因係因為貪佢細細隻容易收藏,而且外型討好可愛,第一次用既時候感覺都會比較投入無咁抗拒,但係震蛋亦都細分左幾類,有無線啦,無線搖控啦有線啦等等~震蛋既用途,多數係用黎剌激外部既敏感點,好多人會誤會震蛋係放入陰道剌激G點,其實官方建議係唔主張放入陰道,一黎效果唔大,二黎如果係有線既震蛋的話好容易放入後要拉出既話損壞條線.買震蛋既時候,最緊要留意番設計既特點係唔係你想要既效果,例如某些震蛋係有扭紋,或者有凸點等等,而家既震蛋相對番其他既女士玩具,功能上肯定無咁強大,但係對於初入門既女士,震蛋仍然係首位,一黎對於第一次玩,震蛋可以好方便拎係手去探索自己既敏感點,二黎搖控震蛋,係所有G點震動棒 / 按摩棒都被唔到你既一種羞恥感同剌激感,試想像伴侶手上拎住個搖控黎控制你粒震蛋既強弱度/模式,令你欲罷不能.
跟住呢,就係近幾年非常流行,同震蛋被到既效果差不多一樣既吸啜器,點解而家呢種吸啜器會咁受歡迎呢,最主要原因係因為佢技術.震蛋因為佢既設計同功用係為左震動女士既敏感點從而得到快感,吸啜器既功用都係一樣,不過技術上同效果更強大,普遍吸啜器使用既技術係空氣打壓技術,簡單一點講你可以理解為,吹氣再吸氣,吹氣再吸氣,重複呢個動作,不過係超快速度.當用呢個技術功能去剌激女士既陰蒂/乳頭的時候,係會比用震蛋既果種震動更爽更剌激,不過都有一樣缺點既,就係無震蛋咁全面,例如你既敏感點係大腿內側,當用吸啜器既話,你係會感覺到無效果.所以,如果初次使用玩具的話,而又唔鍾意有棒棒插入,只鍾意剌激外陰既敏感點的話,震蛋同吸啜器都係相當唔錯既一樣選擇.震蛋可以游走全身敏感點,吸啜器就重點剌激.
2 : G點震動棒
好啦到G點震動棒啦,基本上呢G點震動棒係最受女士歡迎既玩具.點解???一樣野有齊仿真陽具+震蛋既功能,而且棒既功能有好多種,有伸縮有轉珠有撩G點有發熱功能既.顧名思義,G點震動棒最最最主要功能呢,係幫助女士剌激陰道內既G點黎達到高潮,大部份都係採用矽膠製造,親膚物料,因為始終放入女士陰道,物料當然越靚越好(淘寶或者廟街既就唔敢擔保啦),由於佢係剌激G點為主啦,所以設計都會見到佢地既外型呢係會少少彎曲向上既,再加上每間廠既設計不同,總之就係務求令到你摸索到自己G點進行剌激從而高潮啦.頭先講震蛋係被一些唔鍾意插入既女士,咁G點震動棒就一定係鍾意插入感既女士既首選.首先,仿陽具既外型,插入感已經好似真人甚至超越左真人既感覺,再加上支棒會震動,稍微敏感既女士,真係會受不了,其次而家九成既震動棒都係設計埋陰蒂震動,被你享受震動抽插之餘,再加上外在既陰蒂剌激,你話點樣會唔係最受女士歡迎呢? 不過有一點要提一提,使用插入性既震動棒,如果女士本身分泌液唔夠的話,千萬唔好強行插入,最好配合適量既潤滑液,咁樣先可以完全享受到震動棒.(但如果本身係洪水氾濫既,可以無視潤滑液)
3 : 按摩棒
好啦講到最後一個類型,按摩棒啦!廢話唔多講,按摩棒其實係=震蛋既加強版.如果你係非常喜歡外在既震動剌激,而又已經習慣左震蛋既力度,咁你就需要一支按摩棒去幫助你,按摩棒既果一種震度並唔係震蛋可以被到你,可以咁講啦,個摩打大小都唔同啦,仲有一樣野係按摩棒既果種震動範圍係大好多,初初試玩用震蛋係去剌激自己最敏感既地帶,但係身體仲有一些無咁敏感但等待開發既地方,震蛋或者震度唔夠,但當你想追求更大範圍既震動既時候,按摩棒係可以幫到你,簡單講震動陰蒂時,按摩棒係可以震動陰蒂時帶動埋兩邊既外陰,從而達到另一種既享受.另外按摩棒仲可以按摩埋其他你疲勞既地方,佢圓頭既設計就係被你更好地震動你想要震動既地方.
好啦簡單咁講一講介紹,希望可以幫助到各位想買但係又唔知買邊一種岩自己既女士啦.


text:
LingU Social Science 嶺南大學社會科學 JS7300 | 有咩嘢stream?多exchange機會?出路?
呢個系列好似好耐冇update過啦~ 今次用關於LingU嘅info,好感謝我超nice嘅朋友❤ 希望可以儲齊晒香港咁多間大學嘅資訊畀大家🤤 1. 課程內容 利申:我係2017 entry,所以我唔太清楚之後嘅syallbus有冇變. 嶺南嘅Social Science 細分4個major,1個stream (大家當有5個major揀就可以:包括有經濟學,心理學,政治學,社會學,社會及公共政策同埋亞太研究).而year1 一開始就要讀4個嘅intro course,相對俾大家對唔同major有基本概念.然後year 1 差唔多完sem就要揀major,之後嗰3年就可以專注讀自己有興報嘅科,所以year 1嘅GPA係比較重要!因為都會影響到自己揀唔揀到心儀嘅major架!心理學通常係學霸aim嘅major,所以想讀心理學嘅同學仔嘅GPA最少一定要過3架. 而我係讀社會及公共政策,之後嗰幾年就係讀吓唔同嘅政策,例如房屋政策,環保政策,勞工,教育以及社會福利嘅政策,涉獵範圍比較廣,學到唔單止香港,甚至係外國嘅政策,可以話係通識科嘅詳細版.而畢業前要搵professor做一份Junior Research Project,呢個係compulsory;而Senior Thesis就係 optional.如果有志做研究或者想再讀上去嘅同學仔就可以考慮做埋,唔做嘅同學仔亦都可以讀多科course elective,完成120 credits. 2. 教學與考核模式 每一科主要都係有presentation,midterm/reflective essay加final.有啲科每個禮拜都要睇文,然後喺tutorial同prof一齊討論.Presentation通常兩至三個同學一組,題目就係prof定好,或者跟據課程自訂題目,present大概20-25分鐘.而final 通常以寫essay為主,例如點樣apply番一個理論落實際情況之類.只要平時表現正正常常個grade都唔會太差. 而上堂模式普遍都係2個鐘lecture,1個鐘tutorial.(p.s. 有時lecture會成堂播電影上堂架) 3. 適合咩人讀? 我覺得會適合一啲文科生讀,因為呢科都要睇文又要寫文,亦都適合關心社會嘅人讀,因為呢科同平時日常生活接觸到嘅野都息息相關,唔算比較抽象,甚至可能會明白政府點解要實行呢個政策嘅理念之類. 4. 出路 其實出路有好多,因為讀既嘅比較general,所以係唔同範疇既工都可以嘅. 通常讀呢科既人都係會想投身政府工,或者係入NGO.甚至可以入大公司做management trainee,投身business嘅都有,所以咩工都啱. 5. 大學特色 嶺南嘅特色係博雅教育,亦都確保學生可以有hall life,所以相對上呢到都可以畀到學生4年全宿嘅機會架.而嶺南就有10棟hall,當中咩類型嘅hall都有,例如有好yo好chur,亦都有係專心讀書嘅,大家可以根據自己理想嘅大學生活而選擇.住hall亦都係建立友誼嘅好機會,所以hall莊會安排唔同嘅活動畀宿生,例如新生可以參加ocamp,之後亦都有入伙酒,校服p,secret angel,球類比賽等活動.組爸媽都係好friendly嘅,令大家都可以融入到大學嘅生活. 另外,嶺南去exchange嘅機會相對比較高,有sem/winter/summer exchange,所以都可以畀學生一嘗出國留學嘅滋味!


text:
「管理」
好多時出嚟做嘢都需要學有關管理嘅知識,不論管理團隊或者客戶都有唔同嘅技巧.當然至於管理公司就更加係一個好深奧嘅問題.過去曾經係大中小型嘅公司都有工作過,而唔同規模嘅公司嘅管理方法都有唔同.所以綜合以往嘅經驗,真係好睇唔同情況而作出唔同嘅管理方法,因為無話邊一套方式一定有效,事關每間公司都有自己嘅文化,唔可以一本天書走到老.
「團隊」
其實我依家都重係度摸索緊點樣先至可以有效咁管理團隊.當然作為一個帶領團隊向前行嘅人要知道幾時要用乜嘢嘅管理方法.而我一直深信只要達到目標完成工作,唔好太過干預團隊自己成長喺一個唔錯嘅方法.因為管理學問亦會隨著時間改變,所以好多時舊個套唔再識用.反而自由咁讓團隊自己建立自己嘅模式,效果有可能更出乎意表!不過如果方向完全錯晒嘅話,當然要糾正啦!
「派系」
管理學我一般都會分為兩派,理論派同實踐派.咁其實邊派好?我個人認為係實踐派係比較實際,而且團隊嘅大細亦都有唔同.老實講有時覺得自己嘅管理能力有少少生鏽,因為團隊唔係話好大,而且好多時大家都係度向前衝,所以回頭一看好多野都甩甩漏漏.當然業務行先,但係如果內部繼續唔整理嘅話,相信到最後會變成火燒後欄,問題會越嚟越嚴重,所以希望真係可以停一停整理咗先再向前行.


text:
相信十公里嘅參加者面臨DNF嘅機會唔高,有人會追求成績,有人想要好好享受一下跑步比賽氣氛,每個人目標都唔同,最重要喺開心達成參賽目標,如果你只喺想開心過終點線唔計較成績,緊記下面幾點可以幫你有更好狀態享受;如果你想追求成績,做足下面幾點同樣可以調整狀態,加大破PB機會~
1.早睡早起:
比賽當日一大早就要起身坐車,建議比賽前一日最好睡眠7-8小時,怕當日生理時鐘未較啱瞓唔著,可以早一兩日提早睡眠時間,日常生活中避免進食飲用含咖啡因食物.
2.食早餐:
雖然比賽當日要好早起身,不過早餐仍然喺不可或缺嘅一件事,賽前食自己平時食慣嘅食物可以避免,因為唔適應食物而肚痛或者腸胃不適.
3.揀對好跑鞋:
揀一對好跑鞋並唔喺買一對最頂尖嘅跑鞋,同時都唔應該著一對新鞋落場,揀一對最好嘅跑鞋應該喺選擇自己著得最舒服嘅鞋,上到場就唔會因為腳形唔啱,跑得唔舒服,甚至有受傷風險.
4.做足熱身:
熱身嘅目的喺為咗幫身體提高溫度,令肌肉血流量增加,預先提供營養物質比身體能夠喺運動嘅時候使用,同時肌肉柔軟度亦會因為體溫上升而增加,達到預防受傷嘅效果
5.預早搭車:
比賽當日有好多特別班次加開,不過成個渣馬參賽者多達幾萬個參加者,班次再多都未必可以即時上車,所以最好喺預計開跑時間前一小時到達會場,有時間寄好行李同熱身,咁就萬無一失啦!


text:
阿吹的膳食房:中國的辣椒菜色
甜酸苦咸辣,眾多嘅味道之中唯有辣並唔係味覺.
我地嘅舌頭上有唔同嘅味覺位置,例如舌尖就係甜,底就係苦而辣就係一個痛覺.
如果你有懷疑,可以試下將糖同辣椒分別先後放係你下陰部份,你就可以證實其實真偽啦~(但先旨聲明有咩問題,唔好追究我)
辣椒本來就出生係南美洲,直到哥倫布發現新美洲之前其實全個世界都無辣椒,更加唔好講話用黎煮菜.
直到明朝時代,辣椒先至真正傳入中國,但當時呢種「來佬貨」只係一個種用黎欣賞嘅植物,到後來就被人認為有藥用價值:能幫助消化作用,促進循環和停止潰瘍出血等等
後來辣椒係中國落地生根之後,先至有人用黎煮菜.
(川菜)
一講辣椒相信好多人都會聯想中國嘅川菜.
水煮魚片,麻婆豆腐,麻辣火鍋,一片紅色麻辣嘅香味,令人食到大汗淋漓,相信就係川菜比大家嘅最大印象.
但未有辣椒嘅川菜,到底又係咩樣嘅呢?
其實以前中國四川(大約係蜀國個位置)由於地利位置,濕熱難當所以會有追求辛辣嘅飲食文化.
當時佢地喜歡用花椒,薑,茱萸同胡椒黎做調味.
而我地平時見到紅當當嘅川菜,其實就係清朝以後先至出現川菜.
當中數就以四川人,貴州人,湖南人,最食得辣啦~所以內地都會有句說話講:
「四川人不怕辣,湖南人辣不怕,貴州人怕不辣」
到底三者有咩分別,四川代表麻辣,佢地喜歡加入大量花椒以追求一種舌頭麻痺嘅感覺;湖南追求香辣,剁椒魚頭就佢地代表;貴州獨愛酸辣,泡辣泡菜絕對係佢地桌上必備.
追求食辣嘅人,無疑係有種自虐嘅心態所以係有種心理學家認為特別愛辣嘅人,特別有冒險精神(呢句我就唔多信,我淨係信自己有少少自虐!哈哈)
不過食辣太多對身體唔好,尤其係三哥啲味精米線就少食啦.
係到教大家做一個少少嘅料理,就係泡椒啦!~
首先準備好新鮮辣椒,去皮蒜粒,薑,少少花椒,然後煲滾熱水加鹽(味道你預係同海水差唔多咁咸就得)
等到水完全室溫之後,將鹽水倒玻璃容器入面,就可以將以上材料加入去(記得揉乾食材面上嘅生水,因為有一粒生水都會令到成樽嘢變壞架,就好似CY咁)
封好之後大約2個星期,就會出現酸味.
將泡椒,泡蒜,泡薑切粒用黎煮麵或蒸魚都係無L敵架!


text:
激光脫毛優惠❀Dermes脫毛試做體驗
- 美容
- by Crystal
- 2020-01-07 11:29:06
我不嬲好貪靚,又中意周圍去美容院試做,所以朋友有咩美容疑問都會問我,有人仲話我係「扮靚之達人」,其實係誇張左,我只不過係一個中意周圍試做Facial或者脫毛既小女人,睇下有邊間美容院/激光脫毛中心有優惠,之後先決定join唔join.而今次,我就見到激光脫毛龍頭Dermes有優惠,立即book左去試做佢地最新脫毛技術 – HPD雙波長激光脫毛.
一間美容院/脫毛中心,鋪面其實好重要,因為去到唔一定即刻做到,尤其係假期或者peak hour,可能要等一陣先有得做.時間流流長,如果鋪面又細又窄,你都坐得唔舒服啦.Dermes果然係龍頭,上到去白色既配搭令人賞心悅目,仲有海景睇,又有花茶飲,加上好快就入得去喇.
坐咗無幾耐,治療師就帶我入房做定點test.其實我身上啲毛都脫得七七八八,係差個bikini位,而咁岩Dermes激光脫毛試做優惠就有比堅尼線,fit哂.
做完定點test無敏感,唔痛,治療師就幫我分析膚質同膚色,話我黑色素少,不過角質層有啲厚.去其他脫毛中心,就未必咁詳細話你知,求其脫咗就當job done.但呢到嘅治療師話如果做雙波長激光脫毛就唔駛擔心,因為本身個技術係專for唔同膚色同膚質既人士,唔駛驚好似一般激光咁會打burn到比較黑嘅膚色,仲話做完會有亮白效果~~
不過我今次試做bikini脫毛,果到皮膚係最薄同敏感,所以冇咩角質層問題,反而我係驚會太敏感而唔舒服,治療師都知道我既擔憂,就叫我試下先,有咩唔舒服即刻講,同埋係我除衫既時候,佢都有講下野緩和下氣氛,等我唔洗咁尷尬.
試左幾下,okay既,就正式開始試做bikini脫毛啦.做既時候無咩特別,去到敏感位置附近感覺係會強啲,但都接受到,唔洗半粒鐘就搞掂.
雙波長激光脫毛既特點,係佢結合左兩種波長(810nm+940nm),有脫過毛既女仔應該都知波長既分別,而呢個最新技術,就係用有效針對黑色素既810nm,再加埋針血紅素既940nm,可以擊退黑色素之餘,再令供應毛囊養分既血管萎縮,雙重夾擊之下就脫得哂粗幼毛毛.
而我最鍾意既係可以慳返好多時間,我試做其他脫毛療程時,閒閒地用一粒鐘,個身唔可以郁,其實會好唔舒服.但雙波長因為機頭大,覆蓋範圍大啲,所以好快就搞掂,就算Lunch hour去做都okay,一年做6次就可以一勞永逸喇.
做完之後,治療師都細心幫我做返啲保濕護理,叫我唔好著緊身褲,免得磨擦到敏感.之後就到我最驚既環節喇,就係sell我join療程,其實如果間脫毛中心/美容院做得好,啲人就自然會join架啦~
Dermes好似都明白呢一點,佢地只係問左我幾句有無興趣繼續做,講左幾個激光脫毛新客優惠俾我知,我話考慮下,佢地就冇再問啦,呢個位都令我幾surprise,令我真係心思思想join.
最後,講返Dermes既激光脫毛試做優惠,除左我今次免費做既比堅尼線之外,仲有可以免費試做上唇同underarm脫毛,有興趣或者未試過脫毛既朋友,可以去試試.
↓Dermes激光脫毛試做傳送門↓


text:
新年新氣象,想為屋企添置啲新家電?今次小編就同大家一齊睇下邊個牌子嘅皇牌產品最值得入手啦!
Dyson
Dyson近年成為港人熱烈追捧嘅家電品牌,全因佢哋嘅功能特別,設計時尚,放喺屋企睇起上嚟別有格調.呢款「三合一風扇暖風空氣清新機 HP00」就係Dyson嘅最新出品,標榜可以自動淨化空氣,過濾花粉,細菌同寵物皮屑,而且有齊冷熱風,功能齊全,好適合香港細小嘅生活空間.而家適逢冬天,當然係最常用到暖風啦.佢嘅熱力分散平均,可以維持成個客廳都好暖和,加上仲有自動感應溫度,維持到最舒適嘅室溫,唔會好似傳統嘅暖爐得個重字,得一忽太熱其他地方又好凍.不過缺點就係比較嘈,而且有發光嘅部分,如果放喺睡房可能會影響睡眠.
Dyson風筒受全城愛戴,變到好似風筒界LV咁個個都買完要開箱哂命,十分誇張.其實小編當初覺得三千幾買個風筒非常浪費,不過直至有一次住酒店時試用到呢個傳說中嘅風筒,確實又覺得幾好用.小編係長髮人士,而且頭髮好厚,平時吹頭髮大概要15分鐘,真係會拎風筒拎到手軟.首先Dyson風筒十分輕巧,設計特色令頭髮唔會攝入罩,最大好處就係風力猛得嚟唔會過熱,5分鐘左右頭髮已經吹乾,唔會成身出汗,而且真係好靜好靜.吹出嚟嘅頭髮都幾有volume,不過就唔覺得頭髮特別柔順光澤.如果唔嫌貴嘅話,呢個風筒的確係長髮人士嘅福音.平時市價要$3380,去Carousell $2000就可以帶新品番屋企喇,平咁多緊係上網買啦!
Osim
Osim 天王椅貴為皇牌產品,呢款按摩椅舒適程度的確不俗,好多人都會買佢嚟做母親節同父親節禮物孝敬親人.不過好多用家都表示雖然天王椅功能出色,但皮革質素就比較麻麻,坐咗一兩年左右皮革就會龜裂同脫落,而且維修保養費不菲,要幾千至近萬蚊.加上香港居住環境狹窄,如果唔係經常使用,似乎就唔多化算喇!
Panasonic
如果覺得Dyson風筒太貴太fancy,呢個Panasonic「礦物納米離子護髮」風筒都係近排日本大熱嘅選擇.佢嘅賣點係護髮風筒,有6種功能,包括熱風,智能控溫,冷熱交替,獨立冷風,頭皮護理同護膚模式.最特別嘅護膚功能係可以吹出用於護膚嘅微弱冷風,保持肌膚濕潤.另外冷熱交替亦可以調節頭髮表面溫度,避免過熱,保護髮絲自然弧度,柔順及光澤.先唔講呢啲gimmick嘅功能,小編覺得佢同Dyson最大嘅分別係Panasonic吹完嘅頭髮較有光澤感,有平時去Salon俾髮型師吹出來嘅光澤順滑效果,造型效果方面較出色,Dyson嘅風力好猛,不過唔夠集中,有時會吹到頭髮打kick.佢嘅最大優點當然係價錢,千幾蚊嘅價格比Dyson親民得多!上Carousell 買再平啲,$1300左右就有交易喇!
浴室寶係小編新屋裝修先發現嘅寶物,立即榮升居家必備產品!呢款Panasonic浴室寶集合暖氣,乾衣同循環功能.平時冬天廁所特別凍,換衫嘅時候凍到震之餘仲好易冷病!有咗浴室寶之後浴室長期保持暖和,沖涼前後都唔怕冷到打黑痴.加上,香港嘅春天特別潮濕,衫褲好難乾,有咗浴室寶之後乾衣問題都改善咗好多,真係好值得投資落家居!
BOSCH
呢款BOSCH無線吸塵機因為消委會報告而聲名大噪,比同類產品嘅始祖Dyson更受熱捧!無線直立式吸塵機最大優點係方便收納,使用方便,適合小型家居.根據消委會報告,售價$3,398元嘅Bosch「BCH6PETGB」同埋「BCH625KTGB Athlet」總評分同Dyson同類產品相同,當中吸淨能力同分,但價錢就只係一半,而且電池續航力評分都唔錯.如果屋企唔算大,不妨考慮呢部功能同價錢都比較吸引嘅BOSCH無線吸塵機!
BRUNO
來自日本嘅BRUNO電熱鍋外型顏色吸引,其中粉紅色同薰衣草色最受歡迎,外型上個人認為拍得住大熱嘅法國名牌鍋具.而且呢款電烤爐仲功能多多,大小適中,三至四人家庭絕對夠用.呢個烤爐除咗可以整章魚燒,牛排,pancake,個深鍋仲可以炆煮,打邊爐,滾湯,連整麵包都得!如果屋企成日招呼朋友,有咗佢就可以整到好多菜材大宴親朋!而家上Carousell 有多色選擇,$850就可以帶個全新鍋番屋企開party用!


text:
相信唔少人最怕喺裝修過程中,裝修師傅突然走數,工程爛尾,甚至拖延進度等等.但搵包埋裝修嘅室內設計公司,收費又比裝修師傅貴3成!一於教大家揀好嘅裝修師傅4大要點,喺預算內將間屋裝修到啱自己心水!
(1) 長期合作嘅施工團隊
如果裝修師傅喺水電,泥水,油漆等各方面都有自己班底,質素自然有較大保證;相反,臨時搵人或者只識判上判嘅裝修師傅,施工質素會較參差,出事風險就會更大.
(2) 會唔會親自出馬
裝修師傅會唔會「親自出馬」定係「只限監工」,都可以反映出師傅嘅收費水平同營運方式 —— 「只限監工」嘅裝修師傅主要負責項目管理,相對同客人嘅溝通能力會比較高,所以會比「親自出馬」嘅師傅收得貴.
(3) Check Check裝修師傅裝修過嘅單位
正所謂有圖有真相,作為一個有自信兼有能力嘅師傅,要搵一個「傑作」俾你參觀吓應該唔難;但如果師傅一直搵藉口安排唔到,咁就要小心啲喇.而參觀單位嗰陣要留意以下細位:
(i)泥水:四塊磁磚相連位係咪平整,兩磚之間個夾口有無對齊
(ii)木工:檢查櫃門有無對齊,木板邊位唔可以出現破損
(iii)油漆:正面觀察油漆係咪平滑之餘,亦都要由側面觀察牆身有無「波浪」
(iv)潔具:玻璃膠要整齊,馬桶水箱唔可以離牆
(4) 詢問裝修師傳嘅客源
一方面可以瞭解師傅嘅口碑,另一方面亦都可以清楚知道師傅擅長嘅工程類型,例如師傅只係專門裝修私人屋苑或者獨立屋,相信定位會較高檔次,價錢相對會較貴.
即使有以上4大重點,依然無從入手?就等COZYRENO幫你啦!我哋有多年緊密合作嘅師傅,亦清楚知道唔同師傅嘅專長同作風,我哋會根據你嘅要求,提供唔同師傅畀你揀之餘,仲會以第3方身份由報價開始監察至工程完成為止,咁就唔怕裝修師傅會走數或者工程爛尾啦!
立即 按此 免費體驗專業裝修咨詢服務,同專業顧問瞭解更多我哋擁有豐富經驗嘅裝修師傅團隊詳情啦!


text:
MineVenture
MineVenture ip: XSDVFGTY.minehut.gg
Vote For MineVenture
NEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEED STAFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFNOWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWW!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!


text:
今晚係我第一次企得咁前,亦係我第一次親身體會到警察嘅可怕同抗爭者前線面對嘅恐懼.
大約九點半,我仍然身處喺新城市門口前.依個係申請咗不反對通知書嘅地方,直到十一點前,喺度集合嘅人於法律上係絕對合法.我一路聽住唔同地方嘅最新消息,間唔時亦會行入新城市涼涼冷氣.入面嘅人有運緊物資,有繼續上去沙田站嗰層幫手,氣氛凝重,但尚算安全.
就喺差唔多十點嘅時候,突然喺出面嘅人大叫「有防暴包圍住我地,送唔到物資啦」.我出去一睇,往好運中心方向出現在一大班齊裝防暴,大家好齊心咁叫「依個係合法集會」,「警察濫權」等口號,我同身邊好多人當時仲諗住佢地唔敢亂嚟,畢竟係有不反對通知書嘅集會你可以點?
點知唔夠十分鐘,原本喺新城市嘅人突然衝哂出嚟,大叫「防暴打到落嚟啦」.轉頭我就見好多防暴衝到落嚟,而差唔多同一時間喺沙田公園方向都有防暴一齊殺到.就係咁,一個合法嘅聚會突然比防暴警察三面包圍,而且當中仲有好多防暴警察一見人落單就衝埋去,十足十要殺咗佢一樣.我個心涼咗一截,身邊嘅人都不斷大叫「唔好落單」,「要望住防暴嚟退」,「殺到嚟,走啊」.當時嘅我唔知可以做到啲咩,唯一可以做就係跟住大隊,確保任何時候身邊都有人,確保防暴下一個要拉要打嘅人唔係自己.
就喺依個時候,有人大叫「依邊有路,快啲走」,然後指住戲院同酒店中間一條小路,我同身邊一班人馬上沿住條路走.行到一半,有兩個防暴追到過嚟,一開始佢向住我地大叫「全部人唔好走」,但見人數愈嚟愈多而佢地又未有增緩,佢地馬上將視線轉移去一個有口罩,件衫寫住「自由閪」嘅人,用警棍指住佢,同佢講「你唔走得」.佢犯咩事?唔知;有冇攻擊警察?冇.一個參加合法集會嘅市民就係咁比警察用警棍指住,當佢係罪犯對待.佢最後點樣?我唔知,因為我唔敢停低,我唔知我會唔會係下一個佢.
原來,單單企喺最前,心入面嘅恐懼已經咁大.
你企喺後面,坐喺屋企,可能覺得勇武嘅最前線存心搞事,認為佢地騎劫咗「你」嘅遊行.但當你未企過最前,你唔會明白一班冇受過訓練,可能仲係學生同普通文員嘅人要正面硬食喪盡天良嘅警察,由準備到正式對抗當中佢地個心入面到底有幾怕.至於要靠簡單又薄弱嘅護具要面對一班已經失去人性嘅警察,抵擋一下又一下嘅重擊,佢地身心受嘅傷害有幾大?我唔敢諗.
你問點解咁驚咁痛大家都要企到最前冒住生命同前途盡毀嘅風險去做第一度防線,我諗我可以答到你:因為依度係香港,而我地係香港人.就算再怕,為咗依個最愛嘅地方,永遠都會有人企出嚟.
依個家,我地會拼命守護.
大道之行也,天下為公,選賢與能,講信修睦.──《禮運.大同》


text:
「案件」
除咗大家關心嘅疫情之外,或者大家開始忘記香港上年因為反修例而引起嘅社會運動.而當中有唔同嘅案件仍然未處理,好多問題依然未解決.只不過而家大家因為疫情所以好似暫時放低咗,但係不公平不公義嘅事情就不斷發生.如果用大聲公會被控襲警,兼且定罪,咁邊個去調查啲警察?由雨傘到反修例,咁多不公義嘅事件,有幾多真係認真處理過?嗰啲唔係更加應該先要關注?點解會係大聲公?
「定罪」
點解用大聲公講嘢可以被定罪?真係唔知點解用大聲公講嘢可以變成襲警?係咁嘅時勢,大家仲為疫情煩惱嘅時候,竟然有啲咁荒謬嘅事情發生.好多人都會覺得香港係一個有法治嘅地方,但係而家好多嘅案件都俾大家感覺好似選擇性執法.當然唔係質疑法官嘅中立性,不過好多時啲判決真係令人摸不着頭腦.實際上過去近一年,好多不公平嘅事件發生,但係就無被公平對待.
「裁決」
時任立法會議員區諾軒,被指去年七月七日嘅「九龍大遊行」之後,係旺角警民衝突嘅現場中襲警.當時在場警司高振邦指區諾軒用「大聲公」係佢耳邊喊叫,令佢聽力受損,因此被控兩項襲警罪.案件早前經審訊後,今日係九龍城法院裁決.裁判官梁嘉琪裁決時指,即使區當日行為未有與事主有身體接觸,若其行為令對方憂慮受襲,亦可構成罪行.而當日區諾軒亦有敲打一名警員嘅盾牌,並以「毅進仔」稱呼佢,其說話具針對性,該名警員亦有憂慮受襲,故裁定兩項襲警罪均罪成.


text:
20171223
大家又有冇諗過太陽系外面仲有啲咩野呢?佢地又係生成咩野樣加呢?
銀河星系係包含太陽系既一個棒旋星系,英文叫做Milky Way Galaxy.咁係因為係地球觀看既時侯,佢係橫跨夜空既黯淡發光帶,並呈現乳白色既帶狀.銀河系既直徑非常之寬,估計入面有1,000億至4,000億粒恆星,而太陽系係位於獵戶螺旋臂既內側邊緣.
銀河有住相對較低既面亮度.它既可見度會被背景光,就好似光污染或者黎自月球既雜散光大大咁降低.當肉眼可見既極限星等大約係+5等就可以見到銀河,更好既+6等,就可以見到好多細節.因此係明亮既都市或者郊區都好難見到銀河,但當月球係地平線下,係冇光污染既鄉村地區就可以睇到好明顯既銀河.
下次去睇星既時候,大家不妨去到少光污染既地方,落足眼力嘗試去搵銀河啦!
圖一: 藝術家想像的銀河系結構
圖二: 夏季銀河
圖三: 冬季銀河
參考資料: wikipedia
圖片來源: nasa, matthew chin, mew chu
20171224
唔知大家有冇聽過星雲呢?又知唔知佢係點黎架呢?今日就講下佢啦.
星雲其實係指星際空間入面嘅模糊斑點或雲霧狀嘅天體,由氣體同塵埃微粒所組成,星雲中嘅物質密度非常稀薄,但由於星雲體積龐大,因此雖然密度細,但總質量就好大.而星雲入面就有塵埃,氫氣,氦氣,同其他電離氣體聚集形成.
唔同嘅星雲,都有唔同嘅形態.而佢嘅形態主要分做3個類型,分別係瀰漫星雲,行星狀星雲,超新星殘骸.
大多數星雲都可以話係瀰漫星雲,因為大多數嘅星雲都係分散嘅,冇明確嘅邊界.而佢地仲可以再細分為發射星雲,反射星雲,暗星雲.如果要分別發射星雲同反射星雲嘅唔同,就要睇下佢地係點發光啦.
發射星雲(Emission nebula):星雲嘅氣體受中心處或附近高溫恆星嘅輻射激發,令星雲本體發光,就好似獵戶座嘅獵戶星雲(M42)(圖一).
反射星雲(Reflection nebula):星雲反射或散射周圍附近低溫恆星嘅輻射而發光,而成為明亮的星雲.如獵戶座嘅獵戶星雲(M78)(圖二).
暗星雲(Dark nebula):因為佢唔會發射同反射任何嘅光線,所以我地只會睇到一片黑暗.如獵戶座馬頭暗星雲(B33)(圖三).
而行星狀星雲係低質量就黎巨星分支嘅恆星轉化成白矮星果陣,係外殼拋出嘅氣體形成嘅星雲.
而超新星係大質量恆星終止佢嘅生命果陣就會變成呢種膨脹嘅氣殼.當核心嘅核聚變停止,恆星就會坍縮,墬入內部嘅氣體獲得大量嘅能量,令恆星爆炸性嘅向外擴展膨脹嘅氣殼形成超新星殘骸.
星雲嘅顏色其實係取決於化學組成同被電離嘅數量.發射星雲含有大量嘅氫,而氫原子被激發之後就會釋放紅光波段嘅輻射,所以大多發射星雲會係紅色嘅.如果係其他元素被高能量激發,就會係其他顏色.
圖一
圖二
圖三
參考資料:維基百科,香港天文台
圖片來源:維基百科
20171225
宇宙之大,有人認為除左地球之外,會有其他有文明存在既星球.地球人為左比外界文明知道我地既存在,發射左一隻喺地球上買唔到既唱片 - 旅行者金唱片.
旅行者金唱片係跟隨住旅行者1號同旅行者2號被發射上太空,目的係向外太空既其他生物訴說我地人類身處既世界.佢係以先鋒號鍍金鋁板為基礎,並且設計成一個更加複雜同詳細既訊息板.
旅行者金唱片既內容包括115幅圖像,多種大自然既聲音,55種語言講出既祝福句子,一首90分鐘來自唔同文化既歌曲,以及美國第39任總統Jimmy Carter既訊息.除此之外,唱片封面亦標示左太陽既位置同唱片既使用方法(圖3).
雖然佢既目的係比其他外星生物發現,但要實行就非常之困難.喺佢跟隨既2艘旅行者號,最快都要用40000年先可以到達距離地球最近既恆星 - 半人馬座比鄰星.但咁樣都唔代表會有外星文明接收呢張唱片.可能到有朝一日,地球人會發展出更犀利既航天科技,去接收返呢一張歷史遺物.
圖1:旅行者金唱片
圖2:旅行者金唱片封面
圖3:唱片封面解讀
參考資料,圖片來源:Wikipedia
20171226
大家會唔會喺睇星既時候,會發現一啲癡得好埋既恆星呢?呢啲我地就叫做雙星喇!
當兩粒恆星由地球上觀察時,係視線既方向上非常接近,以致用肉眼睇黎好似只有一粒恆星,但用望遠鏡時又可以睇到係一對既恆星,咁就被稱為雙星啦.呢種情況可以發生係一對聯星,亦即係有住互動既軌道,並且被彼此既引力束縛埋一齊;又或者可以係光學雙星,呢兩粒恆有唔同既距離,但咁啱係天空中相同既方向上被對準係埋一齊.
成對既恆星有以下三種:
光學雙星:係無關聯既恆星 - 只係從地球睇過去佢地咁啱對齊係一齊;
目視聯星 :被引力束縛埋一齊,使用光學望遠鏡先可以分辨既恆星;
非目視聯星 :要使用更專業既工具,例如掩星(食雙星),光譜(光譜聯星),或異常既自行(天測聯星)先可以分辨既聯星.
視力正常既人可以係開陽既正東方睇見一粒稱為輔既伴星,佢既視星等為3.99等.呢兩粒星曾被稱為馬和騎士,而傳統上係會以第二粒星黎做視力既測量.
資料參考:Wikipedia
圖片來源:台灣wiki
一啖天文(27)-星流跡 Mei Wong
20171227
大家平時見到嘅星流跡,就係影梗星星嘅軌跡(片一).利用相機透過定時曝光拍攝,例如每25秒影一張,一共影70張,再使用後製軟件(例如:Startrials)進行疊相,一張星流跡嘅相就誕生啦!(圖一,二,三)
除左正規嘅星流跡相之外,螺旋形星星流跡都幾靚嘅.係透過Zoom in或者Zoom out(即所謂嘅拉爆) 方式整成嘅,如果冇Zoom machine,咁就要用人手扭動鏡頭,喺大約2小時嘅總曝光時間內平均咁扭動約10mm 嘅焦距,都幾考耐性同功夫.不過其實後製都整到嘅,用After Effect/Photoshop ,同時亦可以控制旋轉的方向.(圖四)
片一
圖一
圖二
圖三
圖四
參考資料: 攝影入門 ,Fracis So
圖片來源: Laurence Ng, Mei Wong,Fracis So
20181228
上次就講完星雲啦,不如今次就同大家介紹下星團啦.
星團其實即係恆星集團又或者行星雲.而佢可以分為兩種,分別係球狀星團同埋疏散星團.
球狀星團係圍繞住星系核心黎運行嘅.而佢顧名思義就係球狀嘅成團.咁點解佢又會係球狀架呢?其實係因為恒星被重力束縛住,而佢嘅高度向中心聚集,所以會係球狀. 通常球狀星團入面嘅恆星都係一啲好老嘅第二星族星(幾億歲)同埋少數嘅藍掉隊星.有啲光啲嘅球狀星團其實係可以用肉眼去睇,就好似奧米茄星團(圖一)咁.
而疏散星團同球狀星團嘅形狀係完全唔同架,就好似金牛座的昴宿星團(圖二)同畢宿星團(圖三)咁.佢哋局限係銀河平面,而且好多都係係螺旋臂入面被發現.係疏散星團入面嘅恆星通常都係好後生(幾千萬歲),除咗M67.雖然疏散星團散佈係高達30光年直徑嘅區域入面,但通常都係得幾百粒恆星.相對於球狀星團,疏散星團嘅密度其實好低,而引力約束都好細,過一排就會因為巨大分子雲同其他星團嘅引力而瓦解.
圖一
圖二
圖三
資料來源:維基百科
圖片來源:星河科研社,維基百科
20171229
相信大家睇到呢張相都唔會陌生,佢就係梅西耶天體目錄既第1號天體 - M1 蟹狀星雲 (天關客星).
蟹狀星雲係位於金牛座Z星(天關)東北面既一個超新星殘骸,距離地球大約6,500光年.雖然佢睇落好似係靜止,但其實佢係以每秒1,500公里既速度膨脹.佢係1054年喺金牛座爆發既一粒超新星.而喺1969年,天文學家就發現星雲既中心係一粒脈衝星.
而蟹狀星雲有另一個名:天關客星.古時有啲突然出現又突然消失既星體,例如彗星,新星同超新星,學者都會稱呼佢地做客星.因為佢地唔會喺天上既同一位置停留太耐,來無影,去無蹤,就好似過客一樣,所以就叫客星.而蟹狀星雲就出現喺天關附近,咁佢就叫做天關客星.
古代好多既中國天文學家都記錄左呢次超新星爆炸.根據中國史籍既記錄可以推斷,呢粒超新星喺日頭有23日可見,而夜晚可見既時間就持續左22個月.
超新星爆炸真係難得一遇.唔知我地將來會唔會都見到超新星爆炸呢?
參考資料,圖片來源:Wikipedia


text:
「域名」
搵到一個好嘅域名真係好難,但係如果慶幸搵到一個嘅話真係要好好咁留住佢.買一個域名其實好簡單,而且價錢可以好平,只不過要慢慢搵!當然有域名唔一定要起個網頁,只係你有權利去使用嗰個域名.而咁多年嚟我都好想攞返自己個名,但係無辦法,俾人攞咗就係攞咗,唯一嘅方法就係睇下佢哋會唔會唔記得俾錢續個域名.另一個方法就係用高價收購,一個好嘅域名真係越嚟越少!
「搜尋」
好多人會問點樣先至可以係搜尋器入面排名可以排得高啲,其實好多人都仲未明白搜尋器嘅運作.甚至乎有公司會幫襯一啲所謂可以推高排名嘅服務,只不過到最後係唔係真係可以做到佢哋所講嘅就真係唔知喇.不過經過咗咁多年嘅網絡生涯,域名係好緊要,因為真係會影響排名.老實講而家邊度會有人記住你個域名,所以如果你個域名有關鍵字嘅話,可被搜尋嘅機率係會高啲!
「排名」
其實而家買啲短嘅域名基本上係無可能嘅事,而另一邊廂基本上每個人每日都總會用搜尋器一次.如果你個域名係用關鍵字組成嘅話,其實你已經成功咗一半.因為搜尋器主要係靠關鍵字嚟搜尋,所以如果個域名有關建字嘅話,搜尋器會首先搵域名再睇內容.所以就算你個域名長啲都無所謂,最緊要係有關鍵字.所以我用咗好耐嘅時間去諗究竟公司叫乜嘢名好!
Also published on Medium.


text:
香港人對歷史故事比較貧乏,今期就用通俗手法,同大家講下一個與奇門遁甲有關嘅歷史故事.
話說從前係一個天下大亂嘅朝代,有一個有錢仔,幾乎俾人買起全家,深深不忿想報仇,決定要暗殺佢嘅仇家,但係無奈對方財雄勢大根本無辦法埋身,無計可施之下,居然度咗一個超級無厘頭嘅策略.當時佢有一個超級大力嘅朋友,同樣對佢仇家一樣恨之入骨,於是佢就打做咗一個成百斤重嘅大錘,諗住當仇家出門嘅時候,匿埋喺山邊,一個大錘兜嘢飛埋去實行暗殺佢,最後當然飛唔中啦,事敗逃亡,想當年我睇到呢一段故仔,呢一幕的情景同周星馳橋段其實好相似,十分搞笑,與我認識嘅主角反差十分之大.
然後呢個有錢仔主角當然要着草,其實佢係一個出名很聰明的人,一早設定逃生路線,仇家點樣都搵佢唔到,於是佢去咗一個好遠嘅地方隱姓埋名,奇人自然有奇遇,有一日佢經過一條橋,有個白鬚阿伯坐咗喺度,叫佢幫佢去橋底執返隻鞋,佢明明見到係阿伯自己專登整跌嘅,唔憤氣之下都幫咗佢執,執完個阿伯仲叫佢幫佢着埋鞋添,佢又死死氣幫佢着咗,之後約佢五日後嘅清晨再理呢條橋到相聚,個有錢仔又會聽佢老點,依約準時雞啼就去咗搵佢,點知個阿伯一早坐咗喺度,話你哋啲後生仔點解唔識早啲到,又約佢五日之後再嚟過,但個有錢仔又繼續陪佢癲,呢次就晨咁早就去咗啦,於是呢個阿伯就俾咗本兵法佢,叫佢返去咪熟佢, 10年之後天下大亂,到時你就可以發圍啦.結果10年之後真係天下大亂,呢個曾經滄海,無助到要飛錘嘅有錢仔都算大仇得雪,仲改變咗中國嘅朝代,成為天下無人不曉,名垂千古嘅大人物,此乃過牆梯與張良計之「謀聖張良」是也.
以上就係著名成語「誤中副車」的故事,當時飛錘地點是博浪沙,張良是韓國的貴族,祖上是韓國宰相,佢嘅仇人就係秦始皇,秦王滅六國之後成為落難人,散盡家財盡地一煲想報仇才想出此飛錘奇招,好難想像中國古代最聰明嘅人張良,當時都居然曾經度過飛錘呢條絕世好橋,我曾對弟子說過這故事的啓發,人係成功之前難免都飛過一兩個錘,點都會做過一啲硬膠事.
而後來與白鬚公的故事,便出自於著名成語「孺子可教」,「張良拾履」,而改變咗張良一生嘅阿伯叫做黃石公,相傳是一位道教的隱世高人,而他送贈張良苦讀十年的天書是什麼?這個有很多說法,有叫作奇門遁甲,三略,太公兵法,太公陰符經,亦有說奇門遁甲是以上兵書的其中一部份,亦正因為呢本奇書,改變咗張良一生,遇上劉邦,促成中國漢朝的誕生,成為千古傳訟既「謀聖」.
今時今日,想學奇門遁甲,唔使飛大錘,亦唔使幫阿伯執鞋,因為在下舉辦的「第七屆奇門遁甲課程」現正招生,只要你每逢星期二有空,便可以報名,3個彈性上課時間,1630,1845,2030各有一班唔使上唔到堂!報名詳情請留意以下網站,或掃描以下QR code便可以!


text:
(出師未捷)俄羅斯國家級黑客 轉攻企業 IoT 裝置詭計敗露
2020 年係選舉年,唔單只美國同台灣選總統,多個歐洲地區議會都舉行直選,因應形勢,微軟今年年初已經喺歐洲推出咗 AccountGuard 網絡安全服務,專幫政治團體,半政府或非政府組織,智庫,研究所,外交關係協會之類嘅機構搞網絡保安,抵禦一班嚟自伊朗,北韓同埋俄羅斯嘅國家級黑客.
其中特別鎖定嚟自俄羅斯嘅黑客團隊 STRONTIUM(又名 Fancy Bear 或者 APT28),梗係啦,呢個團隊好出名,美國政府曾點名指控佢哋喺上屆總統大選時,參與攻擊民主黨全國委員大會伺服器,之前佢哋亦都入侵過奧林匹克委員會,舊年亦試過大規模感染 Linksys,TP-Link,華碩,D-Link 等牌子嘅路由器,「戰績」幾咁彪炳!
不過,微軟月頭發表報告就話佢哋有新玩法,4 月時發現 STRONTIUM 班友分別連上幾間私營企業嘅 VoIP 電話,打印機同埋影片解碼呢三種 IoT 裝置,三次攻擊入面,有兩次係利用 IoT 裝置嘅出廠預設密碼入侵(提咗大家好多次要改密碼㗎啦),另一次就係個裝置嘅 firmware 未更新得切,俾黑客有機可乘.
微軟嘅研究人員認為,入侵 IoT 裝置唔似係黑客嘅最終目標,估計佢哋成功入侵後,就會用類似 tcpdump 嘅小程式偷聽公司網絡上嘅活動,吼準機會再入侵埋,但係因為三單入侵都好好彩喺一開始就俾微軟搵到,所以無辦法知道 STRONTIUM 下一步行動係乜,總之緊記定期幫 IoT 裝置改密碼同埋更新 firmware,就唔會咁易出事喇!
相關文章:(big big channel)200萬監控鏡頭免費任睇


text:
小編係去之前都無留意過相思灣呢個小海灘,因為佢並唔係康文署轄下既海灘之一,所以都係第一次去.不過黎到呢個秘密小地方,確實黎飲下野傾計都不錯,一齊睇下呢度有咩睇啦!
要入黎相思灣確實不太方便,因為落斜既時候有好多路磗,如果車友們既車太低就要小心啦.
沿住清水灣道係相思灣路轉入去
因為太隱蔽既關係,各位車友要小心睇清楚D 分叉路口呀,唔係就好容易碌左去人地屋企lol.
獨木舟去綠蛋島
相思灣有幾間出租獨木舟嘅舖頭, 部份有得泊車,但每間泊車地點不同, 車位價錢大約$100 1日 租獨木舟嘅時候問吓舖頭
寧靜海灘,吹風好地方
黎到相思灣,首先影入眼簾既就係一大片空地!真係錶都唔洗入就可以就咁泊係度.然而好少可有泊車位同沙灘咁近,有時間都可以同你架影番張靚相嫁!
由於呢度唔係康文署轄下既泳灘之一,所以係乜都無既!小編都強烈不建議各位落水玩,因為真係好危險 lol
應該係區議會整既石枱同櫈,不用蓆地而坐,氣氛咁好咁寧靜,就可以舒舒服服同朋友傾計啦!
沙灘既質素確實幾差,因為有好多垃圾係灘上面,水質都唔係咁好.
不過呢度既好處就係寵物可以入黎!狗狗想玩水既話,呢度都係不錯既選擇,我地到個陣都見到有住附近既人都帶左狗黎散步.
要留意石屎地上有好多釘, 真係唔知係邊個咁無公德心,所以各位黎到既時候要小心啦!
-
泊車
有一片大空地任君選擇
-
揸車注意事項
因為好多路磗,如架車太低會容易刮底,不是太建議前往.
駕車前往方法
- 相思灣位置


text:
京都宇治 京都市vs宇治市
成日話「京都宇治」「京都宇治」,其實京都市同宇治市係兩個獨立唔同嘅市,不過兩個地方都同樣屬於京都府咁解~由於宇治市距離京都市好近,30分鐘車程都唔洗,所以去京都玩幾日嘅朋友,不妨去埋宇治一日遊!
一日遊行程推介:
京都站(京阪電鐵)→ 宇治站 → 世界文化遺產宇治上神社 → 朝霧橋 → 平等院表參道 → 京都特色Starbucks → 世界文化遺產平等院 → 宇治橋通商店街 → 中村藤吉本店 → 宇治橋 → 宇治站(JR)
宇治景點逐個數
講起宇治,香港人可能淨係講得出抹茶,就好似日本人講起香港,淨係諗到成龍一樣(哭)
其實宇治除咗有好多抹茶老店(例如分店開到去尖沙咀嘅「中村藤吉」)之外,仲有兩個世界文化遺產同埋好多打卡靚景㗎!
日本最古老神社 宇治上神社
世界文化遺產宇治上神社創建於平安時代,係全日本最古老嘅神社,神社入面嘅「國寶」本殿同拜殿都保存得非常完整.神社外樹木環繞而生,相傳其中一棵神木更加係已經屹立咗300幾年咁耐!其實宇治上神社離宇治JR站只有8分路路程,但就依到嘅氣氛就好莊嚴古樸,成個神社好似靜咗音咁.比起熙來攘往嘅清水寺,依到嘅觀光客可能只有小貓三四隻,但就畀到人更加平靜,更加接近到神明嘅感覺.
順帶一提,神社內有個「桐原泉」,係宇治古傳嘅七大名泉之一,更加係唯一一個仲未乾涸嘅七大名泉.大家可以落古泉到洗洗手,不過小編就建議大家唔好飲啦,因為我洗手時見到泉水入面有好多「水較剪」等等小昆蟲係到say hi啊ww
打卡靚位 朝霧橋
朝霧橋係連絡宇治兩大世界遺產-宇治上神社同平等院嘅主要橋樑,從宇治上神社沿路落去就會見到宇治神社,行返出大街就會見到依條充滿住京都色彩嘅朝霧橋㗎啦~橙紅色嘅朝霧橋同藍綠色嘅宇治河相映成趣,唔少觀光客都會係橋上影相打卡㗎!朝霧橋亦都係欣賞宇治埋瑰麗山色嘅「觀景台」,嚟緊秋天去嘅話,仲可以見到漫山紅葉㖭~
宇治首間Starbucks 與古樸街景融為一體
座落於平等院表參道嘅Starbucks,係宇治第一間Starbucks嚟㗎~為咗令店舖同街景融為一體,設計師特別將屋頂設計成人字型咁,好有舊時嘅日本民屋feel.店外又有個小庭園,大家可以一路係庭園散步一路飲嘢;亦可以喺店內超大型落地玻璃內,一邊嘆住咖啡同冷氣,一邊欣賞庭園嘅景色,好寫意啊~
十円上的平等院
平等院係建於大約一千年前嘅佛寺(係啊唔係神社啊!),唔少人相信依到象徵住古代日本人對佛教極樂世界嘅嚮往~平等院入面最重要嘅建築物就係「阿彌陀堂」,由於阿彌陀堂外形好似隻想飛想飛嘅雀仔咁,屋頂上又有2隻象徵尊貴嘅金銅鳳凰像,所以阿彌陀堂去到江戶時代就被稱為「鳳凰堂」,後來鳳凰堂個樣仲印埋落十円銀仔上面㖭!
抹茶店始祖 中村藤吉本店
分店由日本殺到嚟香港,我諗大家對抹茶店「中村藤吉」都唔陌生.中村藤吉創立於1854年,可以話係老字號中嘅老字號,所以每日都有好多抹茶迷嚟到宇治橋通商店街嘅中村藤吉本店朝聖㗎!因為其在太多太多人慕名而來,所以就算係平日下午嚟都經常要等2,3個鐘先有得入去食,好彩可以一路買住各種抹茶手信一路等~如果唔想等咁耐的話,可以去另一間平等院表參道分店到踫踫運氣,但都有心理準備排1個鐘以上…><雖然要等好耐,不過小編食過咁多間京都抹茶店,都係覺得中村藤吉嘅抹茶最香濃,抹茶啫喱最滑劣劣最有茶香,所以都好開心可以食到本店出品嘅抹茶嘢^^
交通小貼士:
最後可能有人會問,點解我會揀由京阪電鐵去,但係搭JR走呢?因為咁係最慳水慳力,唔洗行冤枉路囉~(宇治上神社近京阪電鐵站,但中村藤吉本店就近JR站~)當然大家都可以配合自己行程需要,揀買京都觀光一日券(500円),又或者來回都坐JR奈良線(來回480円),慳返啲車錢w
不過小編就建議住係京都站嘅朋友唔好買京都觀光一日券,因為依張劵只適用於京阪電鐵,如果要由京都站去其他京阪電鐵站,點都要搭一程JR/巴士,就不如直接由JR京都站搭奈良線去宇治站,仲平過買一日劵㗎!
平等院
京都府宇治市宇治蓮華116
宇治上神社
京都府宇治市宇治山田59
Starbucks 平等院表參道店
京都府宇治市宇治蓮華21 18
中村藤吉本店
京都府宇治市宇治壱番10番地


text:
品名:25:1五年陈锥形艾壮 金艾塔 艾柱 出口日本韩国
用于直接灸 艾灸床 艾托灸器等
规格:34×25mm 一盒100粒(塑料壳) 一箱12盒
用途:可用于隔姜灸,隔蒜灸等直接灸法
以下为定制案例展示——
南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳


text:
16 FEBRUARY 2014(SUN)
由讀PN到依家嘅K1,小小豬嘅學校都係屬於HAPPY SCHOOL,平日返學都係從遊戲中學習,功課都唔洗點返屋企做,返左K1都半個學期,都只係聖誕同新年嘅長假期先有功課做.
由今個星期開始,終於都有功課做啦~
當然,有功課做係有好有壞,不過係我立場我覺得好似依家咁少少地都係一件好事.有好多朋友仔都話,應該做多啲功課,咁就會學多啲嘢,小朋友就叻啲.但我又覺得幼稚園階段,唔好有功課嘅壓力,等佢地輕輕鬆鬆咁上學,愛上校園生活.只要佢地鐘意返學,開開心心咁上堂就自然可以好快吸引到老師教嘅嘢啦!(依家小小豬都不知幾鐘意返學呀)
其實都唔係啲好特別嘅功課,比起其他朋友仔嘅功課真係簡單好多,因為只係每星期做兩版線條練習~
今次都算係小小豬第一次拎起支鉛筆嚟做功課,由於之前我地都有教過佢揸筆嘅手勢,所以都叫做OK,做得都幾好,仲做得好專心呀~
不過,塗顏色就依然係唔係太叻,成日塗幾吓就話完成,有時都真係激C人呀~
基本上小小豬都係自己做,唔洗我地點教,除左塗顏色方面錯少少之外,其他都做得唔錯呀.最好就係全程都好專心,希望以後(直到大個仔)小小豬做功課都係咁乖仔,咁專心唔洗我地勞氣就好啦!


text:
難得有星期六放假,一早約好day一齊去行山,我哋都好耐冇去過行得長啲嘅山,平時星期六,日都好多其他事情,有時得閒又撞正天氣唔好,所以今次叫day搵條長少少嘅路線,佢就揀咗由西貢西灣亭出發,倒轉行麥理浩徑第二段至第一段,跨過西灣山落去浪茄灣,再兜番過萬宜水庫東壩完成﹗想行長少少可以沿住東壩條路出返去北潭涌,但我哋已經熱到攰到郁唔到,結果係東壩上咗的士出番西貢咯~其實出發前我都唔係好知佢講嘅係邊條路線,到咗時描述得仔細啲至知,哦,咪我同爸媽幾年前行過嗰條路倒轉囉,嗰次仲有打過blog添~請參閱:30-10-2006:重陽登高之北潭涌,萬宜水庫,浪茄,西灣亭,原來已經係八年前嘅事呢~
我哋行嘅就係最最最東邊最尾尾嗰截喇﹗ 閱讀全文 →
接住落嚟o既行程我同爹媽姐就分道揚鑣啦,爹媽會係新加坡探美姨一家遊覽幾日,家姐假期結束咯,返去陪下姐夫,好似趕住返去睇演唱會添﹗至於我同day呢,我哋會留係斯里蘭卡多幾日,去埋南部o既部份地方﹗當初話點解會有意思去斯里蘭卡呢,除咗睇過旅遊書入面大象孤兒院o既象象係河邊沖涼嗰一幕好深刻之外,另一樣就係佢o既多樣化了,其實我不嬲都好鍾意去陽光與海灘o既地方,今次既可以睇下文化古蹟,又有靚海灘,之後仲有得睇動物添,一次過滿足晒幾個願望啦~
大家可以睇睇地圖,我哋之前係可倫坡(即國際機場o既位置),包車坐咗大概兩個鐘頭車到達我哋住兩晚o既Talpe,其實Colombo以北同以南o既西海岸線都係沙灘,所以沿海都有唔少beach house,resort咁,大大小小豐儉由人都有,落到去西南部左下角o既城市Galle係斯里蘭卡第四大城市,繼Colombo,Kandy同Jaffna之後,所以我哋選咗Galle附近o既Talpe嚟住,既有南部o既海灘,亦可以感受一下Galle o既殖民風情(留意下一篇blog就會多啲介紹咯~),而且亦少少順路咁去埋我哋最後一站o既Yala National Park,所以呢個地點都好滿意~ 閱讀全文 →
上岸了﹗呢個小小島叫做Savala Island,應該係船公司嘅私有財產吧,其實島上面冇乜天然物資,所有嘢都係由船搬上去,算係一個大本營大家可以係度食嘢啦,休息啦,親親大自然啦,再出海去浮潛啦,kayaking啦等等~
未到食lunch時間,我哋先四周行一圈視察下,其實個島真係好細,我諗兜一圈都係十幾分鐘嘅事~ 閱讀全文 →
結婚兩週年都已經係半年前慶祝咗,我以為我呢個蜜月blog會徹徹底底地爛尾收場,適逢呢排blog blog人氣持續上升,令我對於打blog滿有幹勁,加上下一個trip又兩個星期後至出發,不如我都補打番個honeymoon blog啦,家姐之前嘅說話持續係我腦海縈繞,佢話honeymoon係一生人一次嘅重要trip,冇理由唔打,雖然而家隔咁耐,好多detail可能唔記得,但都盡量看圖作文啦﹗今朝係舊電腦炒番啲相過嚟時,重頭睇咗呢3.6GB相一次,睇見當時我哋無憂無慮嘅笑容,加上Fiji嘅良辰美景,真係仿如隔世⋯我都好耐冇試過啲頭髮咁長了,眼鏡亦換咗副新嘅,我哋兩個嘅腩肉亦各自增加咗十幾磅﹗
講番個trip啦,一生人一次嘅蜜月嘛,揀destination時其實都費過啲心思,總之想去浪漫啲悠閒啲嘅地方,我記得當時嘅候選名單中,包括過澳洲嘅Tasmania,感覺上地方好靚,好多美食,但似乎要自駕遊先比較方便,話學駕車講咗幾年到而家都未take action⋯又有諗過去意大利,又係浪漫+美食嘅目的地,但十一月嘅天氣又好似唔多適合,都係等下次夏天時先去啦~諗落都係去南半球嘅暖和天氣比較好,又上網search下top honeymoon destinations,除咗我哋最後去咗嘅Fiji之外,另一個我心儀嘅係大溪地,不過搭飛機嘅路線好唔方便呢,大多都係由美國轉機,太遠了,加上物價都幾貴﹗最後揀咗Fiji,好似樣樣都合乎心目中所想丫,風景靚,天氣好,悠閒自在,非常好~香港仲有直航飛機添啊~
By the way,我同day嚟緊八月會去嘅夏威夷都常入選top honeymoon destination啊,就當我哋去多次honeymoon吧﹗:)
斐濟係邊度?大家睇睇上面嘅地圖,有大家熟悉嘅澳洲同埋紐西蘭,地圖嘅右上角白白地嗰個橢圓島嶼就係Fiji啲大島了,其實Fiji係群島國家,所以大島裙邊有好多零星小島都屬於Fiji的,我遲啲嘅blog再show俾大家睇個形勢吧﹗ 閱讀全文 →
o黎到三亞呢幾日,日日都話,希望會好天啦,希望會好天啦~因為自從第一日之後,都未見過陽光與海灘,每一日都期望有機會落下個靚靚o既亞龍灣,點知咁快就o黎到最後一日…
反正都未正正式式係resort範圍逛過,我o地今朝食完早餐之後,就周圍行下喇~
嗚…要擔住遮行~後面o既係模擬海灘o既泳池~其實個泳池範圍好大,有四四方方o既,有連住pool bar o既,有扮海灘o既,有連住酒店房o既~但我o地只有機會游過最大o個個四方泳池呢,咪就係第一日o個陣o羅~ 閱讀全文 →


text:
今日就講煩惱絲:頭髮嘅健康
頭髮嘅煩惱不外乎:好乾,好旱,好多頭皮,白頭髮,甚至脫髮.
好多fans問我,揀髮皂嘅時候點揀好?我都會同佢地講頭髮嘅健康首先要「頭皮」健康!即係譬如種一啲植物喺農地上面,塊田同泥都要健康先種到嘢出嚟.
之前有報導講矽靈有問題.矽靈係咩嚟嘅呢?
矽靈其實喺洗頭水同護髮素裡面常見.點解佢會有個咁唔好嘅名聲,背負咁大嘅罪名呢?會令到大家脫髮,頭皮敏感,等等.
頭髮唔係直直一條,頭髮上面就有好多毛麟片,係一片片咁樣嘅.當頭髮污糟,毛麟片被冚住.我地洗頭嘅目的係為咗洗走啲污糟.一洗走佢嘅時候頭髮處於濕嘅狀態,頭髮上的毛鱗片係張開嘅.咁大家就可以想像到,毛麟片就會一片片咁打返開呼吸,同埋吸收營養之類.咁啲毛麟片打開咗,你摸下啲頭髮係會有少少打結,而唔係順滑,咁樣係正常.
以前嘅商家會覺得打哂結嘅體驗唔好,所以喺產品上加入矽靈.作用係毛麟片打開後,用矽靈填滿空隙.即係摸上手嘅時候,因為摸唔到毛麟,就會誤以為好順滑,滋潤.但問題係,頭髮長期使用矽靈冚住毛麟片,頭髮就呼吸唔到.另外佢都會留喺頭皮.問題係矽靈唔係水溶性,洗頭時唔會洗走矽靈.日積月累咁逗留係頭髮頭皮上面.研究顯示長期落去會導致各種各樣嘅頭髮問題.初初頭髮呼吸唔到或者吸收唔到營養,由髮尾開始枯乾,無光澤,無彈性.慢慢就連頭皮都會受影響,就會有脫髮嘅可能!
洗頭水同護髮素都係液體狀,少不免會有防腐劑.防腐劑又係麻麻地好嘅野.有啲頭產品除咗矽靈仲會加一啲礦物油,礦物油冚上頭髮會感覺再滑啲,不過含甲醛等致癌嘅物質.依家開始多人注重咗呢啲問題,市面上都多咗好多無矽靈嘅洗頭水,但係仍然都有防腐劑,礦物油又或者有甲醛嘅問題.
追求健康嘅朋友會轉用髮皂喇.髮皂就唔駛加防腐劑,我地亦唔會添加矽靈.但就係因為無矽靈,洗到好乾淨,有啲朋友會覺得唔慣.
究竟髮皂係咪咁難用呢?有朋友用其他髮皂嘅體驗係洗完之後覺得好笠,可能留有皂垢,以前有個客同我講,洗完幾次之後,個頭好似乞兒咁樣咁笠.
用髮皂嘅體驗唔好亦都係點解我哋之前無髮皂嘅原因.因為我哋自己用髮皂都有一啲咁樣嘅問題,洗完唔舒服.咁好難令人長期使用.以前嘅髮皂可能要一個月或者三星期等佢可以過渡適應.不過都唔係人人過渡到,尤其係長頭髮嘅人比較困難.但係當適應咗之後,其實你就會感覺到佢嘅清爽.
我地嘅髮皂經過改良,冇乜適應期,亦冇乜皂垢.
我地有三種髮皂:烏髮,亮髮,護髮.好多朋友問我點樣選擇.我一陣會介紹返.
[而家七種髮皂]
我地嘅髮皂好容易過渡.好多客人嘅用後感,(大家睇我地嘅 Post都知道)可能用咗兩三次就完全覺得無問題.會打哂結,有太乾淨嘅感覺已經唔存在.有啲朋友用第一次就會覺得好爽.如果你想轉用髮皂嘅話,可以考慮用下我地嘅髮皂.
烏髮就係黑蚊蚊呢舊.佢有啲藥材味道,但係我覺得幾香嘅.
“烏髮”就係何首烏萃取,迷迭香精油,杜松子精油等.
烏髮即係想少啲白頭髮.大家都知道何首烏好好.想頭髮健康可以用何首烏.何首烏入好多經絡,如肝腎,肺經.所以用何首烏入饌係幾好.係中醫嘅角度,其實肝腎係影響頭髮嘅,所以我地要補返肝腎,早啲瞓覺係基本.烏髮皂最主要就係幫助白頭髮方面.希望少啲白頭髮.如果有染髮習慣嘅就會感覺強烈啲,因為耐啲時間先需要再染頭髮,生出黎嘅頭髮係有機會變返做黑色.不過肯定唔係短時間嘅事,我地都唔會當佢係仙丹,用咗一舊就變返做黑色.同埋最緊要就係,你無再用唔好嘅洗頭水同護髮素,你嘅頭髮同頭皮會更加好.
亮髮:蜂蜜-有助毛囊健康,有埋抗氧化(其實毛囊都需要抗氧化,因為佢始終都係皮膚嚟㗎嘛).蜂蜜係天然嘅保濕劑,所以有助頭髮吸收同埋保持水份,令到頭髮有返光澤同埋彈性.如果頭髮乾旱,或者彈性好差就可以試用亮髮.
護髮:護髮主要成份係老薑.佢可以平衝返頭皮嘅循環,促進頭髮生長.佢叫護髮係想「保護」啲頭髮,唔好脫髮同埋防止脫髮.呢個頭皮多嘅人都岩用.
[其餘四款可參照文末列表]
有啲朋友就會話,我唔單止得一個問題喎.我又好旱又想要少啲白頭髮.咁應該點選擇呢? 我就會一次洗頭用一款咁樣,兩隻髮皂輪住用.
[如多過一個煩惱,選擇先處理哪兩個,然後兩款皂輪流用,即今次洗頭用A皂,下次用B皂.]
呢個唔係仙丹,要用一段時間,比少少心機,先達到期待嘅效果.
究竟髮皂係點樣用嘅呢?每一個盒入面都有一個泡泡袋,係一個好柔軟嘅泡泡袋.我地只需要將髮皂放入泡泡袋,平時只需要掛起佢就得喇.用嘅時侯,將頭髮同雙手整濕,用雙手搓個泡泡袋,搓出好多泡泡,將啲泡泡搽上頭髮洗頭.最後將髮皂連泡泡袋沖一沖水,然後掛起,瀝乾.
根據頭髮長短,一嚿髮皂用到次數約80至120次,假如你係長頭髮,一次用多啲,日日洗頭的話,用約80次,大概用到2個幾月左右.
另外,最多朋友問我嘅問題就係:用完髮皂仲駛唔駛用護髮素呢?
我從來都唔建議人用護髮素,因為護髮素多數有矽靈,封住你嘅頭髮,令你覺得好柔順.我地提及頭皮同頭髮係咁緊要嘅話呢,我就唔建議用護髮素.依家坊間有無矽靈嘅護髮素,大家都可以因應自己嘅習慣而使用.我地會用護髮油,就係「髮潤」.
「髮潤」有好多材料,包括摩洛哥堅果油,山茶花籽油,迷迭香精油,天竺葵精油等.通常護髮素係唔會搽上頭皮,因為唔想你封住頭皮,但係我地嘅「髮潤」可以搽頭皮,佢唔係用礦物油,以及無矽靈.髮潤可以比頭皮吸收,佢唔會封住頭髮表面的!
「髮潤」嘅用法如下:
如果你當髮尾油用:平時朝頭早起身出門口前,就唧一泵,搽係髮尾.因為我都唔會用其他頭髮造型用品,我就會用髮尾油搽一搽啲毛燥嘅頭髮表面,就可以做到頭髮貼服.
如果你當護髪素用:洗完頭髮之後,待頭髮七成乾左右,唧一泵.(我建議大家由一泵開始,大家唔好睇佢細細泵,因為佢都比較潤),之後搓勻再搽上髮尾(因為營養比較難吸收),再泵多次,搽上指尖然後捽落頭皮.佢嘅用法有別於護髪素,護髪素係唔可以直接搽上頭皮.但係「髮潤」係可以掂到頭皮,因為頭先提及嘅成份對頭皮健康係好好嘅,如果你真係有好多頭皮,開始甩頭髮,你最好就搽上頭皮喇.
我地新出咗「套裝」,大家揀返適合自己嘅髮皂,然後加購「髮潤」.
咁係咪搞掂哂頭髮嘅問題呢?
當然唔係啦.轉用髮皂係其中一個好嘅一步,因為我地將一啲有問題嘅材料唔再擺係頭髮上面,例如:矽靈,防腐劑,甲醛,礦物油.用髮皂嘅另一好處係佢好環保,用完連膠樽都無,地球又少咗一個膠.
另外,我都想講下梳頭.
點解梳頭都要教呢?中醫好推崇呢個保健嘅方法,因為中醫覺得髮為血之餘,腎之華.頭上有五十個穴位咁多以及三條重要嘅經絡.中間係任督二脈嘅督脈,而佢左右兩邊就係好重要嘅膀胱經,假如係好易傷風感冒嘅人,就應該要按摩一下.而成日頭暈嘅人就應該要按摩一下中間嘅督脈.另外係耳仔嘅上面,仲有一條經絡就係三焦經.呢幾條咁緊要嘅經絡,得閒按摩一下佢係好嘅.
要點樣按摩佢?點樣梳頭先梳得岩呢?
好多朋友洗完頭,索完水之後就梳頭,其實最好等待個頭有6-7成乾先好梳頭.因為頭髮未乾就梳頭會好傷頭髮嘅.因為毛麟片打開晒,同埋啲頭髮濕住會打結,變相梳頭就似夾硬扯佢,會傷到頭皮.有位客人都擔心自己甩頭髮,我就同佢講咁樣梳頭係唔好.所以頭髮未乾就唔好梳頭住,頭髮一定要有6-7成乾先好梳頭,又或者揚乾佢.客人會覺得頭髮會好蓬鬆,好核突咁樣.通常洗完頭都會係屋企,唔係好趕住出去嘅話,就唔好咁樣梳頭.
另外就係梳頭好緊要,要點樣梳頭呢?其實梳頭係要梳埋頭皮嘅,因為頭皮上有五十個穴位,咁多個經絡行過.我地要梳埋頭皮,順便按摩埋佢.朝早如果可以早多五分鐘起身去梳頭係一個好好嘅保健行為.由頭中間(眉心中間對上)貼住頭皮梳,但係唔駛太大力.但係你要感覺到頭皮有些少壓力.一直梳到頸對上位置,梳大約五六下,之後再由髮尾向返頭頂梳五六下.到左邊(耳仔位置)頭皮向右梳,右邊(耳仔位置)頭皮向左梳(即係逆方向梳),同樣地都係五至六下.如是者,咁樣就計一回.朝早可以嘅話,就梳一百回.大家可以試下呢個方法,一日最好就梳三次.但係我知道好難一日中間梳到一百回嘅,所以,我建議大家朝早係梳二百回.之後夜晚臨訓前就梳一次一百回,咁就非常好喇.你就會感覺到不論頭髮定係頭皮都會輕咗好多.如果你有頭痛,頭暈,傷風感冒呢啲問題,咁樣梳頭除咗令血液循環之外,血脈,頭皮神經得到舒緩,放鬆咗之外,等如休息咗個頭,中醫角度,頭部主思維,記憶力,都會有進步.假如你有頭痛,中醫角度係不通則痛,梳下佢按摩下佢去打通返塞咗嘅地方,頭痛就可能會減輕.
蘇東坡曾經都有脫髮,有個老中醫教佢「梳髮百餘下,散髮臥,熟寢至天明」.梳頭令頭髮同頭皮有消除疲勞嘅效果,可以令人好訓啲,可以防止脫髮.大家可以試下呢一個梳頭嘅方法!
點樣揀梳呢?如果由中醫角度黎講,以前貴族就會用好貴嘅動物骨造嘅梳,依家就會好難去搵到.依家刮痧會用牛角,如果搵到牛角梳都可以.梳唔可以太密齒,要疏少少,依家唔係要梳靚個頭出街,係要梳頭皮,所以唔駛太密齒 J
七款髮皂:
亮髪:乾性,毛燥,易斷,稀薄想豐盈啲
護髮:脫髮(但頭油唔多),頭風
烏髪:白髮,滋潤
淨髮:油性,易出油,有頭皮,有味
甦髮:常染髪電髮負離等導致受損髪質,易斷
健髮:易出油,有味,脫髮 (因頭油多導致)
香髮:為頭髮帶嚟香茅迷迭香的清香


text:
大家覺得我呢個Evening造型如何? 型嗎❓潮嗎❓
以前廿歲時都幾like日式化妝, 亦曾上過幾次化妝班.隨住年紀和喜好改變, 近年反而較喜歡注重底妝嘅韓妝, 妝容較簡潔清淡.於是決定去學化韓妝, 改一改自己以前化妝嘅方法.新年前上咗一堂基本韓妝步驟, 韓妝真係放少好多嘢, 輕輕搽少少嘢己將肌膚及輪廓打造出嚟.
經過一星期練習, Pink老師都讚我有所進步👍.尋日向難度挑戰, 學個Evening化妝, 用咗好靚嘅玫瑰粉紅色加上清淡版Smokey eyes, 估唔到出嚟效果咁好(因一直好驚化Smokey eyes), 今次我好like呀!
側面都女好靚
簡單髮型, 但造出型格
未試過咁滿意嘅造型, 覺得好似人地雜誌啲女仔…哈哈!
Pink又教我一啲簡易髪型, 好讓我平日容易handle. Pink叫我係屋企再努力練習, 得閒send相比佢睇有乜改善, 實在太好啦! 仲有一堂就學完, 有啲唔捨得, 因為同Pink好好傾, 佢又比好多有用意見我.
忍唔住要自拍, 好有韓國人feel
多謝Pink嘅教導! 我要好似佢咁型丶咁潮!
註: Pink絕對係一個潮人, 好欣賞佢嘅勇氣及膽色, 加油呀!


text:
成像光學系統
成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統成像光學系統
案例展示
-
- 成像光學系統3
-
- 了解更多
-
- 成像光學系統2
-
- 了解更多
-
- 成像光學系統1
-
- 了解更多


text:
「一條」
好多公司都想做到一條龍嘅服務,有啲係因為貪心,有啲係想提供更好嘅服務.而好多客戶都唔想煩,尤其係去管理唔同嘅服務供應商,而且合作開有默契.當然搵一個人好過搵十個人,只不過係唔係所有嘅服務範圍都係佢哋嘅強項.當然有時要衡量好多唔同因素,而大部份嘅公司會注重價錢同質量,所以好多時都要取捨.但係依家環境唔同,所以好多公司都會搵啲專業啲嘅公司去處理唔同嘅服務.
「服務」
好似數據分析咁,咁多年嚟好多公司都想提供一條龍嘅服務,但係事實上真係好難做到.所以市場上面有好多唔同種類嘅公司提供不同領域嘅產品同服務,要佢哋之間通常唔會牽涉到大家嘅領域.而背後要將咁多平台同數據鏈結起嚟,其實都真係好考功夫,因為要了解每個產品嘅特性,同時又要符合客戶嘅要求,最重要係唔同平台嘅兼容性.所以一條龍有一條龍好,斬件有斬件好,真係睇自己嘅需要.
「生態」
好幾年前我都已經講過同樣嘅概念就係一個生態圈.如果一間公司可以係某個領域自己形成一個生態圈嘅話,其實基本上可以自給自足.世界上無一間公司係可以壟斷所有嘢,但係如果可以獨當一面嘅話就已經好好.咁啱最近見到朋友嘅公司架構,有令我再一次確定之前嘅諗法係啱,雖然佢個比我個更大更複雜,但係整體嘅概念都係一致,就係分上,中,下游嘅生態圈.


text:
今次實在很榮幸受到澳門威尼斯人的邀請,嚟到澳門欣賞史瑞克音樂劇,即係史力加真人版
今日等佢哋放學之後我哋食過晏晝,就嚟到中港城準備上船!
因為我哋都比較少去旅行,所以佢哋知道有得住酒店就好開心
好啦!走啦...香港拜拜~(其實只係去澳門,攪到好大件事咁!)
見到個大海已經咁開心咁興奮!真心希望你哋以後都可以咁容易滿足充滿純真
差唔多1個鐘嘅船程,去到澳門碼頭再轉接駁巴士去到酒店!
小貼士:澳門碼頭WIFI Login:wifigo (login name and password are the same)
Check-in上到房打開度門,真係好大呀!係一間家庭房,兩個第一時間就係爬碌架床(其實屋企都有囉)
廁所仲大,直程瞓喺裡面都肯呀!
好可愛呀有大有細鴨仔放喺度,平時喺屋企都冇得浸浴缸,今晚俾佢哋兩個放肆一下,可以浸番個泡泡浴同鴨仔玩遊戲啦
超可愛的毛巾造型,係隻大笨象呀,仲有隻汪汪狗,我哋都唔捨得拆開佢,所以由得佢放喺度冇用到
芊芊最鍾意張大床,一路瞓喺度唔肯走,同埋當然最鍾意係...跳床!
另外一邊仲有張小枱仔預備咗畫紙顏色筆,哥哥即刻埋位畫畫油顏色!
以前哥哥一D都唔鍾意油顏色,唔知幾時開始唔再覺得填色麻煩
嗱嗱嗱....我都話佢會跳床㗎啦!
有幅咁靚嘅壁畫喺度,唔同呢間房有個主題係「海洋世界」?
呢邊都有部電視,真係一對眼都睇唔哂!
最開心梗係呢兩隻嘢,瘋狂碌地沙+爬嚟爬去!
我哋住18樓,個景向內園哥爾夫球場都幾舒服幾靚!
打開衣櫃仲見到兩大兩小嘅浴衣,真係巧打耳呀,一定要俾佢哋兩個試著吓先
一切準備就緒,今晚就要去欣賞史力加歌舞劇啦!心情好興奮呀
不過都要先醫飽個肚先再出發搵史力加
本來考慮咗好幾間餐廳!但係覺得都係想食個Buffet,所以嚟咗渢竹自助餐廳食!
入去時侯六點半都未到,人影都冇隻,可以慢慢食都冇人同你爭!
估唔到芊芊喜愛頭盤食雪榚先!今日難得嚟到澳門就俾你哋兩個放肆一下啦!
哥哥亂衝亂撞自己拎住隻碟去搵嘢食
佢一拎就拎咗3件葡撻,同埋拎咗好多件同類型的壽司番嚟!哈哈哈,這是預料中事
也好,襯呢個機會同佢講吓眼闊肚窄嘅故事,教佢點樣珍惜不浪費!
如果可以的話我盡量都希望這樣教育小孩子,讓他們去做自己喜愛的事,同時也讓他們去錯再更正他們
不過其實教緊佢嘅同時,呢個呀劍爸自己都忍不住拎咗好多嘢食番位(當然我一定會食得哂啦)
食飽飽我哋就準備去搵史力加囉
芊芊扮史力加都扮得幾似喎!
因為演出期間唔俾影相,所以唯有入場前影多幾張相!
準備開場lu...
既然相冇得影,就搵番幾張官方相俾大家睇吓
真係大製作!最令我印象深刻就係劇中嘅飛龍,好似大坑舞火龍咁有幾個人將飛龍舉起
但係佢哋控制飛龍嘅動作同埋說話咀型,真係好自然!
仲有唔少得另一個最矚目嘅角色係花瓜將軍,佢全程都係跪喺度演出,真係超勢利!仲有佢同羌餅人嗰場戲,真係好攪笑
歌舞都係好吸引嘅地方,仲有舞台所有嘅設計,場景一個接一個都整得好靚好像真!
不過劇目8點開始,到9點幾中場休息15分鐘,下半場再開始嘅時侯,芊芊已經話好攰要番房,所以媽咪陪哥哥睇埋去到10點半
其實都有T恤等紀念品買㗎!不過呢個嘢話好眼瞓所以都係快快同佢番入房,係咁咦俾佢同公仔影張相當買咗
我就同芊芊番嚟沖個靚涼先
芊芊同鴨仔玩遊戲,非常開心!沖完個涼都精神哂
之後仲玩酒店房裡面嘅遊戲機,有得玩孖寶兄弟好開心!
為食嘅爸爸仲叫咗Room Service食宵夜,等媽咪同哥哥番到嚟再食多餐!
又食過....攪咗成晚,差唔多12點先瞓!都算係佢哋最夜最夜嘅一次
最可惜係第朝要6點幾起身,因為今日撞啱有個活動要去,所以急急腳落去酒店飲個早茶就離開番碼頭了,希望下一次再有機會嚟慢慢嘆!
再一次多謝威尼斯人酒店!俾我哋一家人去咗個短線遊 Thanks
Photo by CANON 5D Mark III, Len | EF 24-70mm f2.8L USM
想跟我去體驗其他活動,快D報名親子團,同埋留意專頁公佈詳情啦!
呀劍評分: 10分


text:
好唔容易先買咗個新嘅Airpods,當然要用訂造藍芽耳機保護套好好保護佢,但你有冇遇過「一旦裝好就拆唔落嚟」,「硬殼睇落超得意但結果超難抆」,遇到呢啲最唔想遇上嘅狀況要點算好?
今日要提供大家各種拆殼法,邊日遇到Airpods保護套拆唔下嚟嘅困境,一定可以幫到你!
首先,喺裝上Airpods保護套之前一定要確認好正反面!
造型保護套比較分到正反面,比較唔會裝錯,但如果係淨色或者係最近好流行嘅透明保護殼,裝上之前一定要仔細分好正反面啊!
保護殼有凹槽嘅就係背面!
保護殼上蓋比較好拎,從Airpods蓋銜接處向相反方向施力就會抆落.
比較麻煩都係下蓋,無論係裝反拎唔落嚟定係想換殼但拆唔落嚟,以下幾種方法提供畀你試下!
1.用冷縮熱漲方法,用風筒吹之後推出嚟
保護殼同Airpods之間太實,用風筒嘅熱風令保護殼膨脹,產生罅隙,幫手拎低保護殼.
2.喺保護殼同盒之間抹油或者凡士林
有啲殼如果用風筒吹過都仲係抆唔出嚟,可能就要塗啲啲凡士林或者髮油,減低盒子同保護殼嘅摩擦力,抹油嘅好處一方面可以變滑,一方面喺將保護殼推出嘅時候可以減少啲擦傷.
3.同時擠左右兩邊產生罅隙,畀空氣入去
只有硬殼會抆唔出嚟?造型保護套偶然都會有呢啲問題,如果係用軟膠製作嘅造型保護套,風筒法可能唔太啱用,但可以試下同時用食指撳左右兩邊並向下施力,令軟膠產生罅隙之後,拇指用力從底部推出嚟.
4.用叉電線推
各位苦主推薦嘅方法之一!插上叉電線之後,用蓋食奶嘅力氣用力將保護殼向上推,保護殼就會跟著向上,脫離Airpods啦.
5.牙線棒或者夾仔嘅槓桿原理
從叉電窿嗰邊交叉插入兩條牙線棒或者夾仔等較堅固,有韌性嘅細狀物,運用類似鉸剪嘅槓桿原理,向外施力,保護殼同Airpods之間嘅空隙會更大,再慢慢推出嚟.
如果上面嘅方法都唔得嘅話,就真係只可以小心嘅用鉸剪或者鉗,用直接破壞法,將保護殼拆開啦.
以上方法希望可以幫到大家拆開保護殼!
除咗提供拆保護殼嘅方法,集比其實都可以幫大家訂做專屬嘅訂造Airpods保護套!
無論係矽膠定係軟膠,造型款定係公版都冇問題!更加仔細保護你嘅Airpods就快啲嚟搵集比,集比嘅訂造藍芽耳機保護套絕對可以提供你嘅無線耳機更加完美嘅保護.


text:
原文作者:オナ郎
內容翻譯自onahodouga.com
今次介紹嘅係EXE嘅「任性雙穴身軀DX」,重量達10KG嘅超大型身軀自慰膠.
雖然都可以想像得到,呢個大到癲嘅尺寸,拍攝起嚟寫評價肯定超級無敵麻煩,所以評價亦一直拖一直拖咗成個月.
姑且可以話佢係由「任性雙穴DX」衍生嘅大型版
畢竟係有成10KG嘅飛機膠,倒不如話係等身公仔,講真我都無乜自信好好地寫得出評價呢.
將其搬到以往嘅拍攝區,放到枱上總算可以拍攝到,為比較其大小而放咗中島弱酸潤滑液喺旁邊作比較並拍片.外盒大小為41cm✕64cm✕25cm左右,同家用打印機嘅尺寸差唔多,如果唔係自己一個住,首先要諗下邊到有位放呢舊膠呢.
打開蓋之後係以發泡膠箱包裝住飛機膠,旁邊用透明膠紙痴住一包好明顯同飛機膠尺寸完全不相稱嘅一次性潤滑液,意外地營造咗一個幾超現實嘅畫面呢.
打開發泡膠箱後,裡面再有防止變型嘅透明蓋保護住.
終於到本體啦,全長大約有50cm,對比起成年女性嘅身體大概細一兩截,但以小〇生嚟講,分分鍾有可能真係呢個尺寸呢.
硬度適中但稍帶點膠臭味,由於落咗唔少保養粉所以都無乜點出油,反而摸落會搞到隻手有啲粉粉地呢.
體內設有骨骼部件令成個身變得加穩固之外,胸部位置亦貼心地保留咗軟棉棉嘅觸感呢.
雙手揉胸固然爽,撫摸乳頭嗰種絕妙嘅硬度,其真實嘅臨場感差啲以為舊飛機膠真係有Feel添!
胸部嘅內部構造都係用咗乳交名器必備嘅柔軟素材.
將飛機膠反轉,呢個角度可能有啲難表達,俯伏時令胸部壓住嘅畫面亦都非常有臨場感呢.
就好似咁~
入口並無造成仿真人陰部嘅形狀,反而係帶點蘿莉味道嘅一般飛機膠形狀.
呢個係藏於內部嘅骨骼部件全貌,即使直立放置都唔會塌下,可以穩定地撐住都係托呢個骨骼部件嘅福呢.
陰道部分係由多個肉柱形成山脈般嘅構造,深處再設有無數肉粒嘅設計,後庭部分則採用仿真肉皺設計,當然兩穴都係用上偏厚嘅二層物料設計啦.
當然呢個尺寸嚟講,玩法緊係唔只影片中淡然嘅抽插,抱住或者壓住進行激烈抽插先係本來嘅玩法,可惜影片中就做唔到啦.
幾乎係性交.
試過好多唔同體位之後嘅感想係,比以往任何一個自慰膠都要來得真實,例如座喺凳上嘅騎乘位,嗰種只有人體先可以做到,由腰部感受到嘅重量,亦有可以抱住嘅身軀同可以揉嘅胸部,呢啲都一一可以完美呈現出嚟.抱住腰側進行上下活塞運動,為咗得到快感而摇動笨重嘅肉塊,帶來不便嘅同時反而提升臨場感呢.又或者可以放喺枱上抽插,眼前嘅胸部一直跳彈,令你不禁想伸手去摸,又係一個只有真實性交先會體驗到嘅場景呢!如果放喺床上作正常位或後背位玩嘅話,因為入口位設於水平位置,多多少少或會造成不便,放喺枱或凳上,體驗肉體相碰嘅樂趣就最好不過啦.
插入感係點其實都無乜所謂了,去到呢個尺寸嘅飛機膠,最重要嘅都已經唔係插入感,而係佢有幾呈現到真實嘅性交,例如造型上造得更奇怪反而會將你拉回現實,膠臭味甚至出油嘅素材提升觸感等,至於今次嘅飛機膠,插入感並無做到超級舒適,亦唔係好似動漫膠嘅超刺激,陰道位置保留些少真空效果,自然地吸住嘅內部已經足夠表現臨場感,既可以體臨到性交嘅要素,又唔會造成阻礙,所以特地做出呢種插入感吧.後庭方面嘅肉褶肉粒反而又做到少少動漫膠獨有嘅刺激感,如果想要飛機杯感覺嘅話可能後庭位會比較適合呢.
如果你想要追求一般飛機膠或飛機杯都無法體驗嘅性交臨場感,呢個價錢絕對唔會係貴.
唯一在意點就係飛機膠整體都有加上保養粉,一唔小心可能會整到成手成身都係,或者開箱後先清潔一次再使用會比較舒適自在.
推薦度毫無疑問係5星.
[慢玩形]■■■~■□[刺激形] (5級:陰道屬3級;後庭屬4級)
オナ郎的推薦度:★★★★★
_____________________________
相關連結:任性雙穴身軀DX
_____________________________
想睇更多小編嘅分享?即Like 18 Gifts Facebook: www.facebook.com/18gifts
Copyright©2013 – 18 | 18 Gifts – 成人用品店 | 版權所有,未經許可,不得轉載.